
1. UVOD

Grad Osijek (dalje u tekstu Grad) je jedinica lokalne samouprave u istočnoj Hrvatskoj. Grad je smješten u ravnici na desnoj obali rijeke Drave te je ujedno i najveći grad u Slavoniji, četvrti po veličini u Hrvatskoj te sjedište Osječko - baranjske županije. Grad predstavlja industrijsko, upravno, sudsko i kulturno središte. U sastavu Grada nalazi se 11 naselja. Sam Grad sastoji se od starog grada, Tvrđe, Gornjeg grada, Donjeg grada i Novog grada (s naseljima Jug I i Jug II), Cvjetnog naselja, Retfale i Industrijske četvrti. Prema popisu stanovništva iz 2011. godine Grad broji 108.048 stanovnika.

S ciljem planiranog strateškog upravljanja Gradom u narednom razdoblju do 2020.godine, izrađena su tri bitna razvojna dokumenta – Strategija razvoja grada Osijeka 2014 – 2020,  Strategija kulturnog razvitka grada Osijeka 2014 – 2020 te Strateški i akcijski plan obnove osječke Tvrđe 2014 – 2020. Među najvažnijim razlozima za donošenje Strateških smjernica upravljanja kulturno - povijesnom baštinom grada Osijeka do 2020 jest potreba za sustavnim i promišljenim pristupom u upravljanju kulturno – povijesnom baštinom Grada. Strateške smjernice upravljanja kulturno - povijesnom baštinom grada Osijeka predstavljaju dokument koji će u predstojećem razdoblju predstanavljati smjernicu razvoja i biti temelj za provedbu politika upravljanja kulturno – povijesnom baštinom. 

Kulturno – povijesna baština čini bitnu, neophodnu sastavnicu svakog kulturnog djelovanja i razvoja određenog prostora. Mnogo je definicija kulture i kulturne baštine, no u svojoj biti one nose poruku da je kulturna baština ukupnost duhovne i materijalne produkcije pojedinaca ili skupina koju su nam u nasljeđe ostavili preci. Uključivanje kulturne baštine u gospodarski sustav, osobito je značajan i važan čimbenik u pogledu razvoja grada. U nedostatku jasno usmjerene kulturne politike kako na nacionalnoj tako i na lokalnim razinama, strateški planovi upravljanja kulturno – povijesnom baštinom gradova postaju ključni dokumenti kojima se određuju dugoročni ciljevi i smjernice razvoja. Kulturnim planiranjem ostvaruju se dodatne lokalne vrijednosti koje služe kao temelj društveno-ekonomskog napretka, međunarodne prepoznatljivosti i konkurentnosti. Kulturna dimenzija razvoja gradova prepoznata je kao nezaobilazna komponenta ekonomske i socijalne politike.

U europskom kontekstu, punopravnim članstvom Republike Hrvatske u Europskoj uniji dodatno su se otvorile mogućnosti za razvoj kulture. Kao odgovor na gospodarsku krizu, društvene izazove te klimatske promjene, Europska unija donijela je dokument Strategija Europa 2020. koja ukazuje na tri prioriteta: pametan rast, održiv rast i uključiv rast.  Budući da  EU strategija ne predstavlja samo formalnost, nego dokument prema kojemu se sav razvoj EU-a usmjerava (financira), za Hrvatsku kao novu članicu pa tako i za grad Osijek bitno je stalno imati na umu temeljne odrednice razvoja EU. Glavni prioritet strategije EU 2020 je pokretanje ekonomskog rasta pri čemu posebnu ulogu imaju regionalne vlasti te jedinice lokalne samouprave (lokalne vlasti). Kao jedan od sektora u koje će biti usmjeravana ulaganja posebno se ističe kultura i kreativne djelatnosti. Ulazak Republike Hrvatske u članstvo Europske unije zahtijevao je odgovarajuće prilagodbe, pa tako i u okvirima strateškog planiranja u području kulture. 

Članstvom u Europskoj uniji otvorile su se mogućnosti za razvoj kulture u nekoliko važnih područja. Svakako prvo među njima je mogućnost suradnje između umjetnika, institucija i svih drugih sudionika u kulturi na području Unije bez administrativnih i drugih ograničenja. Važno područje svakako je i mogućnost korištenja financijskih sredstava iz europskih fondova u okviru proračunske perspektive od 2014. do 2020. godine. Mnoge regije, gradovi i općine uviđaju kako razvoj kulturnog sektora pridonosi konkurentnosti njihova gospodarstva i otvaranju novih radnih mjesta. Zato se regionalnom politikom EU-a podupiru strateška ulaganja u kulturu putem namjenskih fondova. 

U tom smislu dokument Strateških smjernica upravljanja kulturno - povijesnom baštinom grada Osijeka do 2020. služiti će kao planski okvir i strateško polazište za sustavnu i suvislu provedbu razvoja kulture i upravljanja kulturno - povijesnom baštinom Grada. Posebna važnost u okviru ovoga dokumenta pridana je interakciji kulturno – povijesne baštine s drugim područjima (obrazovanje, turizam, poduzetništvo, prostorno uređenje i urbano planiranje, komunalno gospodarstvo itd.) s naglaskom na kontinuitet u budućem održivom korištenju kulturnih resursa kako bi se sačuvale sve vrijednosti koje Grad posjeduje. Cilj je potaknuti niz promjena koje se izravno tiču načina upravljanja gradskim kulturno - povijesnim nasljeđem. 

























1.1. Usklađenost sa Strategijom EU 2020

Europa 2020 je temeljni  strateški dokument predložen od Europske komisije 2010. godine kako bi se unaprijedila ekonomija Europske unije. U okviru strategije EU 2020 posebnu ulogu imaju regionalne vlasti te jedinice lokalne samouprave (lokalne vlasti). Glavni prioritet strategije EU 2020 je pokretanje ekonomskog rasta. Ekonomski rast mora biti: [footnoteRef:1] [1:  Europska komisija: EUROPA 2020. – Europska strategija za pametan, održiv i uključiv rast, 2010. ] 


· pametan (učinkovite investicije u obrazovanje i inovacije),
· dugoročno održiv,
· uključiv (stvaranje novih radnih mjesta i smanjivanje siromaštva)

Slika 1.1. Strategija Europe 2020. 
[image: eu 2020_2]
Izvor: T&MC Group

Projekti u područjima prikazanim na slici 2.1. imati će prednost u financiranju iz strukturnih fondova EU. Kao jedno od glavnih područja čiji će razvoj biti potican od strane EU jest upravo kultura i kreativne djelatnosti. U razdoblju 2014-2020.g. će Republici Hrvatskoj biti na raspolaganju iz strukturnih i investicijskih fondova EU 10,676 milijardi eura, od čega će za poticanje regionalnog razvoja biti namijenjeno 8,397 milijardi eura te za ruralni razvoj 2,026 milijardi. Europski fond za regionalni razvoj  ima za cilj jačanje ekonomske i socijalne kohezije te smanjivanje razlika u razvoju između regija unutar EU. Uglavnom je usmjeren na infrastrukturne investicije, proizvodne investicije u cilju otvaranja radnih mjesta te na lokalni razvoj i razvoj malog i srednjeg poduzetništva. Europski fond za ruralni razvoj ima za glavni cilj jačanje europske politike ruralnog razvoja i pojednostavljivanje njezine provedbe.
Bitno je istaknuti i novi program EU  Kreativna Europa koji će  poduprijeti europsku kinematografiju te kulturni i kreativni sektor s ciljem njihovog doprinosa održivom rastu i zapošljavanju. Predloženi proračun za razdoblje od 2014. do 2020. godine je 1.8 milijardi EUR-a što je ujedno i najveća svjetska potpora  za kulturne i kreativne industrije. Kultura igra važnu ulogu u ekonomiji Europske unije gdje kulturne i kreativne industrije sudjeluju s ukupno 4.5 % europskog BDP-a i čine 3.8 % zaposlenih na europskoj razini (više od 8.5 milijuna radnih mjesta). Istraživanja su također pokazala da je u razdoblju od 2000. do 2007. godine zaposlenost u kulturnom i kreativnom sektoru rasla u prosjeku 3.5 % godišnje.

1.2. Usklađenost sa nacionalnim dokumentima

Sporazumom o partnerstvu  utvrđena su strateška područja ulaganja za Europske strukturne i investicijske fondove te prioritete i mehanizme za njihovo djelotvorno i učinkovito korištenje u svrhu provedbe Strategije Europa 2020. Temeljem Partnerskog sporazuma između EK i Vlade RH, izrađena su dva glavna operativna programa koje je razvila Vlada RH a koji su prihvaćeni i usuglašeni s EK: Operativni program Konkurentnost i kohezija 2014. – 2020. i „Program ruralnog razvoja Republike Hrvatske za razdoblje 2014.-2020.“.
Slika 1.2. Operativni programi Republike Hrvatske 

[image: nacionalni priogrami]
Izvor: T&MC Group

U okviru Operativnog programa Konkurentnost i kohezija 2014.-2020. Republici Hrvatskoj je na raspolaganju 6,831 milijarda eura od čega 4,321 milijarda eura iz Europskog fonda za regionalni razvoj (EFRR) i 2,559 milijardi eura iz Kohezijskog fonda (KF).
Kulturna baština financirati će se u okviru Prioritetne osi 6. Zaštita okoliša i održivost resursa - poboljšanje sustava zaštite i upravljanja kulturnom baštinom u svrhu razvoja turizma (predviđena financijska alokacija 128.351.269,00 €). Cilj je obnova i revitalizacija kulturnih dobara u svrhu poboljšanja kulturne i turističke ponude.

Strategija razvoja turizma Republike Hrvatske do 2020. ističe bogatstvo hrvatske kulturno-povijesne baštine kao veliku snagu resursno-atrakcijske osnove Hrvatske. Između ostalog, definira posebno relevantne proizvode kulturnog turizma za Hrvatsku koji uključuju: gradski turizam,  turizam kulturne baštine, turizam događanja,  kreativni turizam te vjerski turizam. 
Strategija zaštite, očuvanja i održivog gospodarskog korištenja kulturne baštine Republike Hrvatske za razdoblje 2011.–2015. ističe tri glavna strateška cilja: 

· Povećati efikasnost i uspješnost politike zaštite i očuvanja kulturne baštine radi njezina održivog korištenja
· Povećati prihode i druge koristi od održivog korištenja kulturne baštine
· Podizati razinu svijesti pojedinaca i zajednice o važnosti kulturne baštine i održivom korištenju kulturne baštine. 

Strateški plan Ministarstva kulture RH za razdoblje 2014. – 2016. ima za cilj razvoj, očuvanje i zaštitu kulturne baštine, razvoj kulturnog i umjetničkog stvaralaštva, razvoj proizvodnje i javne komunikacije te pružanje potpore umjetničkom stvaralaštvu, poduzetništvu i participaciji u kulturi. 
 
Godine 2003. Vlada Republike Hrvatske izradila je dokument Strategije razvoja kulturnog turizma koja posebno  ističe korištenje kulturnih dobara na održiv način. 


1.3. Upravljanje baštinom

Zaštita i upravljanje kulturnom baštinom, materijalnom i nematerijalnom jedan je od važnih čimbenika za prepoznavanje, definiranje i afirmaciju kulturnog identiteta. Kulturna dobra upisuju se u Registar kulturnih dobara - javnu knjigu koju vodi Ministarstvo kulture. Kulturna baština dijeli se na materijalnu, pokretnu i nepokretnu te na nematerijalnu kulturnu baštinu kao što je prikazano na slici 1.1. 

[bookmark: OLE_LINK6]Slika 1.3. Podjela baštine prema UNESCO
[image: podjela baštine]
Izvor: T&MC Group

Kulturno – povijesna baština predstavlja fizičke artefakte (umjetničkih djela i proizvoda kreativnih djelatnosti) i nematerijalnih obilježja nekog društva ili društvenih skupina koji se nasljeđuju od ranijih generacija, održavaju u sadašnjosti te ostavljaju na korist budućim generacijama. 

Pojam kulturno – povijesne baštine obuhvaća nekoliko oblika nasljeđa (UNESCO): 

· Kulturna baština 
· Materijalna kulturna baština:  a) pokretna kulturna dobra (slike, skulpture, rukopisi, kovani novac); b) nepokretna kulturna dobra (arheološka nalazišta, spomenici i sl); te c) podvodna kulturna dobra (podvodne ruševine, potopljeni brodovi i dobra)
· Nematerijalna kulturna baština: a) usmena predaja; b) izvođačke umjetnosti te c) rituali 

· Prirodna baština – prirodne lokacije s kulturnim aspektima poput posebnih prirodnih ljepota, nalazišta posebnih fizičkih i bioloških i geoloških prirodnih oblika
· Baština iz slučajeva oružanih sukoba – ostaci na mjestu oružanih sukoba, fortifikacije i sl. 

Materijalna kulturno – povijesna baština može se klasificirati prema sljedećem: 

· Skupine zgrada ili pojedinačne zgrade koje zbog njihove arhitekture, njihove homogenosti ili njihovog položaja u okolišu imaju izuzetnu univerzalnu vrijednost iz pogleda povijesti, umjetnosti ili znanosti. 
· Nalazišta djela ljudskih ruku, uključujući cijela arheološka nalazišta koja imaju izuzetnu univerzalnu vrijednost iz povijesnog, estetskog, etnološkog ili antropološkog pogleda. 
· Spomenici – arhitektonska djela, djela monumentalnih skulptura, arheološke strukture ili kombinacije sličnih djela ljudskog uma koja imaju izuzetnu univerzalnu vrijednost iz pogleda povijesti, umjetnosti i kulture

Opća konferencija UNESCO-a je na svom sastanku u Parizu održanom 17 – 21-studenog 1972.g. usvojila Konvenciju o zaštititi svjetske kulturno – povijesne baštine (dalje u tekstu Konvencija).  Konvencija zahtjeva od zemalja članica UN-a zaštitu supstance i vrijednosti svjetske kulturno – povijesne baštine. Ciljevi zaštite nisu samo održavanje supstance vizualnog integriteta i materijalnog sadržaja kulturnih dobara već i uključivanje baštine u ekonomski razvoj. Obnova kulturne baštine je tako Konvencijom postavljena kao jedan od pokretača ekonomskog napretka i općeg razvoja u zemljama članicama.  Zemlje članice UN-a obvezne su razviti i u svoje zakonodavstvo ugraditi procedure i pravila definiranja objekata i značaja kulturnih dobara koja predstavljaju baštinu te procedure njihove zaštite. Svaka je zemlja, potpisnica Konvencije, obvezna osigurati u svom zakonodavstvu instrumente identifikacije, zaštite, konzerviranja i transmisije kulturno – povijesne baštine prema budućim generacijama. 

Vrijednost kulturne baštine i nužnost njenog dugoročnog očuvanja i zaštite razumljivi su sami po sebi. Bez očuvane kulturne baštine ne može se govoriti ni o identitetu, povijesti ili kulturi nekoga naroda u cjelini i njegovih pojedinaca. Današnje poimanje kulturne baštine znatno se promijenilo u odnosu na prijašnja razdoblja. Prema UNESCO-u, kulturna se baština ranije odnosila samo na spomeničke ostatke kulture, no taj se koncept postupno proširio na nove kategorije kao što je nematerijalna kulturna baština, etnografska ili industrijska baština i sl. Smatra se da je ta promjena u poimanju i razlučivanju kulturne baštine posljedica usmjeravanja pažnje na samo ljudsko društvo, njegove tradicije i izričaje kao i na informacijske, društvene i filozofske sustave na kojima se stvaralaštvo temelji, ističući pri tom otvoreni koncept baštine koji reflektira ne samo prošlu, već i sadašnju živuću kulturu. [footnoteRef:2] [2:  UNESCO Culture Section. The Different Types of Cultural Heritage, 2006. Dostupno na: http:// portal.unesco.org/culture/en] 


1.3.1. Zakonodavni okvir 

Područje kulture i kulturne baštine uređeno je različitim propisima i zakonima,  onima koji to čine izravno i onima koji to čine neizravno. Većina provedbenih propisa ima svrhu normativnog utvrđivanja stručnih standarda i pravila u pojedinom području. Cilj je stalno unapređivati upravljanje u području kulture, te u procesima odlučivanja povećavati utjecaj jedinica lokalne samouprave i same struke kako bi se osigurala što veća kvaliteta i transparentnost procesa upravljanja i stvorili uvjeti za jačanje infrastrukture u kulturi i sustavno poticanje kulturnog života i stvaralaštva. 
Republika Hrvatska potpisnik je UNESCO-ve Konvencije o zaštititi svjetske kulturno – povijesne baštine, te je zaštitu uredila posebnim propisima: 

· Zakonu o zaštiti i očuvanju kulturnih dobara (NN 69/99, NN 151/03; NN 157/03 ispravak, NN 87/09, NN 88/10, NN 61/11 , NN 25/12, NN 136/12, 157/13 )
· Pravilniku o registru kulturnih dobara Republike Hrvatske (NN br.69/99, 37/01)

Zaštita i očuvanje kulturnih dobara, prema Zakonu o zaštiti i očuvanju kulturnih dobara [footnoteRef:3] i Pravilniku o registru kulturnih dobara Republike Hrvatske[footnoteRef:4] je obveza tijela državne uprave, tijela područne (regionalne) i lokalne samouprave u području kulture, prostornog planiranja i uređenja prostora, zaštite okoliša, graditeljstva, stambenog i komunalnog gospodarstva, turizma, financija, unutarnjih poslova i pravosuđa.  [3:  Zakon o zaštiti i očuvanju kulturnih dobara; dostupno na web stranici: http://narodne novine.nn.hr/clanci/sluzbeni/1999_07_69_1284.html]  [4:  Pravilnik  o registru kulturnih dobara Republike Hrvatske ; dostupno na web stranici: http://narodne novine.nn.hr/clanci/sluzbeni/2001_04_37_652.html] 


· Zaštita kulturnog dobra znači poglavito provedbu mjera zaštite pravne i stručne naravi propisane Zakonom, a sukladno pravilima konzervatorske struke; 
· Očuvanje kulturnog dobra znači provedbu mjera zaštite i očuvanja radi produženja trajanja spomeničkih svojstava kulturnog dobra; 
· Čuvanje kulturnog dobra znači sustavno praćenje stanja kulturnog dobra i osiguravanje njegove zaštite od svakog ugrožavanja njegovih svojstava ili protupravne ili neovlaštene uporabe; 
· Održavanje kulturnog dobra znači sustavno praćenje stanja kulturnog dobra te poduzimanje mjera i radova nužnih za očuvanje spomeničkih svojstava, cjelovitosti i namjene kulturnog dobra.

Svrha zaštite kulturnih dobara je njihovo očuvanje u neokrnjenom i izvornom stanju za buduće naraštaje, te stvaranje povoljnih uvjeta za njihovu revitalizaciju kroz primjerenu namjenu i korištenje, kojim će se moći samostalno i redovito održavati i služiti potrebama pojedinca i općem interesu. Za nepokretno (i pokretno) kulturno dobro mora biti utvrđen vlasnik. Ukoliko kulturno dobro nema vlasnika ili se on ne može utvrditi, vlasnikom postaje Republika Hrvatska. Vlasnik kulturno dobro mora čuvati i održavati te omogućiti znanstvena istraživanja i dostupnost kulturnog dobra javnosti. Ukoliko održavanje kulturnog dobra zahtijeva troškove veće od redovitih, vlasnik ima pravo podnijeti zahtjev za naknadu troškova. Izvanredne troškove odobrava Ministarstvo kulture, a sredstva se osiguravaju u državnom proračunu. 

1.3.2. Prava i obveze jedinica lokalne samouprave

Prema odredbama Zakona o zaštiti kulturnih dobara,  jedinice lokalne samouprave (gradovi i općine) i jedinice područne (regionalne) samouprave (Županije) imaju značajne ovlasti u djelokrugu zaštite kulturnih dobara kako slijedi[footnoteRef:5]:  [5:  Zakon o zaštiti i očuvanju kulturnih dobara (NN 69/99, NN 151/03; NN 157/03 Ispravak, NN 87/09, NN 66/11, NN 25/12)] 


· zaštita dobara od lokalnog značenja, 
· imenovanje privremenog skrbnika kulturnog dobra, 
· pravo prvokupa kulturnog dobra, 
· osiguranje sredstava za poduzimanje posebnih mjera zaštite kulturnih dobara, 
· osiguranje sredstava za financiranje zaštite i očuvanja kulturnih dobara, 
· donošenje rješenja o utvrđivanju spomeničke rente koja se plaća po m2 prostora u kojem se obavlja djelatnost, 
· davanje koncesije kojom se stječe pravo na gospodarsko korištenje nepokretnog kulturnog dobra ili pravo obavljanja gospodarskih djelatnosti u vezi s nepokretnim dobrom koje je u vlasništvu županije, grada ili općine.

U okviru  ovoga dokumenta Strateških smjernica upravljanja kulturnom baštinom Grada bitno je spomenuti i sljedeće pravilnike i zakone: 

· Pravilnik o upisniku koncesija na kulturnom dobru (NN 77/15)
· Pravilnik o sufinanciranju projekata odobrenih u okviru programa Europske Unije Kreativna Europa – potprogram Kultura (NN 146/14)
· Zakon o potvrđivanju Konvencije o zaštiti nematerijalne kulturne baštine, Narodne novine, Međunarodni ugovori br. 5/05,5/07-objava
· Zakon o potvrđivanju Memoranduma o razumijevanju između Europske zajednice i Republike Hrvatske o sudjelovanju Republike Hrvatske u programu Kultura ( od 2007. do 2013.) (NN-MU 7/07)
· Europska kulturna konvencija ( NN-MU 1/99)



1.4. Kulturna baština i socio-ekonomski razvoj

Kulturna baština predstavlja ograničen resurs koji zahtijeva očuvanje, skrb, vrednovanje i korištenje prema načelu održivosti. Teško je očekivati pozitivne učinke samo od obnove kulturne baštine. Upravo suprotno, ono što je posebno važno prilikom upravljanja kulturnom – baštinom jest integrirani pristup. To konkretno znači razvoj integriranog programa temeljenog na obnovi kulturne baštine koji će obuhvatiti sadržajno i tematski povezana ulaganja (edukacija, znanost, slobodno vrijeme i rekreacija, ugostiteljstvo, malo i srednje poduzetništvo, promocija i vidljivost) nužna za razvoj Grada a koji će kroz valorizaciju kulturne baštine doprinijeti njenom socio – ekonomskom razvoju. 

U tom kontekstu kulturna baština predstavlja pokretač promjena u realnom sektoru. Kulturnu baštinu potrebno je promatrati kao kapital koji dodatno doprinosi povećanju gospodarske konkurentnosti, i to prije svega putem utjecaja na turizam i ugostiteljstvo. Orijentacija na turizam baziran na valorizaciji kulturne baštine, posljedica je zasićenosti korištenja isključivo prirodnih izvora kao što su primjerice klima, šume, tla, podmorja i gorja. Međutim ekonomska vrijednost kulturne baštine isto tako se izražava i u povezanosti s drugim gospodarskim djelatnostima, poput poljoprivrede, trgovine te očuvanja tradicijskih obrta i zanimanja. U smislu ekonomske vrijednosti kulturne baštine u kontekstu kulturnih i kreativnih djelatnosti, krajem prošlog stoljeća i početkom novog tisućljeća ubrzano raste značenje kulturnih i kreativnih djelatnosti (eng.CCI – Cultural and Creative Industries) za ukupan ekonomski razvoj, posebno u planiranju integriranog razvoja i razvoja kulturnog turizma. Ako je sredinu prošlog stoljeća obilježavala industrijska revolucija i masovna proizvodnja proizvoda svakodnevne potrošnje, koji su postali dostupni najširim društvenim slojevima, početak 21. stoljeća označen je ˝kreativnom revolucijom˝ i stvaranjem potpuno nove ekonomije koja se temelji na idejama, znanju i intelektualnom kapitalu. [footnoteRef:6] [6:  Novotny, D.˝Kreativna ekonomija – kako koristiti kapital ljudskog uma kao pokretača ekonomskog rasta u 21.stoljeću˝ Munchen / Zagreb 2015. ] 


U zadnjem desetljeću 20. i prvom desetljeću 21.stoljeća, kreativna ekonomija je postala izuzetno važna i rastuća sastavnica ekonomskog sustava. Kulturne i kreativne djelatnosti stvaraju sve veći broj radnih mjesta. Brojna empirijska istraživanja (Scott, 2004)[footnoteRef:7] pokazuju da radna mjesta u CCI dosežu razinu od čak 10 – 15% ukupnih radnih mjesta u europskim ekonomijama. Istraživanja koje je proveo R. Florida (2012.)[footnoteRef:8] u SAD pokazuju ubrzani rast kreativne ekonomije koja stvara postupno novu društvenu skupinu – kreativnu klasu. Radna mjesta u CCI u SAD danas održavaju oko 30& radnih mjesta.  [7:  Scott, A. J. (2004). Cultural-products industries and urban economic development prospects for growth and market contestation in global context. Urban affairs review, 39(4), 461-490.]  [8:  Florida R. (2012) Rise of Creative Class, Revisited, Routlege] 


Razvoj CCI je posebno važan za transformaciju gradova (urbanih sredina) u kojima nestaju tradicionalna industrijska radna mjesta i stvaraju se radna mjesta u kreativnoj ekonomiji. Veliki gradovi u EU (London, Paris, Rim, Berlin, Amsterdam) prošli su fazu post – industrijske kreativne transformacije u pretvorili se u tzv. ˝kreativne gradove˝ (engl. Creative City) u kojima CCI i suvremen usluge dominiraju u strukturu radnih mjesta.  Obnova kulturne baštine ne samo da privlači talente već i stvara pretpostavke za kreativnu transformaciju u ekonomije gradova, i stvaranja dugoročno održivih radnih mjesta u CCI. 

Jednako tako kulturna baština ima veliku sposobnost promicanja socijalne kohezije obnovom zapostavljenih područja, stvaranjem poslova na lokalnoj razini i promicanjem zajedničkog razumijevanja i osjećaja zajedništva. Sektor nudi značajne mogućnosti za obrazovanje i volontiranje mladim i starijim osobama te promiče dijalog među različitim kulturama i generacijama. Socijalna vrijednost kulturne baštine jednako tako usko je vezana za njezinu simboličku vrijednost. Putem njezine simboličke vrijednosti ostvaruje se i ona socijalna koja doprinosi njezinoj ulozi u povezivanju zajednice, na način na koji ona doprinosi shvaćanju prirode zajednice i na njezin doprinos stvaranju osjećaja identiteta i pripadnosti. 







2. PREGLED  KULTURNE BAŠTINE GRADA

Smješten na obali Drave, grad Osijek bogat je povijesnom i kulturnom baštinom, s mnoštvom parkova i perivoja, baroknom jezgrom Tvrđe te brojnim secesijskim građevinama. Arheološki nalazi upućuju da tragovi prvog naseljavanja na prostoru Grada postoje još od mlađeg kamenog doba (5. ili 6. st. prije Krista), a potom da je Osijek/Mursa postalo keltsko i rimsko uporište.  Rimska Mursa prostirala se na području današnjeg Donjeg grada, srednjovjekovni Osijek formirao se na posve novoj lokaciji, koji kilometar zapadnije, gdje je nastavio egzistirati i turski Osijek, a postturski Osijek razvija se do današnjih dana kako na područjima antičkog, srednjovjekovnog i turskog grada, tako i na posve novim ranije neizgrađenim prostorima. 

Relativno malo zapisa je preostalo o Gradu iz srednjovjekovnog i turskog doba te iz toga razloga je moguće pratiti kulturni život grada tek od 18. stoljeća. Tada se otvara latinska gimnazija, a potom i franjevačka filozofska i teološka škola. One postaju središta kulturnoga života u kojima se razvijaju književnost i drugi oblici duhovnog stvaralaštva. Godine 1735. otvorena je i prva tiskara. U drugoj polovici 19. stoljeća otvaraju se i gimnazije, učiteljska škola te trgovačka akademija što potiče razvoj kulturnog života u gradu. Brojna kulturno-umjetnička društva započela su svoju djelatnost sredinom 19. stoljeća, a većina ih postoji i danas. Jednako tako mnoge ustanove i udruge u kulturi osnovane su i kasnije u 20. stoljeću i također predstavljaju izuzetno značajne kulturne čimbenike. U Gradu su dugi niz godina djelovala i dva kina. [footnoteRef:9]   [9:  Strategija kulturnog razvitka Grada Osijeka 2014.-2020.] 

	
Cjelokupan popis kulturne baštine Grada prema Registru kulturnih dobara pri Ministarstvu kulture prikazan je u Anexu 1 i Anexu 2 ovoga dokumenta. 

2.1. Povijesne gradske cjeline

U sastavu grada Osijeka nalazi se 11 naselja - Brijest, Briješće, Josipovac, Klisa, Nemetin, Osijek, Podravlje, Sarvaš, Tenja, Tvrđavica i Višnjevac. Grad se sastoji od starog grada, Tvrđe, izgrađenog većinom u 18. stoljeću, Gornjeg grada, Donjeg grada i Novog grada (s naseljima Jug I i Jug II), Cvjetnog naselja, Retfale i Industrijske četvrti.[footnoteRef:10] Pri tome su tri povijesne gradske cjeline:  [10:  Agencija za obnovu osječke Tvrđe ˝ Studija izvedivosti i Analiza troškova i koristi za projekt - Razvoj i unaprjeđenje osječke Tvrđe˝, Osijek  veljača 2014. ] 


DONJI GRAD
GORNJI GRAD
TVRĐA




Prema definiciji Ministarstva kulture, povijesne cjeline Grada jedinstvene su skupine građevina koje imaju izrazitu  povijesnu, arheološku, umjetničku te društvenu važnost, a međusobno su dovoljno povezane da nose prostorno prepoznatljiva obilježja. U Registru kulturnih dobara kao zaštićeno nepokretno kulturno dobro upisana je i kulturno – povijesna cjelina grada Osijeka: Osijek je grad koji kontinuirano postoji gotovo dvije tisuće godina pri čemu je potrebno istaknuti da se urbanistička organizacija i struktura današnjeg Osijeka temelji najvećim dijelom na urbanističkom rješenju nastalom ubrzo nakon odlaska Osmanlija, dakle s kraja 17. i početka 18. st. i od tada do danas grad raste i razvija se prema ustanovljenom ishodištu. U toj se urbanističkoj strukturi danas mogu izdvojiti sljedeće kulturno-povijesne cjeline: 1.Tvrđa: koju danas čini dobro sačuvana urbana jezgra, dio bedema prema Dravi s djelomično očuvanom, ali ruševnom Krunskom utvrdom na lijevoj obali Drave i parkovni pojas na mjestu porušenih utvrda i glasija. Zapadno od Tvrđe je druga povijesna cjelina. [footnoteRef:11]  [11:  Ministarstvo kulture – Registar kulturnih dobara ] 


Na području Tvrđe, Gornjega i Donjega grada nalaze se pojedinačna nepokretna i pokretna kulturna dobra. U nastavku je dan opis triju povijesnih cjelina Grada dok su kao što je već spomenuto, zasebna dobra opisana u Anexima ovoga dokumenta. 

2.1.1. Tvrđa 

Središnja povijesna jezgra Grada, Tvrđa, primjer je tipološki specifične urbane forme baroknog grada-tvrđave 18. stoljeća, nastalog radikalnom baroknom  transformacijom naslijeđenog starijeg povijesnog grada. Ono što Tvrđu čini posebnom u odnosu na druge barokne gradove jest činjenica da je osječka Tvrđa  primjer savršeno postignutog ambijentalnog sklada vojne utvrde (fortifikacije) i pravilno organiziranog gradskog života (urbanizma) koja sadrži istovremeno elemente vjerskog i duhovnog života. [footnoteRef:12] Na području Tvrđe se nalazi četrnaest zdanja profane graditeljske baštine te dvije građevine sakralne graditeljske baštine upisanih u Registar kulturnih dobara pri Ministarstvu kulture (Anex 1 – tablica 1).  [12:  Strategija kulturnog razvitka Grada Osijeka 2014.-2020.] 


2.1.1.1. Kratki povijesni pregled nastanka Tvrđe

Tvrđa je planski građena od strane austrijskih vlasti u razdoblju 1712. – 1722.  kada je, uglavnom, dovršena, iako su gradnje manjega opsega nastavljane do 60-ih godina 18. stoljeća. U nove zidine ugrađene su srednjovjekovno - osmanske zidine. Tvrđa se sastojala od osam bastiona smještenih od istoka prema zapadu oko gradske jezgre, tvrđavskog roga, zaštitnog zida i jarka - te zaštitne utvrde opasane s vanjske strane glasijama.Slika 2.1.  Tvrđa 

Tvrđa je u prvoj polovici 18. stoljeća promijenila svoj izgled. Izgrađene su zgrade za potrebe vojske, crkve, samostani i građanske kuće u baroknom slogu. U Tvrđi su 1729. otvoreni gimnazija, tiskara (1735.) i njemačko kazalište, a proveden je i javni vodovod i kanalizacija.
[image: Tvrđa_slika_obrubljena]
Izvor: TZ Osječko – baranjske županije












Tijekom vremena vojno se značenje osječke Tvrđe smanjivalo, i to posebice nakon preseljenja vrhovnog zapovjedništva vojske za Slavoniju i Srijem, iz Osijeka u Petrovaradin.
Tvrđavske zidine kočile su, po ocjeni tadašnjih suvremenika, gospodarski i prometni razvoj grada, pa su stanovnici Tvrđe 1868. tražili od Hrvatskoga sabora dopuštenje za rušenje bedema (obrambenih zidina) osječke tvrđave. Međutim, car Franjo Josip I. je odlučio da osječka tvrđava mora ostati onako kako je izgrađena. Nakon propasti Austro-Ugarske Monarhije 1918., stanovnici Tvrđe obnovili su traženje da se sruše tvrđavski bedemi što im je bilo i odobreno. Glasije, podzidovi, spojni bedemi (cordona), kontragarde i revelini su porušeni. Nestala su troja vrata i cjelokupni zidni plašt oko gradske jezgre s istočne, južne i zapadne strane. Od nekadašnjeg golemog zidnog oplošja preostali su samo dijelovi prvoga i osmog, odnosno Karlova i Eugenijeva bastiona uz dravsku obalu. Između tih bastiona nisu porušeni vodotoranj i Vodena vrata.[footnoteRef:13] [13:  Grad Osijek www.osijek.hr] 


2.1.1.2. Obuhvat prostora Tvrđe
 
Povijesna cjelina Tvrđe obuhvaća urbanizirani prostor Tvrđe, dio zelenog pojasa na prostoru nekadašnjeg obrambenog prstena, toplanu, remizu tvrtke Gradski prijevoz putnika d.o.o., bivšu Krunsku utvrdu na lijevoj obali Drave i dio vodotoka Drave u ukupnoj površini cca 75ha. Unutar toga prostora postoji oko 110 građevina s cca 150 000 m2 bruto razvijene građevne površine. Sve javne građevine (osim vjerskih) vlasništvo su grada ili države, kao i 25 000 m2 više stambenih građevina, a samo je 55 manjih obiteljskih zgrada s 25 000 m2 stambenog prostora u privatnom vlasništvu. Većina građevina potječe iz prve polovice 18. st., sustavno su pregrađivane i dograđivane tijekom 18. i 19. st., a samo je manji dio njih izgrađen u drugoj polovici 19. st. Stanje je komunalne infrastrukture neujednačeno. Provedene istražne studije pokazale su da treba rekonstruirati veći dio postojeće infrastrukturne mreže, nadograditi je i osuvremeniti.[footnoteRef:14]  [14:  Strategija kulturnog razvitka Grada Osijeka 2014.-2020.] 


Dva su glavna trga u Tvrđi - Trg Sv. Trojstva i Trg Jurja Križanića. Trg Sv. Trojstva kao jedan od najstarijih osječkih trgova nastao je početkom 18. stoljeća s izgradnjom vojne tvrđave. Najstariji naziv trga bio je Vinski trg, zato što se vino dopremalo iz Baranje svake subote i srijede te se na trgu prodavalo vojnicima i gostioničarima. Zavjetni kip Sv. Trojstva koje se nalazi na samom središtu trga nastao je tako da ga je udovica generala Petraša, zapovjednika osječke tvrđave dala podići s ciljem da čuva grad od kuge.  Najstarija javna građevina na trgu jest zgrada Gradskog magistrata i komorske direkcije (1702.). Pored zgrade Magistrata nalazila se kuća trgovca i prvog gradskog suca F.D. Vesentina  koja je nakon nekoliko prodaja dana u zakup Gradu. Godine1715. na središnjem dijelu trga podignuta je zgrada Glavne straže. Kasnije je uklonjena te je kasnije podignuta nova zgrada sa stanom za zapovjednika Glavne straže. Podizanjem zgrade vojnog zapovjedništva, Glavne straže, i zavjetnog kipa Sv. Trojstva, Trg Sv. Trojstva dobio je svoj konačni izgled. Kasnije je na sjevernoj je strani trga podignuta zgrada vojnog zapovjedništva (Generalatshaus), kasnije vojarne (Generalatskasserne).
 
Trg Jurja Križanića nosi ime po svećeniku Jurju Križaniću. Trg ima trokutasti oblik, a njime dominira župna crkva Sv. Mihaela. Pored crkve Sv. Mihaela nalazi se i nešto ranije podignut Isusovački samostan, u kojem je neko vrijeme u 18. stoljeću, dok su na njoj isusovci predavali kao profesori, djelovala i Klasična gimnazija. Ukidanjem isusovačkog reda 1773. samostan je pretvoren u vojarnu.[footnoteRef:15] [15:  Agencija za obnovu osječke Tvrđe: www.aoot.hr] 


U samoj Tvrđi smještene su brojne kulturne i muzejske ustanove koje predstavljaju bogatu lokalnu, nacionalnu te europsku arheološku, povijesnu i kulturnu baštinu ovog područja. S obzirom na činjenicu da grad Osijek posjeduje jaku obrazovnu djelatnost, na području same Tvrđe djeluju i obrazovne ustanove - srednjoškolsko te visokoškolsko obrazovanje. Od ukupno devetnaest srednjih škola na području Tvrđe djeluje ekonomska škola, tri gimnazije te glazbena škola.  Visoko obrazovanje organizirano je u okviru Sveučilišta Josipa Jurja Strossmayera u Osijeku unutar kojeg je u školskoj godini 2013./2014. djelovalo 11 fakulteta i 1 akademija.[footnoteRef:16] U samoj Tvrđi smješten je Rektorat Sveučilišta te Prehrambeno - tehnološki fakultet. U Tvrđi se nalazi  i sjedište Gradske uprave Osijek. [16:  Sveučilište J.J. Strossmayera u Osijeku - Ekonomski fakultet: ˝Strategija razvoja grada Osijeka˝, travanj – rujan 2014.] 


Tablica 2.1.  Značajne kulturno – muzejske te obrazovne institucije u Tvrđi
	Kulturno – muzejske institucije 

	Muzej Slavonije

	Galerija Kazamat

	Galerija Waldinger

	Hrvatsko društvo likovnih umjetnika

	Državni arhiv

	Ministarstvo kulture, Uprava za zaštitu kulturne baštine, Konzervatorski odjel

	Gradske galerije Osijek

	Muzej školjaka i vodenog svijeta Osijek

	Muzej likovnih umjetnosti u Osijeku

	Memorijalna baština: rodna kuća Franje Kuhača

	 Obrazovne institucije

	Ekonomska škola Osijek

	Gimnazija II

	Gimnazija III

	Isusovačka klasična gimnazija Osijek

	Glazbena škola Franje Kuhača

	Sveučilište Josipa Jurja Strossmayera - Rektorat sveučilišta

	Prehrambeno - tehnološki fakultet


Izvor: Agencija za obnovu osječke Tvrđe: www.aoot.hr

U okviru ponude smještajnih kapaciteta, u Tvrđi posluje jedan hotel i jedan hostel, dok je u Osijeku i njegovoj bližoj okolici još dvadesetak smještajnih objekata. Prepoznat je interes za gradnju novih smještajnih kapaciteta i to još jednog hostela (150 kreveta) te jednog manjeg hotela (10 soba -  25 kreveta). Također, postoji interes za izgradnju dvaju dodatnih manjih hostela s ukupno 50 kreveta.[footnoteRef:17]  [17:  Karzen i Karzen ˝Strateški i akcijski plan obnove Tvrđe 2014 – 2020˝, Zagreb, 2015. ] 


2.1.1.3. Obnova Tvrđe – planirani projekti i projekti u tijeku

Osječka je Tvrđa dio kulturno – povijesne cjeline grada Osijeka. Iz kulturološkog aspekta predstavlja najvredniji spomenik kulture Grada, no ujedno i najzapušteniji, komunalno i urbanistički najlošije opremljen gradski prostor. U nastojanju da se takvo stanje promijeni, osnovana je Agencija za obnovu osječke Tvrđe, koja je 2001. izradila Plan obnove i revitalizacije Tvrđe. Plan je temeljen na preseljenju brojnih kulturnih ustanova i pretvaranju Tvrđe u gradski kulturni centar. Manji je dio plana realiziran ponajviše zbog materijalnih, financijskih i kulturnih ograničenja grada te nesrazmjera u veličini urbane strukture i realnih mogućnosti Grada da ju popuni kulturnim sadržajima. 

Prema dokumentu Strategije kulturnog razvitka Grada Osijeka 2014.-2020. Grad je spreman provesti cjelovitu i integralnu zaštitu, očuvanje i obnovu svih građevina i kulturnih dobara u Tvrđi temeljem konzervatorskih standarda. Sekundarni je cilj kompleksna revitalizacija Tvrđe. Kako bi se zadržala potrebna razina ulaganja u spomenički kompleks Tvrđe i osiguralo trajno održavanje građevnog fonda i infrastrukture, potrebno je revitalizirati njenu funkciju gradskog središta i ugraditi je u kulturni i gospodarski život Grada. Agencija za obnovu osječke Tvrđe dala je u 2015.godini izraditi dokument Strateški i akcijski plan obnove osječke Tvrđe 2014. - 2020. godine. U nastavku u tablici 2.2. se nalazi popis provedenih projekata financiranih iz Kohezijskog fonda te IPA CBC Programa Mađarska-Hrvatska te planiranih projekata za prijavu iz natječaja u okviru Europskog fonda za regionalni razvoj. 

Tablica 2.2.  Provedeni, prijavljeni te projekti u pripremi u Tvrđi
	Provedeni projekti
	Vrijed. EUR

	Projekt poboljšanja vodne infrastrukture
	72.508.560.00

	Upis u UNESCO-ov popis svjetske baštine
	- 

	Stari turski put − nova vinska cesta
	1.500.000

	Turistica
	319.202

	Prijavljeni/u pripremi  projekti

	Adrenalinski park
	1.800.000

	Kuća umjetnosti i kulture
	5.000.000

	Projekt obnove Donje oružarnice
	12.000.000

	Obnova Konjičke vojarne za potrebe proširenja Državnog  arhiva Osijek
	7.000.000

	Obnova Vodenih vrata
	-

	Obnove cjelokupne komunalne infrastrukture
	8.000.000

	Revitalizacije Trga Vatroslava Lisinkog
	2.500.000

	Rekonstrukcija i obnova Krunske utvrde Kronenwerk
	12.000.000

	Rekonstrukcija i uređenje vanjskog obrambenog prstena Tvrđe
	12.000.000

	Rekonstrukcije i sanacije zgrade u  Bosendorferovoj ulici  br.2
	7.000.000

	Obnova VIII. Bastiona osječke Tvrđe
	4.000.000

	Rekonstrukcija i adaptacija starog skladišta u hostel (integrirani projekt revitalizacije Trga Vatroslava Lisinskog)
	5.000.000

	Istraživanja srednjovjekovne Tvrđe
	1.000.000

	Obnova groblja sv.Ane
	2.350.000

	Prijemni centar za posjetitelje u tvrđavskoj utvrdi Rog (Hornwerk)
	2.000.000


Izvor: Karzen i Karzen ˝Strateški i akcijski plan obnove Tvrđe 2014 – 2020˝, Zagreb, 2015. 

Srednjovjekovna i osmanska baština Tvrđe, kao i baština antičke Murse treba se dodatno istražiti i već sada treba biti razmatrana kao kulturni proizvod, koji, uz valjane i primjerene karte, opise i vodiče, može nadopuniti i dodatno obogatiti prezentaciju barokne Tvrđe i cijelog grada.
Osmanski Sulejmanov most na području Tvrđe i Hadrijanov most u Donjem gradu potvrđuju prometni značaj Osijeka. Stoga valja razmotriti iskoristivost povijesnih ruta u  osmišljavanju nove infrastrukture, posebice veze između današnje Tvrđe i Krunske utvrde, odnosno desne i lijeve obale Drave.
U izradi je Strategija Arheološka baština antičke Murse, koja ima za cilj arheološka istraživanja antičkog grada u svrhu zaštite, očuvanja i prezentacije in situ. Moguće je antičku Mursu prezentirati putem rekonstrukcija antičkih nepokretnih nalaza in situ u Parku kraljice Jelene Kosača. U tu svrhu moguće je interpolirati turističku infrastrukturu – karte, digitalne interaktivne panele, avatare, holograme, 3D suvenire, rekonstrukcije taverni, rekonstrukcije antičkog načina življenja i gradnje i sl. Također, moguće je organizirati dane rimske kuhinje, kulture, kazališta i svakodnevnog života, što bi upotpunilo kulturnu sliku grada. Moguće je na neki od gore spomenutih načina rekonstruirati Bitku kod Murse, koja se odigrala 28. rujna 351.g., između Konstancija II i Magnencija.

2.1.2. Gornji grad

Gornji grad je osječka gradska četvrt koja se nalazi se u samom središtu grada. U vrijeme izgradnje Tvrđe zbog vojno-strateških razloga, s rubnih strana tvrđave stanovništvo je raseljeno južno, istočno i zapadno od Tvrđe. Na zapadu je nastao Gornji grad izgrađen urbanistički pravilno i sustavno. Do sredine 19. stoljeća grad se razgranao na istoku do Radićeve ulice, na jugu do Gundulićeve, a na zapadu do Retfale.  Ubrzo je Gornji grad postao središte grada Osijeka te je usporedno s brzim gospodarskim razvojem (prijelaz 19. na 20 stoljeće) došlo do nagle izgradnje ulica. U razdoblju od 1866. do 1910. izgrađene su današnje ulice: Županijska, Jägerova, Sunčana, Zrinjevac, Kačićeva i Radićeva ulica, Gajev trg, Kapucinska ulica, Europska avenija, Ulica kardinala Alojzija Stepinca, Neumannova, istočni dio Gundulićeve i Reisnerova ulica. Ovom izgradnjom nastali su u gradu najljepši i najreprezentativniji dijelovi Grada. O tome svjedoče njegovi trgovi, položaj i izgled gornjogradskih ulica. Gornji grad ponosi se vrhunskom arhitekturom secesije. U tom je pogledu značajna Europska avenija, reprezentativna avenija s raskošnim secesijskim palačama podignutima za osječke industrijalce i ugledne građane početkom 20. stoljeća. Od zgrada u blizini, najoriginalnije secesijsko ostvarenje je Kino Urania, djelo arhitekata Viktora Axmanna iz 1912. godine, te palača Glavne pošte iz iste godine. Europska avenija ima najdulji secesijski niz u jugoistočnoj Europi.

Nastankom Gornjega grada podignuta je 1732. manja barokna crkva, prva gornjogradska župna crkva, posvećena sv. Petru i sv. Pavlu. Na mjestu stare istoimene crkve sagrađena je od 1894. do 1898. velebna neogotička župna crkva kojom su središnji Trg Ante Starčevića i Osijek dobili svoj prepoznatljiv simbol (današnja konkatedrala). Županijska palača je uz brojne trgovine učinila Gornji grad središtem vjerskog, političkog i gospodarskog gradskog života. [footnoteRef:18]  Sam Grad Osijek nastao je spajanjem tri cjeline (Gornjeg i Donjeg grada te Tvrđe) nakon rušenja gradskih bedema i od tada se razvija kao jedinstvena urbana cjelina sa središtem u Gornjem gradu. [18:  Grad Osijek - www.osijek.hr] 


Izvor: Konzervatorski odjel Osijek
Slika 2.3. Crkva Sv. Petra i Pavla
Slika 2.4. Kapucinska ulica

Izvor: Grad Osijek - www.osijek.hr









Područje Gornjega grada broji najveći broj nepokretnih kulturnih dobara profane i sakralne graditeljske baštine (79) te arheološke baštine Grada (2) upisanih u Registar kulturnih dobara pri Ministarstvu kulture (Anex 1 – tablica 2). 

2.1.3. Donji grad

Donji grad je jedna od tri povijesne cjeline Grada, uz Gornji grad i Tvrđu, te se nalazi u istočnom dijelu grada. Donji grad bio je samostalna varoš izgrađena na temeljima rimske Murse istočno od Tvrđe. Do sredine 18. stoljeća ima sve karakteristike ribarsko-obrtničkog grada s razvijenim vodeničkim, mlinarskim i lađarskim zanatima. Od 19. stoljeća postaje trgovačko-industrijski dio no znatna udaljenost od Gornjega grada imala je utjecaj na sporiji razvoj ovoga dijela Grada. [footnoteRef:19] [19:  Grad Osijek - www.osijek.hr] 


Donji grad je uglavnom izgrađen u blokovskoj matrici nepravilnih blokova, s uskim ulicama i niskom visinom izgradnje. Danas uz Klinički bolnički centar, Sveučilišni kampus najznačajniji je javni sadržaj u Donjem gradu koji je od važnosti kako za Osijek  tako i za cijelo područje Slavonije i Baranje. 





[image: Kuća Kragujević DG]

Slika 2.6. Kapela Sv. Roka     

Izvor: Konzervatorski odjel Osijek





Izvor: Konzervatorski odjel Osijek
 Slika 2.5. Kuća Kragujević
  Izvor: Konzervatorski odjel Osijek





U okviru Sveučilišnog kampusa nalaze Poljoprivredni fakultet, dio Elektrotehničkog fakulteta, Dekanat Medicinskog fakulteta, Učiteljski fakultet, Građevinski fakultet,  Odjel za biologiju, Odjel za kemiju, Umjetnička akademija, Ured za kvalitetu, Ured za transfer tehnologije, Ured za znanost, Ured za osobe smanjene pokretljivosti, studentski zbor, studentski dom te restoran. U prostoru Sveučilišnog kampusa planira se izgradnja i novog Pravnog i Medicinskog fakulteta. Na taj način želi se postići da Sveučilišni kampus postane novo urbano središte Grada te da se prostorno i funkcionalno u cjelinu spoji sa prostorom Gornjega grada. [footnoteRef:20] [20:  ˝Idejno arhitektonsko rješenje Sveučilišne knjižnice u Osijeku˝, natječaj, Osijek, lipanj 2012.] 


Na području Donjega grada nalazi se jedanaest građevina nepokretnih kulturnih dobara profane i sakralne graditeljske baštine Grada te jedno arheološko nalazište upisanih u Registar kulturnih dobara pri Ministarstvu kulture (Anex 1 – tablica 3).


2.2. Kulturne i kulturno-obrazovne institucije    

2.2.1. Kulturne institucije – kazališta

Grad Osijek može se pohvaliti bogatom tradicijom u kontekstu samoga kulturnog života a posebice kazališne scene. U prošlim stoljećima razvijao se kazališni život Hrvatske u dva političko-geografski potpuno odvojena dijela. S počecima u predrenesansno doba, i od renesanse, sjeverni dio Jadrana od Kvarnera do Kotorskog zaljeva dao je hrvatskoj dramskoj umjetnosti i kazališnom životu najvrednija ostvarenja i doživljava svoj najviši uspon. Kopneni gornjohrvatski dio nije se mogao jednako razvijati, jer krajevi koji su od 1526-1687. godine potpadali pod Turke, osim skučenog književnog rada franjevaca, uopće nisu imali uvjeta za kulturni razvitak i rad.  Zanimljivo je da se u Slavoniji, oslobođenoj od Turaka tek 1687. godine, kazalište javlja nekih trideset godina prije negoli u Zagrebu. To se može objasniti koncentracijom vojnih jedinica i njihovog časništva u krajevima bližim ratnom području. Osječko i slavonsko svjetovno kazalište ostalo bi zaboravljeno i u sjeni zagrebačkog kazališta da ga nisu spominjali pojedini strani i osječki pisci. O njima tako piše njemačko-austrijski diplomat Frieddrich Wilhelm von Taube, osječki novinar Julije Pfeiffer te dr. Torno Matic. Glavni osječki povjesničar prof. dr. Josip Bosendorfer u svojoj raspravi ˝Povijest tipografije u Osijeku˝ utvrđuje osnutak osječkog kazališta sa 1765. godinom, navodeći da je prema zapisniku gradske općine od 16. rujna 1765. godine gradski sudac dozvolio osječkim časnicima da odnesu stolove i stolice za časničko kazalište koje je bilo smješteno u sjevernom dijelu generalatske vojarne. Kao sto su Nijemcima donijeli kazališnu umjetnost Francuzi i Talijani, u Slavoniju su na slični način donijeli svjetovno kazalište Nijemci. Prigodom oslobođenja Osijeka od Turaka 1687. godine, u Osijeku nije bilo Nijemaca. Oni su kolonizirani za cara Karla V, Marije Terezije i Josipa II. Za kazališni razvitak Osijeka važne su bile predstave su njemačkih putujućih kazališnih družina jer su uvodile Grad u europski kazališni život, te pomalo privukle hrvatsko plemstvo i činovništvo, a kasnije i dio građanstva ukoliko je razumjelo njemački jezik, kazalištu.[footnoteRef:21]  [21:  K.Filinger ˝Kazališni život u Osijeku u 18. stoljeću˝] 


Dvije su glavne kazališne ustanove u Gradu: Hrvatsko narodno kazalište u Osijeku te Dječje kazalište Branka Mihaljevića U Osijeku. 

Hrvatsko narodno kazalište u Osijeku osnovano je 7. prosinca 1907. godine. Godine 1866. otvorena je prva kazališno projektirana zgrada u Osijeku u kojoj se HNK i danas nalazi. Projektirao ju je Karlo Klausner. Zgrada HNK-a bila je nekoliko puta obnavljana i dorađivana, a mjesec i pol prije proslave 125. godišnjice postojanja, zgrada je 27. studenog 1985. svečano otvorena nakon temeljne restauracije 1985. godine. Za vrijeme Domovinskog rata 1991. godine zgrada je teško oštećena i zapaljena u bombardiranju agresorske JNA, no kazalište je obnovljeno već 1994. godine. Uz godišnji repertoar od petnaestak stalnih naslova, kazalište organizira Dane otvorenoga kazališta, Krležine dane, izvodi Novogodišnje koncerte, Lipanjske operne noći, te aktivno doprinosi iz godine u godinu sve bogatijem programu Osječkog ljeta kulture.

Dječje kazalište Branka Mihaljevića u Osijeku jedino je profesionalno dječje kazalište u Slavoniji i Baranji. Kazalište nudi profesionalni pristup u kreativnom i edukativnom programu za djecu i mlade. Već više od 60 godina ostvaruje iznimne rezultate na svim domaćim i inozemnim festivalima, a uspješno surađuje i sa svim odgojno-obrazovnim te ustanovama u kulturi te s udrugama civilnog društva u čitavoj regiji. 

Pojedine kazališne inicijative u off prostoru grada Osijeka (mini teatri, kabarei) pokazuju da postoji potreba za još profiliranijom kazališnom ponudom u Gradu. [footnoteRef:22] [22:  Strategija kulturnog razvitka Grada Osijeka 2014.-2020.] 


2.2.1. Kulturno – obrazovne institucije

Na području Grada djeluju četiri kulturno obrazovne institucije i to Umjetnička akademija u Osijeku, odjel za kulturologiju Sveučilišta Josipa Juraja Strossmayera u Osijeku, škola primijenjene umjetnosti i dizajna Osijek te glazbena škola Franje Kuhača u Osijeku. 

Umjetnička akademija u Osijeku jedina je umjetničko-nastavna sastavnica Sveučilišta Josipa Jurja Strossmayera u Osijeku, koja je dopusnicu Ministarstva znanosti Republike Hrvatske za rad dobila 2004. godine. Nalazi se u nekoliko zgrada u okviru osječkog Sveučilišnog kampusa. Dosadašnjim djelovanjem razvila je prepoznatljivost te približila umjetničko stvaralaštvo kako studentima tako i širem građanstvu. Umjetničku Akademiju danas ĉine tri Odsjeka: Odsjek za glazbenu umjetnost, Odsjek za likovnu umjetnost i Odsjek za kazališnu umjetnost. Nastava se odvija kroz predavanja, mentorske poduke, seminare, vježbe i različite oblike terenske nastave. Polaznici preddiplomskih i diplomskih studija tijekom školovanja stječu teorijska, pedagoška i praktična znanja i vještine, pri čemu individualan pristup studentima omogućava polaznicima razviti vlastiti umjetnički izričaj, ĉime su poticani na cjeloživotno obrazovanje. Pored redovite nastave, na Umjetničkoj akademiji organiziraju se konferencije, festivali, seminari, predstavljanja knjiga, koncerti, izložbe, predstave, projekcije, slušaonice i radionice. Organiziraju se i gostovanja predavača iz Hrvatske i inozemstva. Studenti i nastavni djelatnici Akademije, u okviru različitih programa i redovito, sudjeluju u međunarodnim razmjenama i natjecanjima iz svih umjetničkih područja djelovanja Akademije. 

Temeljem potražnje tržišta rada za visokoobrazovanom radnog snagom s područja medija, komunikacijama informacija te kulturalnim menadžmentom, godine 2009./2010. osnovan je prvi sveučilišni Odjel u interdisciplinarnom području društvenih i humanističkih znanosti – Odjel za kulturologiju, a zatim u akademskoj godini 2010./2011. godini i prva Doktorska škola u interdisciplinarnom području društvenih i humanističkih znanosti na osječkom Sveučilištu.  Doprinos Odjela za kulturologiju u Strategiji razvoja kulture grada Osijeka očituje se u konkretnim činjenicama u smislu pravovremenog osiguranog stručnog kadra za provođenje ključnih strateških ciljeva koji se odnose na kulturni razvoj, očuvanje baštine, i očuvanje identiteta ovih prostora. Nastava se ostvaruje u suradnji s raznorodnim kulturnim institucijama i stručnjacima iz prakse kao bi studenti stekli posebne kompetencije i vještine potrebne za aktivno sudjelovanje na tržištu rada.
Škola primijenjene umjetnosti i dizajna Osijek nastala je 2012.godine mijenjanjem naziva te otvaranjem novih programa prijašnje u Ženska stručne škole za šiće (krojenje, glačanje, za umjetničke radnje i za trgovački tečaj). To je jedina je škola u regiji koja nudi srednjoškolsko obrazovanje u području likovne umjetnosti i dizajna. S obzirom da nijedna škola do Zagreba ne nudi obrazovanje u ovom području, školi gravitiraju  učenici likovnog talenta iz svih pet županija ovoga dijela Republike Hrvatske. Škola nudi učenicima na izbor sedam različitih smjerova: aranžersko-scenografski dizajn, dizajn odjeće, dizajn tekstila, dizajn unutrašnje arhitekture, grafički dizajn, kiparski dizajn te slikarski dizajn.

Glazbena škola Franje Kuhača u Osijeku -  Glazbeno školstvo pokrenuto je u Osijeku 1831. godine, osnutkom glazbene škole koja je do 1921. godine djelovala s povremenim kraćim prekidima. Kontinuirano glazbeno obrazovanje u gradu Osijeku od 1921. godine provodi Glazbena škola Franje Kuhača, tada pod nazivima: Muzička škola, Gradski konzervatorij i Gradska glazbena škola. Od 1961. godine škola nosi ime prvog hrvatskog glazbenog povjesničara, muzikologa i etnomuzikologa Franje Kuhača. Svake školske godine se u Glazbenu školu u programe osnovne glazbene i plesne i srednje glazbene škole upiše oko 400 učenika. Glazbena škola Franje Kuhača Osijek je srednja umjetnička škola koja u okviru svoje djelatnosti izvodi nastavni plan i program osnovnog (klavir, violina, viola, violončelo, kontrabas, gitara, flauta, klarinet, saksofon, oboa, fagot, rog, truba, trombon, harmonika, tambura, suvremeni ples,početnički solfeggio) i srednjeg glazbenog školstva za programe klavirist, violinist, violist, violončelist, kontrabasist, gitarist, flautist,klarinetist, oboist, fagotist, saksofonist, rogist, trubač, trombonist, tubist, pjevač te teorijski smjer. 

2.3. Tradicijska baština 

Tradicijska baština sastavnica je gradske kulturne baštine. Posebno je bitno istaknuti tradicijske obrte. Grad Osijek se kao gospodarsko središte počeo uzdizati početkom 18. stoljeća, kada uz brojne građevinske obrte počinje naseljavanje s prostora cijele Europe. Brojne su ulice nazvane po obrtnicima koji su ih naseljavali (Lončarska, Cvjetna, Ciglarska, Vodenička). Grad je bio poznati po gradnji čamaca, šajki i vodenica, štavljenju kože i uzgoju dudovog svilca.  

Početkom 18. stoljeća knjige gradskih zapisnika općine Tvrđa navode sljedeće majstore: brijači, staklari, krojači, mesari, gostioničari, užari, kožari, stolari, bačvari, bravari, slastičari, kolari, kovači, ciglari, postolari, sedlari, remenari, zidari, pivari, tokari, tesari, vlasuljari, krznari, kavedžije, zlatari, urari, licitari, čizmari, puškari, knjigoveže, tkalci, svjećari, lončari, graveri, košaraši, pekari, izrađivači glazbala.

Suočeni sa nedostatkom nositelja potrebnih znanja i vještina te sa konkurencijom jeftine industrijske proizvodnje, tradicijskim obrtima i zanatima prijeti izumiranje. U tom kontekstu bitno je poticati programe obrazovanja koji bi omogućili razvoj novih kadrova te poticati otvaranje novih radnih mjesta (starih tradicijskih zanata) u smislu održivog razvoja i očuvanja tradicije. 


2.4. Model zainteresiranih (uključenih) strana 

Vrlo važno pitanje za procjenu učinka održivog korištenja kulturne baštine Grada jest tko ima koristi od njih. Više je zainteresiranih strana koji će prosperirati obnovom i revitalizacijom  kulturne baštine te usmjeravanjem iste prema tržištu – Grad, vlasnici kulturnih dobara, privatni sektor, civilno društvo i TZ grada Osijeka. 

[image: Zainteresirane strane]

[bookmark: OLE_LINK1][bookmark: OLE_LINK2]Slika 2.7.  Zainteresirane strane u okviru održivog korištenja kulturne baštine Grada
Izvor: T&MC Group

Grad Osijek - kulturno djelovanje i kulturna baština sastavni su dio urbanog planiranja i često se koriste kao jedna od strategija za revitalizaciju kulturno - povijesnih jezgri. Kulturni sektor zasnivan na obnovi i održivom korištenju kulturne baštine, revitalizaciji i razvoju Grada može doprinijeti na dva načina, prvo, putem utjecaja na kratkoročnu potrošnju što se odnosi npr. na posjete turista Gradu i drugo, putem dugoročnog utjecaja na razvoj na način da postane faktor doseljavanja stanovništva i lokalizacije privrednih subjekata. Utjecaj na kratkoročnu potrošnju proizlazi iz činjenice da kultura i kulturna baština privlače posjetitelje koji onda troše novac na kulturu i kulturnu baštinu kupovinom ulaznica, suvenira, knjiga i publikacija, i dr., ali i na ugostiteljske usluge, smještaj, kupovinu, itd. Učinci kulturnog turizam na jedinice lokalne samouprave očituju se kroz dva područja: 

· izravni učinci koji se odnose na direktno zapošljavanje i generirane prihode od samih kulturnih aktivnosti te korištenja kulturne baštine
· neizravni učinci tj. učinci koji su potaknuti održivim korištenjem kulturne baštine što obuhvaća sve od ugostiteljstva, smještaja, indirektnog zapošljavanja (maloprodaje, zanati), korištenje transporta, itd. 

Dugoročni učinci kulture i kulturne baštine na revitalizaciju Grada i njegov razvoj odnose se na njihov doprinos izboru stanovanja i ekonomske aktivnosti. Općenito se vjeruje da razvijenost kulture pogoduje ukupnom razvoju gradova. Tu je tezu razradio Richard Florida (2002) povezujući tzv. kreativnu klasu, koja po njegovu mišljenju čini 30% ukupne radne snage, s ukupnim ekonomskim razvojem. Tolerancija, talent i tehnologija postaju ključnim faktorima za ekonomski razvoj suvremenih gradova. I dok su talent i tehnologija već sadržane u konceptu ljudskog kapitala,  tolerancija je nešto što se izravno odnosi na tzv. kulturu življenja odnosno prihvaćanje različitih životnih stilova, seksualnih preferencija, rasa, itd. Ovo je osobito važno za privlačenje stanovništva bogatog ljudskim kapitalom; znanjima, vještinama i idejama. [footnoteRef:23] [23:  MIšković, D. ˝ Revitalizacija istarskog zaleđa i turizma u istarskom zaleđu˝; projekt REVITAS;  Istarska županija - Upravni odjel za kulturu] 


Agencija za obnovu osječke Tvrđe – Djelatnost Agencije čine poslovi vezani uz zaštitu, obnovu i revitalizaciju osječke Tvrđe: izrada programa i planova obnove, investicijskih i drugih programa i dokumenata u svezi s obnovom spomeničke cjeline; poslovi u svezi s pripremom i ustupanjem radova na obnovi; organizacija i provođenje nadzora nad izvođenjem radova; praćenje izvršenja investicijskih programa u pogledu trošenja sredstava te dinamike i rokova izvođenja radova; izgradnja, održavanje i organizacija korištenja informacijskog sustava osječke Tvrđe; organizacija i izvođenje marketinških i drugih promidžbenih aktivnosti; usklađivanje rada sudionika u obnovi spomeničke cjeline. Agencija je sudjelovala u provođenju svih faza radova na zaštićenim kulturnim dobrima: od provedbe natječaja i same izrade projektne dokumentacije, preko provedbe samih radova obnove, pa sve do provođenja stručnog nadzora na građevinskim radovima. Proveli su već niz projekata obnove kulturne baštine u Tvrđi: Izgradnja pješačke staze u Kuhačevoj ulici, zapadni prilaz Tvrđi; Obnova Vodenih vrata u osječkoj Tvrđi; Rekonstrukcija kanalizacijskog priključka Franjevačkog samostana u Tvrđi; Natječaj za idejno oblikovno rješenje urbane opreme i njezin prostorni raspored u Tvrđi u Osijeku; Urbanističko-arhitektonski natječaj za prostor Trga Vatroslava Lisinskog; Geodetski situacijski plan prostora bastione trase i vanjskih utvrđenja; Geodetska situacija Trga Vatroslava Lisinskog; Sufinanciranje obnove pročelja Ekonomske i upravne škole Osijek. Agencija je odgovorna za sustavnu obnovu spomeničke cjeline po svim principima ICOMOS-a (International Council on Monuments and Sites - nevladina međunarodna organizacija posvećena očuvanju svjetskih spomenika i lokaliteta). Agencija ima veliko iskustvo u svim fazama obnove zaštićenih kulturnih dobara upravo na ovom području. U sklopu provedbe javne nabave za izradu projektne dokumentacije i izvršenje radova vodstvo Agencija imalo je zadatke koordinacije radova, podugovaranja izvođača, koordinacije građevinskih i konzervatorsko zaštitničkih radova te arheoloških ispitivanja. Agencija obavlja navedene radove u suradnji sa institucijama koje čine organizacijsku strukturu upravljanja Tvrđom.

Privatni sektor - razvojem turističke destinacije potiče se i niz uslužnih djelatnosti u turizmu – ugostiteljstvo, smještajni kapaciteti, uslužni obrti, trgovina, zabava, rekreacija, kušaonice, tematski parkovi, etno ponuda, organizacija i vođenje izleta i slično. Na temelju primjera dobre prakse Europske Unije, usporedno s revitalizacijom i gospodarskim korištenjem kulturne baštine, razvile su se i ugostiteljske usluge, turističke rute, vinske ceste, povećano je zanimanje turista za spomenike kulture te su izgrađeni novi smještajni kapaciteti. Na području Grada u kontekstu ugostiteljske ponude privlačiti će se otvaranje restorana koji će svojom kvalitetnom i autohtonom ugostiteljskom ponudom dodatno pridonositi imidžu Grada kao poželjne turističke destinacije. U ugostiteljsku ponudu vrlo bitno je uključiti ponudu autohtone slavonske gastronomije kao što su čobanac, riblji paprikaš, pileći paprikaši, domaći kulen, domaća šunka, suhe kobasice, i druge prepoznatljive delicije. Spoj kulture, pejzaža i gastronomske ponude ključan je čimbenik koji Grad čini atraktivnom i poželjnom destinacijom. U svrhu mogućnosti zaprimanja većeg broja turista, turistička destinacija mora ponuditi i odgovarajuće smještajne kapacitete. 

Vlasnici kulturnih dobara uključujući i vjerske zajednice, dužni su čuvati, poštovati, održavati i pravilno koristiti kulturna dobra koja posjeduju. Najznačajnija korist vlasnika kulturnih dobara u kontekstu održivog korištenja kulturno – povijesne baštine grada očituje se u podizanju vrijednosti dobra (obnova i zaštita) za samoga vlasnika te stvaranje prihoda od ekonomskog korištenja dobra. U okviru nepokretnih kulturnih dobara grada, veliki je broj privatnih vlasnika dobara profane graditeljske baštine (zgrade i kuće). Gradu stoje na raspolaganju dvije opcije – otkup kulturnih dobara od privatnih vlasnika ili poticanje privatnih vlasnika na obnovu dobara kroz sufinanciranje obnove. 

Civilno društvo - svoje interese u kontekstu održivog korištenja kulturno – povijesne baštine pronalazi i civilno društvo. Na području Grada djeluje niz udruga civilnog društva  s područja dramske umjetnosti, plesa, glazbene umjetnosti,  knjižne i nakladničke djelatnosti, likovne umjetnosti i izložbene djelatnosti, audiovizualne djelatnosti,  novomedijske kulture, kulture nacionalnih manjina i ostale koje će se moći uključiti u koncept održivog korištenja kulturne baštine Općine te učiniti svoj rad i vrijednosti vidljivima i za širi krug posjetitelja / turista. Uvažavajući činjenicu da je razvijeno civilno društvo jedna od pretpostavki i mjerila demokracije i stabilnosti jedinice lokalne samouprave, udruge su pozvane na suradnju u stvaranju, uključivanju, provedbi i praćenju projekata obnove i gospodarskog korištenja kulturne baštine.

Turistička zajednica grada Osijeka - u kontekstu revitalizacije te gospodarskog korištenja kulturno – povijesne baštine, iznimno je bitno uključivanje turističke zajednice. Turistička zajednica ima zakonski određene zadaće, a osnovne su promocija turizma s ciljem povećanja turističkog prometa, poboljšanje uvjeta boravka gostiju  (u smislu implementacije novih turističkih proizvoda, organizacije manifestacija i uređenja mjesta), informativna djelatnost i, općenito, podizanje kvalitete turističkog proizvoda.

U smislu uključivanja svih zainteresiranih strana, Grad će razviti integrirani program obnove kulturne baštine u okviru kojeg će se koncentrirati na ulaganja u sljedećim područjima: 
· Obnova nepokretnih kulturnih dobara
· Obnova parkova i perivoja
· Razvoj obrazovanja
· Razvoj pristupačnosti i prijevoza
· Razvoj smještajnih kapaciteta
· Razvoj gastronomske ponude
· Razvoj maloprodaje u tradicijskih zanata
· Ulaganja u marketing grada kao kulturno – turističke destinacije












2.5. Procjena razvojnih potencijala

Nakon središnje Hrvatske, Slavonija je najveća turistička regija Hrvatske. Za sada je turisti razmjerno malo posjećuju jer je podalje od glavnih turističkih putova koji uglavnom vode prema moru. Iako je zbog položaja u srednjoj Europi Slavonija kulturno slična središnjoj Hrvatskoj, od nje se po mnogočemu i razlikuje. Dok je središnja Hrvatska bila pošteđena ratnih razaranja, Slavonija je velik dio svoje povijesti bila pod turskom upravom, od koje je oslobođena tek početkom 18. stoljeća. Iako je grad Osijek kao najveći slavonski grad pretrpio razaranja tijekom Domovinskog rata, do sada je relativno obnovljen međutim nedovoljno kako bi se pokrenula značajnija gospodarska i turistička djelatnost Grada. Temeljem pregleda sveukupne nepokretne i pokretne kulturne baštine može se zaključiti da Grad raspolaže iznimnom raznolikošću kulturne baštine. Moderni europski gradovi postaju sve više svjesni da razvijanjem kulture temeljenoj na kulturnoj baštini postaju različiti u odnosu na druge gradove na način da stvaraju jedinstvenu sliku grada kreiranjem događaja i prostora. U tom smislu Grad raspolaže s četiri glava razvojna potencijala temeljena na održivom korištenju kulturne baštine: 
1. Povećanje konkurentnosti Grada
2. Unapređenje razvoja turizma i gospodarstva Grada
3. Ostvarivanje prihoda od korištenja kulturne baštine 
4. Povećanje socijalne kohezije









1. Povećanje konkurentnosti Grada

Većina gradova u Republici Hrvatskoj pa tako i grad Osijek suočen je s promjenama gospodarske strukture, rastom nezaposlenosti i socijalnih potreba, većim deficitima proračuna i reduciranom razinom konkurentnosti. Iz toga razloga jačanje konkurentnosti i ostvarenje punog potencijala Grada stoga postaje imperativ dugoročno održivog ekonomskog razvoja. Kako mjesta kulturne baštine postaju društveni i gospodarski kapital, gradovi i regije u kojima se nalaze postaju pokretači gospodarske djelatnosti, središta znanja, središnje točke kreativnosti i kulture, mjesta socijalne integracije i interakcije unutar zajednica - stvaraju inovacije i doprinose pametnom, održivom i uključivom rastu u skladu s ciljevima strategije EU 2020. Ulaganjem u održivo korištenje kulturne baštine Grad ima priliku pozicionirati se na karti Europe kao jedna od prestižnih turističkih  destinacija. 

Tako primjerice svake godine u rujnu u pedeset zemalja diljem Europe više od 20 milijuna ljudi ima pristup tisućama rijetko otvorenih kulturnih mjesta i jedinstvenim događajima u okviru Dana europske baštine. Ovu lokalnu inicijativu zajedno podupiru Europska komisija i Vijeće Europe. Ulaganjem u obnovu i održivo korištenje kulturne baštine, povećanje konkurentnosti Grada očitovati će se uz kontinuirani rast kvalitete turističke ponude te istovremenog  rasta blagostanja lokalnog stanovništva. 

2. Unapređenje razvoja turizma i gospodarstva Grada

Održivim korištenjem kulturne baštine kultura se promiče kao katalizator kreativnosti –kulturna baština doprinosi razvoju turizma i gospodarstva gradova svojim izravnim i neizravnim gospodarskim i turističkim potencijalom podupirući razvoj kulturne i kreativne industrije te usporedno razvoj pratećih uslužnih djelatnosti (ugostiteljstvo, trgovina) i razvoj smještajnih kapaciteta. Primjeri pametnog upravljanja kulturnom baštinom očituju se u upotrebi energetski učinkovitih povijesnih zgrada, promicanju ekološki prihvatljivijeg prijevoza te poticanju kulturnog turizma i poduzetništva.

Politike kohezijskog i ruralnog razvoja EU-a mogu biti važne u promicanju restauracije kulturne baštine, podupiranju kulturnih i kreativnih industrija i financiranju osposobljavanja i unaprjeđenja vještina stručnjaka u području kulture. Kao što je navedeno u prvom poglavlju ovoga dokumenta, očuvanje, promicanje i upravljanje kulturnom baštinom trenutačno se podupire u okviru strukturnih i investicijskih fondova EU-a (ESIF). U okviru Europskog fonda za regionalni razvoj ulaganja u kulturu i kulturnu baštinu trebala bi biti dio integriranih i održivih gospodarskih razvojnih strategija. Njime se može obuhvatiti širok spektar aktivnosti u javnom, neprofitnom i privatnom sektoru (posebno u odnosu na MSP-a), provođenjem ulaganja koja izravno doprinose ciljevima fonda i investicijskim prioritetima. Ulaganja u male kulturne infrastrukture koje su dio lokalne strategije Grada trebala bi doprinijeti razvoju gospodarskog potencijala i promicanju socijalne uključenosti i kvalitete života, Jednako tako Europski poljoprivredni fond za ruralni razvoj nastavit će s podupiranjem očuvanja i unaprjeđenja ruralne kulturne baštine. 

Jedinice lokalne samouprave suočavaju se s najsloženijim problemima u smislu očuvanja strukture europskog identiteta stvarajući pritom održivi razvoj i radna mjesta. U okviru tržišta rada i potražnje za radnom snagom, postoji potreba za povećanjem privlačnosti zanimanja povezanih s kulturnom baštinom i pružanjem više mogućnosti za trajno obrazovanje koristeći koje nudi Europski socijalni fond. Kreativne i kulturne industrije dobivaju sve veći značaj u globalnoj ekonomiji. Upravo u ovim industrijama prepoznaje se velik potencijal za gospodarski rast i kreiranje novih radnih mjesta. Čine 4,2 % europskog BDP-a te su 3. industrija po zapošljavanju u EU.  Kreativne i kulturne industrije se snažno oslanjaju na lokalnu radnu snagu te su izuzetno otporne pa tako bilježe rast čak i tijekom gospodarskih poteškoća. 

U smislu razvoja turizma, Europska Komisija promiče razvoj održivog, odgovornog turizma visoke kvalitete kao i proizvode povezane s kulturnom i industrijskom baštinom. Kulturna baština temelj je razvoja kulturnog turizma. S obzirom da turizam pridonosi cjelokupnom gospodarskom razvoju, turistička valorizacija izvora kulturne baštine koji su nastajali tijekom niza stoljeća treba biti jedan od primarnih ciljeva Grada. 




3. Ostvarivanje prihoda od korištenja kulturne baštine 

Održivost se očituje kao glavna komponenta aktivnosti usmjerenih na povećanje prihoda i drugih koristi temeljem korištenja kulturne baštine. Pored zaštite i očuvanja kulturne baštine, nužan je naglasak na njezinom gospodarskom korištenju, koje dolazi do izražaja u poticanju razvoja poduzetništva utemeljenog na kulturnoj baštini, razvoju kulturnog turizma te osiguravanju porasta proizvoda zasnovanih na kulturnoj baštini koji imaju veću dodanu vrijednost.  

Kulturna baština svojom raznolikošću i vrijednostima predstavlja izuzetno velik potencijal za razvoj poduzetništva, koje ima važnu ulogu za lokalni društveno-gospodarski razvoj u smislu zapošljavanja, otvaranja novih poduzeća, kreiranja inovacija, ostvarenja prihoda lokalnoj zajednici, poticanje razvoja drugih gospodarskih i društvenih djelatnosti i dr. Primjenom standarda i mjerila održivosti, poduzetništvo postaje ključan čimbenik održivog korištenja kulturne baštine s obzirom da osigurava dodatna financijska sredstva za zaštitu i očuvanje. Poduzetništvo utemeljeno na kulturnoj baštini može se odrediti kao skupina onih djelatnosti čijim proizvodima i uslugama komercijalnu vrijednost daje kreativni rad utemeljen na poznavanju povijesti, umjetnosti i kulture. U pravilu se ne financiraju iz javnih izvora te na tržištu imaju svoje specifične potrošače. Cilj je izmijeniti tok kretanja sredstava proračuna Grada – umjesto izdvajanja sredstva proračuna za održavanje kulturne baštine, projektima održivog korištenja kulturne baštine poticati će se gospodarska i turistička aktivnost Grada te samime time i povećavati gradski proračun. 

4. Povećanje socijalne kohezije  - poboljšanje kvalitete života stanovnika

Raniji pristupi upravljanju kulturnom baštinom nastojali su zaštititi kulturnu baštinu njezinim izdvajanjem iz svakodnevnog života. Novi pristupi usredotočeni su na to da je učine sastavnim dijelom lokalne zajednice. Kulturnim mjestima udahnjuje se novi život i značenje koje odgovara suvremenim potrebama i problemima. Digitalizacija i dostupnost na internetu omogućuju dosad neviđene oblike sudjelovanja i otvaraju nove izvore prihoda. Alati za e-učenje promiču veću dostupnost kulturnih sadržaja u domovima, školama i na sveučilištima te dozvoljavaju ljudima da stvaraju, ponovno upotrebljavaju sadržaj i dodaju mu vrijednost povećavajući istovremeno vrijednost kulturnih zbirki.

Kulturna baština ima veliku sposobnost promicanja socijalne kohezije obnovom zapostavljenih područja, stvaranjem poslova na lokalnoj razini i promicanjem zajedničkog razumijevanja i osjećaja zajedništva. Sektor nudi značajne mogućnosti za obrazovanje i volontiranje mladim i starijim osobama te promiče dijalog među različitim kulturama i generacijama. Oslanjajući se na prethodni program EU-a za kulturu, novim programom Kreativna Europa poduprijet će se prekogranična suradnja radi promicanja modernizacije sektora kulturne baštine. Ujedno će se njime poboljšati kapaciteti civilnog društva radi djelovanja na međunarodnoj razini podupiranjem mreža i platformi. S obzirom na to da je razvoj publike ključni prioritet programa, sektor kulturne baštine poticat će se na eksperimentiranje s novim načinima dopiranja do raznolikije publike koja uključuje mlade i migrante.



3. STRATEŠKI PRISTUP UPRAVLJANJU BAŠTINOM

3.1. Koncept integriranog urbanog razvoja (IUDC)

Grad može tijekom vremena ostati neizmijenjen po svom općem izgledu, ali se on neprestano mijenja u detaljima. Ekonomska snaga grada se očituje u dohotku koji ostvaruju njegovi stanovnici odnosno ukupnom dohotku grada u određenom razdoblju. Gradovi posjeduju jedinstvenu kulturnu i arhitektonsku vrijednost, snažnu dozu socijalne uključenosti i izvanredne mogućnosti za gospodarski razvoj. Oni predstavljaju centre znanja i  mjesta sa najvećom koncentracijom visoko obrazovanog stanovništva te samim tim imaju potencijal za rast i inovacije. Istovremeno suočavaju se ozbiljnim demografskih problemima, socijalnoj nejednakosti, socijalnoj isključenosti pojedinih skupina stanovništva, nedostatku pristupačnog i  pogodnog oblika stanovanja i ekološkim problemima. Gradovi igraju ključnu ulogu u životima više od dvije trećine europskog stanovništva koje u njima živi. Oni su okosnica društvenog i gospodarskog razvoja, no i područje gdje nastaju problemi i gdje se donose novi i inovativni modeli njihova rješavanja. Oni predstavljaju plodno tlo za razvoj znanosti i tehnologije, kulture i inovacija, individualne i kolektivne kreativnosti i smanjenja utjecaja klimatskih promjena na okoliš. Međutim usporavanje urbanizacijskog procesa, nije rezultiralo smanjenjem broja urbanog stanovništva, nego je ono nastavilo rasti. Taj porast je doveo gradove do suočavanja sa mnogobrojnim problemima poput nezaposlenosti, segregacije i siromaštva. Stoga će u budućnosti razvojne politika gradova ima odlučujući utjecaj na budući ekonomski, socijalni i teritorijalni razvoj zemlje. Međutim  gradovi se moraju uhvatiti u koštac sa rješavanjem niza urbanih izazova, kako bi osigurali pametan i održiv rast. [footnoteRef:24]  [24:  Centar za urbani i teritorijalni razvoj CUTER] 


U tom kontekstu razvijen je Koncept integriranog urbanog razvoja (IUDC - Integrated Urban Development Concept) prema koje gradovi planiraju svoj razvoj uključujući sljedeće odrednice prikazane na slici 3.1.









Slike 3.1.  IUDC koncept 
[image: IUDC]
Izvor: T&MC Group prilagodba / Busch, P. ˝ Integrated Urban Development Concepts for the improvement of energy performance of residential areas˝ 

Gradovi na svom području moraju upravljati svim okolišnim komponentama, kvalitetom zraka i vode, energije, otpada i prirodnih resursa. Oni su mjesto gdje se isprepliću mnogi dijelovi prirodnog ekosustava s onima iz društvenog, ekonomskog, kulturnog i političkog urbanog sustava te zbog toga trebaju imati ključnu ulogu u oblikovanju ekološkog ponašanja i potrošnje. 

Poboljšanje kakvoće zraka i smanjenje zagušenja prometa, za gradove i zdravlje njihovih stanovnika ima više izravnih koristi. Naime, najnovija istraživanja o kakvoći zraka u 25 glavnih gradova Europske unije pokazuje da bi se primjenom smjernica WHO o suzbijanju onečišćenja zraka, očekivani životni vijek za stanovništvo starije od 30 godine povećao u prosjeku za 22 mjeseca, a preko 30 milijardi eura bi se uštedilo godišnje u zdravstvenom sustavu. Pretilost je još jedan veliki zdravstveni problem, kao i njegova povezanost sa bolestima koje uzrokuju preranu smrti i povećavanju zdravstvene troškove. Povećana razina nemotornog prijevoza (biciklizam i pješačenje) ne samo da bi smanjila troškove zagađenje zraka, već bi smanjila pretilost i utjecalo na povećanje općeg zdravstvenog stanja stanovništva.

Povećana energetska učinkovitost u zgradama smanjuje gospodarsku i energetsku ranjivost grada. S njima povezane inovacije, tehnologije i usluge u građevini i energetici važni su pokretači zelenog lokalnog razvoja. Energetska učinkovitost igra veliku ulogu u razvoju gradova, međutim modernizacija prostora iako nužno potrebna, nije dovoljan preduvjet za povećanje kvalitete života i osiguranje dugoročne vizije održivosti. Druge investicije u prostoru, poput osiguranja pristupa javnom prijevozu i uslugama te raspoloživost i kvaliteta javnih prostora i trgovačkih područja, su također vrlo važni čimbenici povećanja kvalitete života.  Razvoj pješačkih i biciklističkih zona, povezanih sa čisti zrakom i vodom, mnogobrojnim zelenim površinama i kvalitetno izgrađen prostor čini grad atraktivnim mjesto za život i poslovanje. Održivi gradovi moraju imati atraktivne otvorene javne prostore i promicati održivu, uključivu i zdravu mobilnost, na način da biciklizam i pješačenje bude atraktivno, a javni prijevoz omiljen. 

Zajedničkim pristupom rješavanju problema prostorne isključenosti, energetskog siromaštva i boljih uvjeta stanovanja dolazimo do ključnog elementa razvoja grada na način da grad postaje ljepši i življi, ali i konkurentniji i eko-friendly. Izgradnja "zelenih i zdravih" gradova nadilazi jednostavno smanjenje emisije CO2. Dolazimo do cjelovitog pristupa u zaštiti okoliša i energetici u kojem se mnoge komponente prirodnog ekosustava isprepliću s onima iz društvenog, ekonomskog, kulturnog i političkog urbanog sustava u jedan jedinstveni sustav. 

Urbani zeleni razvoj zahtijeva i tehnološke i društvene inovacije, koje moraju biti usklađene sa cjelokupnim razvojem urbanog područja. Zaštita okoliša ne može biti odvojena od demografskih, ekonomskih, društvenih i kulturnih problema. Zelena i čista prometna infrastruktura treba uzeti u obzir zahtjeve starijih osoba i obitelji s malom djecom, kao i uvjete za razvoj malo i srednjeg poduzetništva. Korištenje obnovljivih izvora energije, poput solarnih panela ili biomase mora poštovati arhitektonsku i kulturnu baštinu i turistički potencijal grada. Zelena naselja trebaju biti cjenovno pristupačna kako bi se izbjegla prostorna segregacija, te je potrebno postupno krenuti sa energetskom obnovom postojećeg fond kako javnih, tako i prihvatnih stambenih i komercijalnih zgrada. 
Od presudnog je značenja i osiguranje pristupa kvalitetnom obrazovanju. Naime, glavni socijalni problemi gradova nisu povezani sa razinom dohotka nego nejednakim resursima i mogućnostima. Obrazovanje pridonosi uključivanju građana u društvo i kroz njega se stvara javni život grada. Gradovi često čine velike napore kako bi privukli i zadržali talentirane ljude iz drugih dijelova svijeta, no bilo bi isplativije razvijati talente koji već ovdje postoje. Osim toga, strategije privlačenje investicija koje osiguravaju jeftinu radnu snagu mogu pružiti samo kratkoročnu prednost, ali dugoročno gledano, prednosti se izgrađuju na kvalificiranoj radnoj snazi, vještinama i inovacijama. 

Privlačnost gradova jednako ovisi o kvaliteti življenja kao i o njihovoj konkurentnosti. U natjecanju sa drugima, gradovi se brendiraju kao "zeleni", "kreativni" ili "kulturni" gradovi. Svoju atraktivnost grade na kvaliteti obrazovanja, kulturnoj baštini, sportskim i rekreacijskim mogućnostima, zaštiti okoliša i čistoći zraka i vode, kao i društvenom životu i urbanoj sigurnosti. Atraktivan grad ima kreativnost koja seže izvan uskih kulturnih aspekata prema širim procesima kreativnog djelovanja, društvene inovacije, organizacijskog učenja i izgradnje "urbane inteligencije". No gradovi moraju na svojoj prošlosti graditi pripreme za budućnost, što uključuje i spefičnu tradicijski proizvodnju, graditeljsku ili kulturnu baštinu te lokalnu i regionalnu bazu znanja.

Uspješan i dinamičan grad može igrati važnu ulogu u dobrobiti ne samo svojih stanovnika, nego i okolnih naselja. Njegov utjecaj je neophodan za izbjegavanje ruralne depopulacije i za promicanje uravnoteženog teritorijalnog razvoja.[footnoteRef:25] [25:  Centar za urbani i teritorijalni razvoj CUTER] 





3.1.1. Koncept pametnog grada (SMART CITY ) 
Globalizacija i konkurentnost koja dolazi s njom, oblikovala je gradove kako komercijalno, politički, društveno tako i u pogledu njihovog dizajna i rasta. Više od polovine stanovništva na Zemlji živi u gradovima koji iskorištavaju preko 80% raspoloživih resursa. Suvremeni gradovi predstavljaju ogledalo razvoja naše civilizacije koji poput snažnih magneta privlače najkvalitetnije ljudske, tehnološke, organizacijske i prirodne resurse. Strateške smjernice upravljanja kulturno – povijesnom baštinom Grada 2020. pretpostavlja uvođenje koncepta integriranog urbanog razvoja, odnosno primjenu Smart City razvojne paradigme.  Ljudi sa svojom kreativnošću, znanjem i vještinama, zajedno s umreženom infrastrukturom te javnim sektorom usmjerenim prema korisniku, predstavljaju glavne prednosti suvremenih gradova za postizanje gospodarskog rasta i bolju kvalitetu života. U tom smislu SMART CITY razvojna paradigma temelji se na integraciji ˝pametnih˝ tehnologija, ˝pametne˝ gradske uprave i ljudskog kapitala (talenata), odnosno razvoja gradske ekonomije utemeljene na ljudskom kapitalu i znanju. 
Glavne komponente koje čine Pametan grad mogu se svrstati u tri skupine: institucionalne,  tehnološke te ljudske činitelje. Institucionalne činitelje čini javna uprava, politike te regulatorni okviri (zakoni, propisi). Tehnološke činitelje čini fizička infrastruktura, pametne tehnologije, Internet, itd. U okviru  ljudskih činitelja ubrajamo ljudski kapital, obrazovanje, socijalni kapital, kreativnu ekonomiju  te privlačenje talenata. 

Strateške smjernice upravljanja kulturno – povijesnom baštinom Grada 2020. pretpostavlja razvoj grada Osijeka kao grada koji proizvodi kreativne proizvode (razvojni projekti temeljeni na obnovi kulturne baštine, poticanje razvoja kulturnih i kreativnih djelatnosti, razvoj infrastrukture potrebne za kreativnu proizvodnju…) te kao grada koji konzumira (troši) kreativne proizvode u smislu fokusa na velike događaje, masovnu kulturu, privlačenje turista te fokus na uslužni sektor (hoteli, restorani, trgovine). 

Slike 3.2.  Glavne komponente Pametnoga grada 
[image: smart city 2]
Izvor: T&MC Group


Digitalizacijom svojih temeljnih usluga, integracijom i analizom prikupljenih podataka suvremeni gradovi postaju odlična platforma za kreiranje kvalitetnih javnih i privatnih usluga. Pametni gradovi su jedna faza u razvoju prema cjelovitim i održivim gradovima, u kojima će kvaliteta ljudskoga života, ali i odnosa prema prirodnoj okolini biti na znatno većoj razini.   

3.1.2. Triple Helix  i 3T model razvoja Grada

Strateške smjernice upravljanja kulturno – povijesnom baštinom Grada pretpostavlja oblikovanje projekata koji će obnovu baštine koristiti kao pokretače dugoročno održivog ekonomskog razvoja Grada. U tom smislu strateški plan podrazumijeva strategiju kreativne transformacije Grada i socio – ekonomski razvoj utemeljen na razvoju CCI. Osim ulaganja u obnovu baštine i infrastrukture za CCI, uspješnost implementacije Strateških smjernica ovisiti će i o ˝mekanim projektima˝ implementacije Triple Helix modela. U doslovnom prijevodu, triple helix bi značilo trostruka spirala. Ta struktura podrazumijeva uključenost javnog sektora tj. lokalne samouprave (gradova, županija), privatnog sektora te znanstveno-istraživačke, odnosno akademske zajednice (fakulteta, istraživačkih instituta, zavoda i sl.). 

U svakodnevnom životu, privatni sektor često negoduje o neraspoloživosti dovoljno kvalitetnih kadrova, akademskoj zajednici nedostaje podrška javnog i privatnog sektora, dok se javni sektor suočava s problemima  u suradnji sa privatnim sektorom.

Slike 3.3.  Triple Helix i 3T model razvoja Grada
[image: 3T model]
Izvor: T&MC Group

Triple Helix model zagovara tezu da se stvaranje novih vrijednosti i rast gospodarstva ostvaruje kada su aktivnosti tri sudionika – javnog i privatnog sektora te akademske zajednice međusobno koordinirana. Glavni izazov u provedbi Triple Helix partnerstva je osigurati učinkovitu komunikaciju između tri sudionika, uzimajući u obzir njihove različite prioritete, okruženje i načine razmišljanja.

· Privatni sektor ima priliku privući zainteresirane klijente, efikasnije distribuirati svoje proizvode, uvrstiti svoje konkretne planove u potencijalna zakonska rješenja javnog sektora te istovremeno prilagoditi obrazovni sustav svojim potrebama.
· Javni sektor dobiva prilagođenije, profitabilnije poslovne subjekte i učinkovitiji obrazovni sustav. 
· Akademska zajednica tj. obrazovni sustav ostvaruje svoju svrhu te proizvodi mlade ljude koji su konkurentniji i spremni za ulazak na tržište rada.

Prema Richardu Floridi (2006.), tri su stvari ključne za razvoj ekonomije (tzv. 3T model) - tehnologija, talent i tolerancija. Kako bi privukli kreativne ljude, stimulirali razvoj inovacija i pokrenuli ekonomski napredak, gradovi moraju imati svo troje: 

· Tehnologiju – razvijenu u regiji
· Talent – veliki broj visokoobrazovanih osoba (minimalno prvostupnika) 
· Toleranciju – otvorenost, prihvaćanje različitosti te uspješan suživot različitih rasa, etničkih skupina, religija, ljudi različitih seksualnih orijentacija i sl. 



3.2. Revitalizacija povijesnih jezgri   

Promjene u gospodarstvu, suvremeni način stanovanja, rada i prometa te promjene u demografskoj strukturi stanovništva, rezultiraju promjenama u povijesnim gradskim jezgrama te zahtijevaju nove, aktivne politike i strategije za njihovo očuvanje, obnovu i održivi razvoj. Obnova povijesnih jezgri postaje jedan od najzahtjevnijih zadataka prostornog uređenja i politike upravljanja gradovima. Korištenje kulturne baštine u svrhu revitalizacije povijesnih jezgri javlja se zajedno s interesom za historizaciju. Pojam kulturne baštine nemoguć je bez interesa za povijest koji se javlja uvijek kada ljudi prestaju živjeti samo u sadašnjosti i postanu zainteresirani za svoju prošlost i budućnost. Interes za povijest je način da se običaji i znanja iz prošlosti presele u budućnost. Dokazi o prošlosti se nastoje sačuvati za buduće generacije. Suvremeno shvaćanje prošlosti dio je opće paradigme održivog razvoja, shvaćanja koje povezuje ekonomski razvoj i održivost okoliša. Održivi razvoj u osnovici čine dvije ideje: ideju ekonomskog razvoja, tj. skup ideja koje se bave održanjem kontinuiranog ekonomskog rasta unutar sustava koji bi trebao biti samoodrživ, i ideju o održivom okolišu, koja se bavi očuvanjem resursa i vrijednosti kako bi se održao postojeći eko sustav.

Opći pogled na svijet uvjetuje djelovanje. Djelovanje je uvjetovano vrijednosnim sustavom, no kako je paradigma održivog razvoja pod utjecajem ekonomske paradigme odnosno skupa ideja i vrijednosti koje se temelje na održanju ekonomskog sustava, tako se i vrijednosni sustav danas sve više temelji na ekonomskoj paradigmi. Kako ekonomska paradigma danas postaje dominantnom tako se i kultura i područje kulturne baštine nalaze u situaciji da se moraju izravno uklopiti u opći pogled na svijet tj. pronaći način da zadobiju vrijednost unutar samog ekonomskog sustava. Kulturna baština postaje vrijednost tek u okviru nekog općeg pogleda na svijet, u onom trenutku kada je uklopljena u sustav znanja, vrijednosti, vjerovanja, institucija nekog društva ili zajednice. U tom smislu kulturna baština čini integralni dio urbanog planiranja i često se koristi kao jedna od strategija za revitalizaciju gradskih jezgri.  Mnoge povijesne jezgre gradova gube svoju privlačnost jer ne zadovoljavaju zahtjeve današnjeg života, bez vizije i planova za cjelovitu obnovu koja bi ih ponovno učinila privlačnima. Često ne prepoznaju svoje potencijale, niti ih dovoljno koriste za unapređenje kvalitete života i moguće gospodarsko korištenje. Dosadašnje provođenje zaštite povijesnih cjelina često se razmatra odvojeno od promišljanja njihove budućnosti, što rezultira nefleksibilnim uvjetima korištenja. Mjere zaštite, očuvanja i obnove u okviru sadašnjih urbanističkih planova ne prate odgovarajući planovi i programi upravljanja i financiranja, kao temeljni preduvjeti za uspješnu provedbu procesa obnove. Povijesne jezgre postupno gube stanovnike, naročito mlađe, a time i važnu ulogu stanovanja, ali i svoju tradicionalnu gospodarsku osnovu (obrte i ostale djelatnosti).[footnoteRef:26] [26:  Mišković, D. ˝Usluga Izrade istraživačkog rada o modelima revitalizacije gradova za projekt REVITAS ˝, Rijeka] 


U kontekstu revitalizacije povijesnih gradskih jezgri, dugoročni cilj obnove i revitalizacije jest vratiti život u taj umirući prostor i ujedno sačuvati njegov povijesni identitet. U vrijeme globalnih povezivanja, individualna prepoznatljivost svakog kulturno i gospodarski kompetitivnog prostora, postaje sve jači imperativ razvojnih projekata. Stoga je u pripremi dugoročnih strategija razvoja važno postaviti jasne ciljeve te odrediti i razgraničiti područja sinergijskog djelovanja pojedinih struka u interdisciplinarnom konceptu. Posebno mjesto u takvom konceptu pripada integralnoj skrbi za kulturnu baštinu. Temeljno načelo revitalizacije gradskih jezgri obuhvaća konzervatorski pristup čiji je cilj sprječavanje devastacije i propadanja pojedinih građevina (restauracija i konzervacija građevina uz uključivanje u svakodnevni život žitelja kao i gostiju u okviru turističke ponude) odnosno u većini slučaja očuvanja njezinih izvornih, urbanističko-arhitektonskih, povijesnih, umjetničkih i estetskih značajki: 

· obnova pojedinačnih građevina sa spomeničkim karakteristikama, koja znači graditeljsku obnovu strukture i konstruktivno i namjensko osposobljavanje pojedinih zgrada za trajno korištenje sukladno spomeničko-zaštitnom režimu.
· revitalizacija gradskih jezgri podrazumijeva vraćanje života prostoru, njegovo oživljavanje unošenjem sadržaja koji zadovoljavaju suvremene potrebe stanovanja, turističkih, upravnih, kulturnih, prosvjetnih, znanstvenih i drugih djelatnosti, dakle, obnovu društvenog života u urbanoj povijesnoj strukturi.

Nedvojbeno valja svaku pojedinu urbanu cjelinu promatrati zasebno, kao jedinstven primjer civilizacijskog i kulturnog naslijeđa konkretnih skupina ljudi u konkretnom prostoru i vremenu jer jedino time neka povijesna urbana cjelina sačuva svoj vlastiti kulturni identitet. Kako bi bila što učinkovitija, revitalizacija povijesnih urbanih cjelina mora biti integralni dio politika ekonomskog i društvenog razvoja te urbanog planiranja na svakoj razini. Pri tome osam je temeljnih ciljeva koje gradovi nastoje postići prilikom obnove gradskih jezgri: 

· sustavna obnova spomeničke cjeline 
· očuvanje više-funkcionalnosti omogućivanjem optimalnog odvijanja osnovnih funkcija (stanovanje, rad, slobodno vrijeme, promet)
· osiguravanje uvjeta za tradicionalne funkcije (uprava, kultura, vjera, obilježavanje)
· unošenje značajnih sadržaja, kao najpovoljnijih za korištenje većih građevina
· zadržavanje stanovanja u optimalnoj mjeri, uz poboljšanje uvjeta stanovanja
· unošenje novih aktivnih sadržaja u urbanu strukturu koji će probuditi interes sadašnjih stanovnika, ali i šire zajednice
· uspostavljanje unutrašnje društvene i ekonomske ravnoteže u prostoru povijesne jezgre na način da se obnovi društveni život i zaustave negativni socio-ekonomski procesi
· donošenje i provođenje ekonomskih mjera koje će poticati gospodarenje jezgrom i koje će, uz očuvanje ukupnih povijesnih vrijednosti, postati generator njene obnove i revitalizacije.
Ukupnost projekata obnove gradskih jezgra znatno podiže i vizualni doživljaj cijeloga grada, vrijednost prostora u povijesnoj jezgri te predstavlja dodatan poticaj razvoju ukupne turističke gradske privrede. [footnoteRef:27] [27:  EU / VITO: ˝ Integrated Urban Development of Vital Historic Towns as Regional Centres in South East Europe ˝] 

U Anexu 3. ovoga dokumenta prikazani su primjeri najbolje prakse obnove povijesnih gradskih jezgri. 

3.3. Obnova povijesnih zgrada 

Povijesne zgrade u okviru kulturne baštine se ubrajaju pod profanu i sakralnu graditeljsku baštinu. Graditeljska baština važan je dio ukupnog kulturnog fonda, koji je sa svojim kulturno-povijesnim značenjem sastavni dio gradskog okoliša. Zaštita i očuvanje graditeljske baštine obveza je utemeljena na zakonskim odredbama, kao i na osjećaju odgovornosti svakoga grada da svoja kulturna dobra njeguje i čuva. Životni ciklus građevina kao kulturnog dobra prolazi kroz četiri faze  - zastarijevanje, održavanje, obnova i revitalizacija. 

Odabir prikladne namjene ključan je dio procesa obnove povijesne građevine -  muzej, hotel, privatna namjena ili javna ustanova, sve su opcije moguće u cilju ispunjavanja dva uvjeta: novom namjenom što manje ugroziti izgled povijesne građevine, a istodobno omogućiti vraćanje velikih financijskih sredstava uloženih u obnovu. Obnovom graditeljske baštine kao kulturnog dobra te stavljanjem njenog korištenja u ekonomsku funkciju ostvaraje se niz pozitivnih učinaka – otvaranje novih radnih mjesta, generiranje prihoda, stvaranje dodane vrijednosti, povećanje vrijednosti same nekretnine te brojne nematerijalne koristi. [footnoteRef:28] [28:  Prof. dr. sc. Antolović, J. : ˝Projekti obnove i revitalizacije povijesnih građevina˝] 


U okviru ovoga poglavlja posebno je bitno istaknuti obnovu  i revitalizaciju industrijske baštine. Uzimajući u obzir činjenicu da živimo u vremenu deindustrijalizacije i nestajanja proizvodnje, industrijsko naslijeđe i njegovo očuvanje privlače sve više pažnje. Industrijska arhitektura svakodnevno nas podsjeća na jednu od ključnih prekretnica u razvoju ljudske civilizacije - industrijsku revoluciju. Nov način proizvodnje i pronalazak novih materijala omogućio je prelazak s manufakturne na industrijsku proizvodnju, iz obrta u tvornice. Sprečavanje propadanja industrijske baštine realizira se njenom prenamjenom u kontekstu kulturnih, komercijalnih te društveno korisnih sadržaja. 

Mnogo je primjera dobre prakse diljem Europske Unije gdje su napuštene tvornice, kolodvori dobili nove namjene kao što su razni klubovi, knjižnice, shopovi, galerije, smještajni kapaciteti, restorani, filmski studiji, kazališta, konferencijske dvorane, poslovni prostori…Jednako tako u okviru obnovljenih prostora industrijske baštine tada se održavaju različita kulturna događanja i aktivnosti (filmski festivali, modne revije, koncerti). 

U Anexu 4. ovoga dokumenta prikazani su primjeri najbolje prakse obnove povijesnih građevina i industrijske baštine. 


3.4. Kulturna baština kao pokretač razvoja

U ekonomskoj literaturi kapital je imovina koja stvara novu imovinu.  Ako razmišljamo o kulturnoj baštini kao razvojnom resursu mora se pronaći način kako će ta baštinjena imovina biti iskorištena za stvaranje novih vrijednosti. U tom smislu kulturna baština dijeli karakteristike fizičkog, materijalnog kapitala kao što su oprema ili zgrade. No, kulturna baština ujedno posjeduje i karakteristike koje ju razlikuju od drugih formi kapitala. Ovaj skup karakteristika često se naziva  kulturnim kapitalom. Kulturni kapital ukazuje na činjenicu da određeno zdanje posjeduje estetske, simboličke, historijske i socijalne vrijednosti koje mijenjaju njegovu ukupnu vrijednost. Pridodavanje ekonomske vrijednosti kulturnoj baštini razvija se iz praktičnih potreba jer sama je kulturna baština, kao kapitalna imovina, dionik u ekonomskom životu. 

Kulturna baština, i materijalna i nematerijalna, ključan je resurs u razvoju turističke industrije. Međutim kulturna baština ne predstavlja samo važan resurs u generiranju izravne turističke ponude nego i u razvoju proizvodnje proizvoda temeljenih na materijalnoj ili nematerijalnoj baštini. Primjerice u Italiji je na taj način razvijena industrija proizvodnje vina, stakla, čaša, boca, čepova i sl. koja je vezana upravo za kulturnu baštinu odnosno počiva na tradicijskim obrascima ili je inspirirana njima. Čitav je niz proizvoda koje je moguće ponuditi kao suvenire, ali i one koje je moguće svakodnevno koristiti te čija estetska vrijednost se temelji na baštini. Tržište za proizvode i usluge koji se temelje na kulturnoj baštini ima velik, dosad neznatno iskorišten potencijal. Treba istaknuti da taj potencijal čine turisti, i to uglavnom inozemni. Tome treba pribrojiti domaće tržište i dio tržišta susjednih zemalja.[footnoteRef:29] [29:  Mišković, D. ˝Usluga Izrade istraživačkog rada o modelima revitalizacije gradova za projekt REVITAS ˝, Rijeka] 


U tom smislu  kulturna baština svojom raznolikošću i vrijednostima predstavlja izuzetno velik potencijal za razvoj poduzetništva, koje ima važnu ulogu za lokalni društveno-gospodarski razvoj u smislu zapošljavanja, otvaranja novih poduzeća, kreiranja inovacija, ostvarenja prihoda lokalnoj zajednici, poticanje razvoja drugih gospodarskih i društvenih djelatnosti i dr. Osim važnosti za gospodarski razvoj, poduzetništvo utemeljeno na kulturnoj baštini pridonosi stvaranju simboličkih vrijednosti i njegovanju identiteta.

Primjenom standarda i mjerila održivosti, poduzetništvo postaje ključan čimbenik održivog korištenja kulturne baštine s obzirom da osigurava dodatna financijska sredstva za zaštitu i očuvanje. Poduzetništvo utemeljeno na kulturnoj baštini može se odrediti kao skupina onih djelatnosti čijim proizvodima i uslugama komercijalnu vrijednost daje kreativni rad utemeljen na poznavanju povijesti, umjetnosti i kulture. U pravilu se ne financiraju iz javnih izvora te na tržištu imaju svoje specifične potrošače. U okviru poduzetništva utemeljenog na kulturnoj baštini bitno je istaknuti: 

· kulturne i kreativne industrije (kreiranje i produkcija glazbe, umjetničkih predstava, obrta, književnosti, kazališnih predstava, vizualne umjetnosti, izložba, festivala, kao i izdavaštva, arhitekture, dizajna i dr.) 
· kulturni menadžment (istraživanje, planiranje, produkcija, organiziranje, vođenje kulturnih projekta, financiranje, marketing, promocija, informiranje te edukacija i osposobljavanja menadžera). 

Kreativne i kulturne industrije dobivaju sve veći značaj u globalnoj ekonomiji. Upravo u ovim industrijama prepoznaje se velik potencijal za gospodarski rast i kreiranje novih radnih mjesta. Čine 4,2 % europskog BDP-a te su 3. industrija po zapošljavanju u EU.  Kreativne i kulturne industrije se snažno oslanjaju na lokalnu radnu snagu te su izuzetno otporne pa tako bilježe rast čak i tijekom gospodarskih poteškoća. Menadžment u kulturi, tj. u korištenju kulturne baštine i to kao poduzetnička aktivnost, još uvijek nije dovoljno razvijen u Hrvatskoj. Menadžment u održivom korištenju kulturne baštine  temelji se na korištenju i stvaranju znanja i vještina iz područja kulture i kulturne baštine, njezine zaštite, kulturnog turizma, upravljačkih i organizacijskih sposobnosti za poslovanje na tržištu te sposobnostima za suradnju i partnerstvo s lokalnim zajednicama, umjetničkim, kulturnim i turističkim organizacijama i udrugama.

Jednako tako jedan od aspekata u kojima se kulturna baština očitava kao pokretač razvoja jedinica lokalnih samouprava jest revitalizacija gradskih jezgri i zdanja kulturne baštine te uvažavajući konzervatorske propise, prenamjena istih u komercijalne, poslovne te  kulturne prostore. 


3.5. Kulturna baština i kulturni turizam

Kulturni turizam smatra se turizmom specijalnih interesa te se definira kao posjete osoba izvan njihova stalnog mjesta boravka, motivirane u cijelosti ili djelomično interesom za povijest, umjetnost, naslijeđe ili stil života lokaliteta, regije, grupe ili institucije. Tom definicijom kultura obuhvaća i tzv. opipljivu kulturu – muzeje, galerije, koncerte, kazališta, spomenike i povijesne lokalitete, ali i neopipljivu kulturu poput običaja i tradicije. 

Kulturna baština temelj je razvoja kulturnog turizma. S obzirom da turizam pridonosi cjelokupnom gospodarskom razvoju, turistička valorizacija izvora kulturne baštine koji su nastajali tijekom niza stoljeća treba biti jedan od primarnih ciljeva Grada.  Republika Hrvatska je iznimno bogata brojem i raznovrsnošću kulturne baštine. Unatoč bogatstvu resursa i dobro razvijenoj turističkoj infrastrukturi te turističkoj tradiciji na ovim područjima, Hrvatska ne iskorištava sve mogućnosti u razvoju kulturnog turizma. Dugo oslanjanje na masovni obalni turizam kao sinonim lake i brze zarade sputava razvoj kulturnog turizma, koji zahtijeva dugotrajan i sofisticiran rad te drugačiji pristup, planiranje i interakciju mjera različitih javnih politika. U okviru Strategije zaštite, očuvanja i održivog gospodarskog korištenja kulturne baštine Republike Hrvatske za razdoblje 2011.–2015. zahtijeva se veća otvorenost politike zaštite baštine prema razvoju turizma te razumijevanje i interakcija svih aktera u razvoju kulturnog turizma.[footnoteRef:30] [30:  Strategija zaštite, očuvanja i održivog gospodarskog korištenja kulturne baštine Republike Hrvatske za razdoblje 2011.–2015.] 


Globalno gledajući, turizam bilježi kontinuirane stope rasta i takva se predviđanja nastavljaju i za naredno desetljeće. Iako procjene navode da oko 40% svih međunarodnih odmorišnih putovanja sadrži komponentu kulture ovaj je proizvod izrazito heterogen i uključuje raznolike aktivnosti pa je teško govoriti o jedinstvenom proizvodu i jedinstvenom profilu kulturnog turista. Sve veći rast potražnje za kulturnim turizmom uvjetovan je socio-demografskim promjenama kao i promjenama životnog stila - većim stupnjem obrazovanja, porastom broja starijih stanovnika koji imaju izražen interes za kulturu, manjim interesom za odmorom sunca i mora te potragom za alternativnim aktivnostima te s manje slobodnog vremena koje se onda želi iskoristiti na kvalitetan način. Kako će se ovaj trend nastavljati u budućnosti, tako će rasti i potražnja za kulturnim turizmom. U tom smislu nove trendove koji podupiru razvoj i popularnost kulturnog turizma možemo podijeliti na sljedeći način:
· sve veća popularnost kratkih odmora – city break 
· obrazovani, zaposleni ljudi sa stresnim ubrzanim životima ciljana su skupina kulturnog turizma i njegovog tržišta
· sve veća važnost eko-turizma i avanturističkog turizma (npr. rafting itd.)
· veća popularnost turizma temeljenog na iskustvima, a ne samo na konkretnim objektima -  naglasak je na priči, paketu ponude, iskustvu.  
· promjena koncepta muzeja - muzeji bazirani na ideji, i sama zgrada može predstavljati koncept ili ideju  
· povezivanje "visoke" kulture i "popularne" kulture - spoj modernog i tradicionalnog (baštine)
· razvoj Interneta i utjecaj tehnologije
Međutim, potrebno je imati na umu da se turisti razlikuju po ulozi koju kultura ima u njihovoj motivaciji da putuju: [footnoteRef:31] [31:  Vlada Republike Hrvatske : Strategija razvoja kulturnog turizma, 2003.] 


Turisti motivirani kulturom - ovu grupu čini 5-15 posto turista te oko 5 posto lokalnih stanovnika. Njima su atraktivna elitna kulturna događanja i turistički paketi te vole da ih se tretira kao posebne goste.

Turisti inspirirani kulturom - u ovu skupinu ubraja se oko 30 posto turista i otprilike 15 posto lokalnih stanovnika. Njih privlače dobro poznati kulturni lokaliteti, atrakcije ili događaji (npr. popularne izložbe). Osjetljivi su na cijenu i traže vrijednost za novac. Oni su tek djelomično motivirani kulturom te ih privlače popularne predstave, koncerti ili izložbe. Interes ovih turista za lokalnu kulturu mogao bi se okarakterizirati kao površan. 

Turisti privučeni kulturom - oni čine otprilike 20 posto turističkog te 20 posto lokalnog tržišta. Ova grupa ne planira svoj posjet kulturnim atrakcijama, ali će ih posjetiti ako su im ponuđene tijekom njihova boravka. Za ovu grupu lokalni kulturni resursi mogu biti atraktivni pod uvjetom da su na vrijeme dobili informacije o predstavama, izložbama ili kulturnim i povijesnim atrakcijama lokaliteta. Marketing u samoj destinaciji, pravovremeno informiranje, dostupnost atrakcije i, gdje je potrebno, lakoća rezervacije ulaznica, ključni su elementi za privlačenje ove grupe turista.

Prema TOMAS istraživanjima (2008.)[footnoteRef:32] upoznavanje kulturnih znamenitosti i događanja osmi su motiv dolaska turista u Hrvatsku, s time da je ovaj motiv izraženiji kod mladih (do 29 godina) i starijih (50 i više) te onih koji dolaze prvi puta u Hrvatsku. Od aktivnosti vezanih uz kulturnu ponudu u destinacijama turisti redom preferiraju sljedeće aktivnosti: posjete lokalnim zabavama, razgledavanja znamenitosti, posjet koncertima, posjet muzejima i izložbama te posjet kazalištu i priredbama. Prema stupnju zadovoljstva ponudom u destinacijama vidljivo je da su visoko zadovoljni prezentacijom kulturne baštine, kvalitetom označavanja znamenitosti te bogatstvom sadržaja za zabavu dok su srednje zadovoljni raznolikošću kulturnih manifestacija.  [32:  TOMAS (Institut za turizam) Kulturni turizam 2008.] 

Lokalne zajednice mogu imati izuzetne koristi od korištenja autentičnih kulturnih potencijala za razvoj kulturnog turizma, od kojih su neke:

· poticanje, ojačavanje ekonomskih aktivnosti, lokalnog i regionalnog razvoja;  
· jačanje kohezije lokalne zajednice i jačanje građanskog ponosa zbog vlastitog kulturnog identiteta
· poticanje konzervatorskih aktivnosti i aktivnosti očuvanja kulturne i prirodne baštine;
· revitalizacija i obnova tradicionalnih obrta i tradicionalne gradnje, te ukupnosti nematerijalne baštine;
· omogućavanje bolje kulturne razmjene (u slučaju stranih posjetitelja i vanjskih posjetitelja koji nemaju ideju o identitetu i vrijednosti mjesta) i razumijevanja i razvoja kulturnog identiteta, vrijednosti baštine.



3.6. Kulturna baština kao brand – marketing baštine

Marketing je pomoćna disciplina, vještina iz područja ekonomije i gospodarstva bez koje je u suvremenim prilikama nemoguće zamisliti razvoj turizma. U ovome poglavlju riječ je o marketingu same kulturne baštine određene destinacije. 

Ako marketing shvatimo kao tržišnu orijentaciju, usmjerenu potrebama potrošača, a turizam uvažimo kao sociološku kategoriju, okrećemo se onom segmentu sve prisutnijih posjetitelja koji od putovanja i boravka u izvan domicilnom okruženju, ne očekuju samo puki odmor, već i ispunjenje stvaralačke i kulturne znatiželje. Takvo ispunjenje možemo postići odgovarajućom marketinškom strategijom turističke valorizacije spomenika kulturne baštine u okviru ukupne turističke ponude. Svakodnevno smo svjedoci dramatičnih pokušaja reforme cjelokupnog društveno – gospodarskog sustava, prema kriterijima i dostignućima visoko razvijenih zemalja građanskih demokracija, pri čemu je nemoguće ignorirati njihova dostignuća na području marketinga.

Primjenom odgovarajuće marketinške strategije moguće je povećati konkurentnu sposobnost, ubrzati ekonomski rast, unaprijediti ekonomski razvoj, povećati propulzivnost izvoza i uvoza, podići razinu životnog standarda, postići zadovoljavajuću razinu blagostanja, djelotvorno se uključiti u međunarodne ekonomske odnose i procese. Osnovna pretpostavka da kulturni turizam bude uspješan je osmišljena strategija turističke valorizacije kulturne baštine. Prihvatljiva marketing strategija turističke valorizacije spomenika kulturne baštine, trebala bi omogućiti revitalizaciju i dugoročno unapređenje razvojnih i konkurentskih prednosti određene regije. Nužno je uvesti i usvojiti određenu strategiju, čime bi se postigla određena razina efikasnosti, ostvarili postavljeni ciljevi i proaktivno usmjerio budući razvoj.

Turistička i promotivna eksploatacija kulturne baštine, krajnji je doseg marketinškog pristupa kulturnoj baštini. To je sustav u kojem postoji jasno izražen koncept osmišljenog privlačenja ljudi, da potaknuti vrijednostima kulturne baštine odluče o odredištu svojeg putovanja ili boravka. Ove razine eksploatacije kreću od poticanja interesa svim oblicima promidžbe do stimuliranja one promidžbe, koja je često najdjelotvornija, a to je zadovoljstvo posjetitelja i njihova interpretacija vrijednosti, koje su vidjeli i doživjeli u krugovima u kojima žive ili djeluju. 

Promotivna eksploatacija se i dalje zadržava na svim oblicima promocije kulturne baštine preko publikacija, izložbi, vizualnih medija i virtualnih informatičkih mreža. 

Turistička bi eksploatacija trebala kretati od one promotivne u zemlji i inozemstvu, a na području Hrvatske razvijati jasne i prepoznatljive, jedinstvene sustave informiranja o kulturnoj baštini na cestama, u povijesnim gradovima, na prometnim terminalima te na svim mjestima, gdje se ponekad donosi konačna odluka o tome hoće li se nešto posjetiti, ili ne.

Marketing kulturne baštine je svojevrsna filozofija, znanje i umijeće ukazivanja na vrijednosti koje mogu zainteresirati  ljude ili skupine ljudi, da bi ih oni uočili i koristili u svom  životu te istovremeno donosili materijalni probitak i koristili razvitku tih kulturnih djelatnosti i okruženja u kojima oni žive. Koristeći se suvremenom promocijom vrijednosti kulturne baštine, stvaraju se interesi za pojedinu sredinu, želja za educiranjem o posebnosti dotične kulture te stvaranja interesa za dolaskom u tu sredinu, što može dati određene tržišne rezultate, najviše na području turizma kao gospodarskoj grani, koja kulturnu baštinu pojedine zemlje koristi kao poticaj za određivanje i naglašavanje određenog turističkog odredišta. [footnoteRef:33] [33:  Gredički T. ˝ The tourism function of cultural heritage ˝] 




4. SMJERNICE UPRAVLJANJA KULTURNOM BAŠTINOM

4.1. Vizija i strateški ciljevi upravljanja kulturno – povijesnom baštinom

Potencijal kulturne baštine u kontekstu njene ekonomske valorizacije pridonijeti će povećanju konkurentnosti Grada i time u konačnici ubrzati te unaprijediti ekonomski razvoj, odnosno životni standard samih stanovnika. Vizija predstavlja okvir za definiranje ključnih strateških ciljeva i prioriteta održivog upravljanja kulturno - povijesnom baštinom u narednom periodu do 2020. promovirajući istovremeno brigu za očuvanje i održivo korištenje kulturne baštine, potrebu promicanja suvremenog stvaralaštva, poticanja razvoja malog i srednjeg poduzetništva te otvaranja novih radnih mjesta. 

Grad se u okviru dokumenta Strateških smjernica upravljanja kulturno - povijesnom baštinom Grada nastoji pozicionirati kao kreativan i pametan grad - jedno od glavnih kulturno – kreativnih središta regije te mjesta poželjnog za život i razvoj poduzetništva, s  naglaskom na razvoj kulturnih i kreativnih djelatnosti. Godina 2020. predstavlja optimalan i motivirajući rok da se u spomenutom periodu ostvare i realiziraju ciljevi i strateški projekti. 

Grad Osijek je kreativan i pametan europski grad koji svoj razvoj, uz sinergiju javnog i privatnog sektora temelji na održivom korištenju i suvremenoj interpretaciji kulturne baštine kao odrednicu očuvanja gradskog identiteta te kulturnog razvitka i sveukupnog održivog razvoja. 

VIZIJA







Strateške smjernice upravljanja kulturno – povijesnom baštinom Grada definiraju pet strateških ciljeva Grada jednake važnosti:

CILJ 1: Obnoviti i revitalizirati povijesne građevine / povijesne cjeline s ciljem razvoja kreativne ekonomije i kulturnog turizma

Kulturna baština Grada predstavlja njen ključni potencijal razvoja te je iz toga razloga potrebno planirati njeno daljnje održivo korištenje. Cilj upravljanja kulturnom baštinom je očuvanje reprezentativnog primjerka materijalne i nematerijalne kulturne baštine za buduće generacije. Osnovno pravilo upravljanja nalaže da se svakom zdanju baštine pristupa na jedinstven način, uz posebno kreiran plan, odnosno politiku upravljanja. Gospodarski pristup kulturnim dobrima bavi se uključivanjem kulture u proces stvaranja profita. Ekonomija kulturne baštine razvila se i zbog sve manjih državnih subvencija za kulturu što je uzrokovalo okretanje kulturnih dobara prema tržištu. Rezultati obnove te kulturnog i kreativnog pristupa održivom upravljanju kulturnom baštinom rezultirati će zaštićenom i prezentiranom kulturnom baštinom te razvojem kulturnog turizma i kreativnih djelatnosti. 

CILJ 2: Izgradnja nove fizičke infrastrukture za razvoj kulturne ekonomije u Gradu

Grad će u narednom periodu pored obnove i revitalizacije postojeće kulturno – povijesne baštine ulagati sredstva i resurse u izgradnju nove fizičke infrastrukture kao komplementarna zdanja postojećima s ciljem razvoja kulturne i kreativne ekonomije Grada. 

CILJ 3:   Razvijati obrazovnu infrastrukturu za kulturne i kreativne djelatnosti  

U okviru trećega cilja Grad će nastojati unaprijediti upravljanje ljudskim resursima na području Grada uključenih u kulturni i turistički sektor (održavanjem seminara, edukacija, posebnih programa i projekata) te poticati stvaranje novih radnih mjesta kroz kulturno stvaralaštvo, razvoj kulturnih/kreativnih industrija, razvoj malog i srednjeg poduzetništva te održivo korištenje kulturne baštine. S ciljem dugoročnog rješenja problema kvalitetnih ljudskih resursa koji mogu nositi razvoj održivog upravljanja kulturnom baštinom te kulturnog turizma, jedan od prioriteta je i poticanje razvoja visokoškolskog obrazovanja. Pri tome posebno se naglašava važnost kreativne i kulturne industrije kao jednih od najdinamičnijih sektora gospodarstva Europske unije te se upravo u okviru njih nalazi budućnost zapošljavanja.

CILJ 4:   Razvijati ˝pametnu infrastrukturu˝ na temelju ˝Smart City˝ paradigme

Grad će težiti postati društveno odgovoran, ekološki osviješten, poduzetnički orijentiran, kreativan i kulturan grad koji koristi ˝pametnu˝ tehnologiju te regionalno i međunarodno prepoznat brend koji u srž svog djelovanja stavlja dobrobit svih svojih građana i to primjenom "smart city" koncepta, tj. povezivanjem, usklađivanjem i optimiziranjem tehnološko-procesnih čimbenika svih sudionika koji čine grad. 


CILJ 5:   Kreativna transformacija Grada

Potpuna kreativna transformacija Grada podrazumijeva razvoj malog i srednjeg poduzetništva na području kulturnih i kreativnih djelatnosti, razvoj novih kulturnih institucija te otvaranje novih radnih mjesta u kreativnoj ekonomiji i kulturnom turizmu. 



4.2. Razvojni projekti

Bogata kulturno - povijesna baština, ljudski potencijali, komunalna uređenost, mogućnost aktivnog odmora te kvalitetni ugostiteljski i smještajni kapaciteti imaju veliki značaj za kvalitetu ponude određene destinacije. Uzimajući u obzir već pokrenute projekte, u okviru ovoga dokumenta razvijene su tri grupe strateških projekata Grada u okviru upravljanja kulturnom baštinom koji podrazumijevaju revitalizaciju kulturno-povijesna dobara praćeno s komplementarnim razvojem dodatnih, primarno turističkih sadržaja i usluga s ciljem doprinosa cjelokupnom održivom razvoju Grada. Strateški projekti temelje se na očuvanju, zaštiti, promicanju i razvoju kulturne baštine te povećanju zapošljavanja i turističkih izdataka kroz unaprjeđenje iste.  
1.

           CJELOVITA OBNOVA KULTURNIH DOBARA




· Cjelovita i integralna obnova povijesne cjeline Tvrđe
· Obnova pročelja svih profanih građevina registriranih kao kulturno dobro 
· Obnova pročelja neregistriranih građevina u nekoliko faza – obnova u koncentričnim krugovima
· Obnova sakralnih građevina 



2.
           REVITALIZACIJA POVIJESNIH GRAĐEVINA / OBNOVA I 
           IZGRADNJA NOVE INFRASTRUKTURE

          RAZVOJ MEKANE INFRASTRUKTURE KREATIVNE EKONOMIJE




· Revitalizacija Tvrđe i povijesnih građevina te prilagođavanje za djelatnosti CCI
· Prilagođavanje povijesnih građevina za razvoj smještajnih, poslovnih i trgovačkih kapaciteta
· Izgradnja nove kapitalne infrastrukture za razvoj kreativnih djelatnosti i turizma
· Obnova komunalne infrastrukture, izgradnja ˝Smart City˝ infrastrukture i obnova javnih i zelenih površina

3.




· Osnivanje novih obrazovnih institucija 
· Razvoj novih institucija u CCI sektoru u Gradu
· Organizacija velikih kulturnih događanja




4.2.1. REVITALIZACIJA TVRĐE KAO POVIJESNE CJELINE 

Kulturna baština predstavlja ograničen resurs koji zahtijeva očuvanje, skrb, vrednovanje i korištenje prema načelu održivosti. Teško je očekivati pozitivne učinke samo od obnove kulturne baštine. Upravo suprotno, ono što je posebno važno prilikom upravljanja kulturnom – baštinom jest integrirani pristup. To konkretno znači razvoj integriranog programa temeljenog na obnovi kulturne baštine koji će obuhvatiti sadržajno i tematski povezana ulaganja nužna za razvoj Tvrđe a koji će kroz valorizaciju kulturne baštine doprinijeti njenom društveno – gospodarskom razvoju. Kulturnu baštinu potrebno je promatrati kao kapital koji dodatno doprinosi povećanju gospodarske konkurentnosti,  i to prije svega putem utjecaja na turizam i ugostiteljstvo. Orijentacija na turizam baziran na valorizaciji kulturne baštine, posljedica je zasićenosti korištenja isključivo prirodnih izvora kao što su primjerice klima, šume, tla, podmorja i gorja. Uzimajući u obzir navedeno, pristupilo se izradi koncepta revitalizacije Tvrđe kao povijesne cjeline kroz grupe strateških projekata koji obuhvaćaju namjenu  i korištenje kulturne baštine (pod pretpostavkom da se ispunjavaju svi konzervatorski kriteriji) u smislu održivog korištenja te zadovoljenja ekonomsko – financijskih kriterija tako da se potrebe za dodatnim financiranjem iz vanjskih izvora svedu na minimum. Kroz razvoj strateških projekata, koncept naglašava stvaranje infrastrukturnih uvjeta koji se odnose na adekvatnu prometnu i smještajnu infrastrukturu u kombinaciji s razvojem kulturnih, ugostiteljskih i turističkih sadržaja kao razloge za izbor Tvrđe kao jedne od važnijih kulturno – turističkih atrakcija u Gradu. 
Raznovrsnost ponude s obzirom na kvalitetu, odnosno raznovrsnost sadržaja koji se nude, omogućuje da se mnogi potencijalni turisti mogu, s obzirom na svoj osobni ekonomski potencijal, prilagoditi određenoj destinaciji. Sustavni razvoj kulturno-turističke ponude Tvrđe donosi brojne prednosti, budući se na taj način podiže kvaliteta ukupnog turističkog proizvoda, privlače se turisti veće platežne moći, produljuje se sezona te se stimulira se potražnja i potrošnja kroz ponudu većeg, duljeg i kvalitetnijeg raspona aktivnosti i događanja. 

Jedinstveni projekt revitalizacije Tvrđe kao povijesne cjeline definiran je nultim korakom izrade studijske i projektne dokumentacije te miksom sadržaja na temelju kojeg su strukturirani strateški razvojni projekti: 

NULTI KORAK:  IZRADA STUDIJSKO – PROJEKTNE DOKUMENTACIJE 

Izrada dokumentacije podrazumijeva izradu urbanističko – arhitektonskog rješenja vizije cijele Tvrđe te izradu studijske i projektne dokumentacije.

Urbanističko – arhitektonsko rješenje ima za cilj izraditi prikaz cjelovitog uređenja i revitalizacije Tvrđe kao zaokružene cjeline. Rješenje podrazumijeva  sljedeće: 
· definiranje programskih zahtjeva - budućeg miksa ciljanih sadržaja / djelatnosti u Tvrđi (javni sadržaji, smještaj, poslovni prostori, trgovački prostori, turistička infrastruktura). 
· definiranje konzervatorskih podloga (smjernica)
· izrada cjelovitog idejnog rješenja komunalne infrastrukture, prometa, mobilnosti i ˝pametne infrastrukture˝
· izrada idejnih arhitektonskog rješenja rekonstrukcije zgrada i prostora bastione trase osječke Tvrđe.

1. KORAK: IZRADA INTEGRALNOG PROGRAMA OBNOVE S PRETHODNOM STUDIJOM IZVODLJIVOSTI I COST – BENEFIT ANALIZOM 

Glavni ciljevi definiranja integralnog programa su zaštita kulturne i povijesne baštine u Gradu, vraćanja života i ekonomskih aktivnosti u Tvrđu te privlačenja privatnih investitora i njihovih investicija u ovaj dio Grada na sustavan i strukturiran način koji neće devastirati urbanističko i povijesno nasljeđe. Uređenjem Tvrđe revitalizacija i izgradnja sukladno cjelovitom urbanističko – arhitektonskom projektu ima cilj pretvaranja ovog dijela grada u kulturno - turističku atrakciju. Studija izvodljivosti s analizom troškova i koristi imati će za cilj ispitati isplativost ulaganja. 

Miks sadržaja koji određuju glavna područja u kojima će se razvijati sadržaji Tvrđe te na temelju kojih su strukturirani strateški projekti podijeljeni su u četiri grupe i to: 

1. Infrastruktura – projekti infrastrukture obuhvaćaju uređenje javne komunalne infrastrukture, zelenih površina, energetske obnove povijesnih zgrada, uređivanje fasada i krovišta zgrada, smart gradsku infrastrukturu, opremanje Tvrđe urbanom opremom, uređenje pristaništa za kruzere te izgradnju podzemne garaže. 
2. Kulturne i kreativne djelatnosti – obuhvaćaju projekte prenamjene povijesnih zdanja sadržajima kulturnih i kreativnih djelatnosti. 
3. Ugostiteljstvo, smještajni kapaciteti i shopping – projekti obuhvaćaju poticanje otvaranja restorana,smještajnih kapaciteta, tradicijskih obrta i zanata, tržnice artizanskih proizvoda.
4. Mobilnost – poticanje eko prijevoza, biciklizma i pješačkog prometa. Omogućavanje učinkovitijeg pristupa turista i posjetitelja sadržajima Tvrđe. 




2. KORAK: OSIGURAVANJE FINANCIRANJA OBNOVE TVRĐE 

U kontekstu financiranja Gradu kao investitoru stoji na raspolaganju nekoliko izvora financiranja: komercijalne banke, HBOR te EU fondovi te sklapanje javno – privatnih partnerstva. 

3. KORAK: IMPLEMENTACIJA POJEDINAČNIH PROJEKATA

Implementacija projekata prema miksu sadržaja – infrastruktura, kulturne i kreativne djelatnosti, ugostiteljstvo, smještajni kapaciteti i shopping te mobilnost. 

4.2.1.1.  Razvojni projekti obnove i revitalizacije Tvrđe

· INFRASTRUKTURA

Razvojni projekti kompletnog uređenja komunalne infrastrukture Tvrđe obuhvatili bi uređenje ulica, energetske obnove povijesnih zgrada, obnovu komunalne opreme, uređenje zelenih površina te uvođenje smart infrastrukture. Kao jedan od bitnih projekata ističe se i uređenje pristaništa za kruzere te izgradnja parkirališta.  Projekti uređenja infrastrukture su nužni u pogledu osiguravanja atraktivnog vizualnog identitata tvrđe kao jedne od glavnih gradskih kulturno – turističkih atrakcija. 





	NAZIV PROJEKTA
	VRIJEDNOST (EUR)

	UREĐENJE JAVNE KOMUNALNE INFRASTRUKTURE
	

	U okviru dokumenta Strateški i akcijski plan obnove Tvrđe 2020. previđa se projekt obnove cjelokupne javne komunalne infrastrukture Tvrđe te projekt revitalizacije  i rekonstrukcije Trga Vatroslava Lisinskog. 
	12,5 mil

	OBNOVA URBANE OPREME
	

	· Prometna/turistička signalizacija, putokazi
· Sanitarske prostorije
· Klupe, ograde i stupići, javni satovi, info stupovi, stalci za bicikle,  automati, eko sabirnici otpada
	3 mil

	REKONSTRUKCIJA I UREĐENJE VANJSKOG OBRAMBENOG PRSTENA TVRĐE
	

	Uređenje kompletnog vanjskog prostora obrambenog prstena. Uređenje uključuje projekt vanjskog osvjetljenja cijele Tvrđe. 
	10 mil

	UREĐENJE JAVNIH ZELENIH POVRŠINA 
	

	Uređenje, čišćenje, košnja i skupljanje trave i smeća sa zelenih površina, obnova ugaženih travnjaka, održavanje i obrezivanje drveća. Postava i održavanje zaštitnih elemenata uz rub zelenih površina  - zaštitnih ogradica s ciljem zaštite  od devastacije.
	2 mil

	UREĐENJE PROČELJA I KROVIŠTA NEPOKRETNIH KULTURNIH DOBARA
	

	Energetska obnova povijesnih zgrada, uređenje pročelja, zamjena vanjske stolarije, krovova, povećanje učinkovitosti sustava grijanja i prozračivanja. Mogućnosti sufinanciranja u okviru programa Ministarstva graditeljstva i prostornog uređenja - Program energetske obnove obiteljskih kuća za razdoblje od 2014. do 2020. godine. 
	5 mil

	SMART INFRASTRUKTURA
	

	· Pametna javna rasvjeta s dodatnim funkcijama kao što su kontrola prometa, zagađenja ili wifi. 
· Free wifi spots – mjesta besplatnog Interneta 
· Pametne klupe - energetski su neovisan proizvod. Napajaju se putem solarnih ploča koje se nalaze ispod sjedala. punjenje mobitela i tableta, noću služi kao javna rasvjeta a imaju i mogućnosti hotspot područja. 
	2 mil 

	UREĐENJE PRISTANIŠTA ZA VODENE TAXIJE
	

	 U cilju efikasnije i brže povezanosti posjetitelja koji dolaze kruzerima, formirat će se posebna vozna linija vodenih taxija koji će prevoziti posjetitelje s točke pristaništa kruzera do točke Vodenih vrata – ulaska u Tvrđu.
	 2 mil

	PARKIRALIŠTE
	

	Iako se će projektom revitalizacije  Tvrđe nastojati smanjiti automobilski promet te poticati pješački promet i korištenje manjih električnih vozila i bicikala, radi nedovoljnog broja parkirnih mjesta postoji potreba izgradnje parkirališta.  Predviđeno mjesto gradnje parkirališta nalazi se na vanjskom prostoru obrambenog prostora Tvrđe. 
	1 mil



· KULTURNE I KREATIVNE DJELATNOSTI

Kulturne i kreativne industrije u posljednjih desetak godina postale su popularan smjer lokalnog razvoja gradova. Mnogi ih gradovi koriste kao alat za poticanje revitalizacije povijesnih gradskih jezgri te za postizanje veće vidljivosti u širem okruženju, osobito u sinergiji s turizmom.  Strateški projekti s područja kulturnih i kreativnih djelatnosti baziraju se na osiguravanju prostora novih izložbenih prostora i izložbenog sadržaja, osnivanje gradskog kazališta te multifunkcionalnog prostora za održavanje konferencija, tribina, promocija i koncerata.  Centar izvrsnosti kreativnih djelatnosti zamišljen je kao uporišni projekt osnivanju Veleučilišta kreativnih djelatnosti, privlačenju malih i srednjih poduzeća iz kulturne i kreativne industrije te poticanju razvoja dramskih umjetnosti u Gradu. 
	NAZIV PROJEKTA
	VRIJEDNOST (EUR)

	OBNOVA VIII. BASTIONA TVRĐE :
KONFERENCIJSKO-KONGRESNA DVORANA I KAZALIŠNA DVORANA
	

	Prenamjena prostora sa sljedećim sadržajima: 
· Konferencijsko - kongresna dvorana opremljena multimedijalnim sadržajima -  razglasom, platnom, prezentacijskim projektorom, računalima namijenjenim održavanju konferencija, edukativnih radionica, predavanja, tečajeva, tribina, književnih susreta, promocija,manjih  koncerata, projekcija filmova i slično. 
· Kazališna dvorana – prostor namijenjen planiranom novoosnovanom gradskom kazalištu
	4 mil

	OBNOVA RODNE KUĆE FRANJE KUHAČA : GALERIJSKI PROSTOR
	

	Rodna kuća Franje Kuhača u vlasništvu je privatnih vlasnika. Grad ima mogućnost otkupa prostora te prenamjenu kuće u izložbeni prostor / muzej vjernog prikaza života i stvaralaštva Franje Kuhača. 
	1,5  mil

	CENTAR IZVRSNOSTI KREATIVNIH DJELATNOSTI
	

	Osnivanje Centra izvrsnosti kreativnih djelatnosti - mode, dizajna, arhitekture , likovnih i dramskih umjetnosti. Projekt se direktno veže na osnivanje Centra cjeloživotnog učenja.  

	5 mil

	OBNOVA KRUNSKE UTVRDE KRONENWERK :  
REVITALIZACIJA UTVRDE I IZGRADNJA KOMPLEMENTARNE GRAĐEVINE
	

	U okviru projekta obnove Krunske utvrde Kronenwerk te izgradnje komplementarne građevine planiraju se sljedeći sadržaji:  
· uređenje lijeve obale Drave  oko Utvrde (zelene površine, šetnice, staze, rasvjeta)
· uređenje atraktivne otvorene ljetne pozornice s mogućnošću natkrivanja u slučaju nepovoljnih vremenskih uvjeta  
· multifunkcionalna dvorana
· dio prostora namijenjen je smještaju  knjižnice moderne i suvremene umjetnosti
· uz prostore knjižnice nalazio bi se i manji art cafe (prostor koji istovremeno predstavlja caffe bar i galerijski prostor) te ugostiteljski objekt
· dio prostora bio bi namijenjen  za najam MSP iz područja CCI
	10 mil

	REKONSTRUKCIJA BARUTANE :  ZATVORENA POZORNICA
	

	Rekonstrukcija Barutane obuhvatiti će uređenje prostora za zatvorenu pozornicu za neovisnu umjetničku i plesnu scenu te namijenjenu za koncerte i događanja (alternativa otvorenoj pozornici u okviru krunske utvrde Kronenwerk). Prostor će također biti namijenjen udrugama civilnog društva – održavanja radionica, tečajeva, zabavnih događanja. 
	3 mil 





· UGOSTITELJSTVO,  SMJEŠTAJNI KAPACITETI I SHOPPING 

U svrhu iskorištavanja kako kulturno – povijesnog tako i ekonomskog potencijala Tvrđe, iznimno je bitno poticati malo i srednje poduzetništvo. U tom smislu Grad će poticati razvoj privatnog poduzetništva temeljenog na kulturnoj baštini te razvoj proizvoda koji će nadopunjavati i podržavati razvoj kulturno - turističkih proizvoda. Razvijanjem povijesnih tema i priča otvaraju se mogućnosti privatnom sektoru koji se treba uključiti razvojem ne samo kompatibilnih smještajnih kapaciteta i kvalitetnih ugostiteljskih objekata, već i razvojem kreativnih industrija, proizvodnjom i prodajom suvenira i predmeta tradicijskog obrta te demonstracijom i djelovanjem obrtničkih zanata. 
Pored postojećeg privatne ponude smještaja (sobe i apartmani) te postojeće i planirane hostele, kako bi se zadovoljile potrebe turista svih kategorija, kako onih niže tako onih i više platežne moći, potrebno je planirati i izgradnju jednog botique hotela i hotela 4* u samoj Tvrđi. Boutique hoteli su manji, intimni, ali luksuzni hoteli (do 50 soba). Razlikuju se od većih hotelskih lanaca po personaliziranom smještaju i usluzi.  Predviđena su dva projekta realizacije novih smještajnih kapaciteta. 

	NAZIV PROJEKTA
	VRIJEDNOST (EUR)

	HOTEL 4* I BOTIQUE HOTEL
	

	Preseljenje Državnog arhiva na lokaciju izvan Tvrđe te prenamjena zgrade u hotel 4* sa 30 smještajnih jedinica
	7 mil

	Rekonstrukcija zgrade u Bosendorferovoj br. 2 u manji botique hotel  (15 smještajnih jedinica). 
	5 mil

	POTICANJE GASTRONOMIJE
	

	Poticanje otvaranja ugostiteljskih objekata tradicionalne slavonske kuhinje : 
· izgradnja restorana u okviru Vinoteke 
· koncentracija manjih tradicionalni ugostiteljskih objekata uz prostore  tradicijskih obrta i zanata
	2 mil

	TRADICIJSKI OBRTI I ZANATI 
	

	Poticajne mjere Grada za osnivanje tradicijskih obrta i zanata - opremanje poslovnih prostora, edukacija zaposlenika, potpora za odlazak na sajmove i promidžba. Smještaj obrtničkih radionica u okviru prenamjene prostora VIII. bastiona i Krunske utvrde u Centar izvrsnosti.  	(Medičarski obrt s područja sjeverozapadne Hrvatske i Slavonije  (Z – 3353) - UNESCO Lista svjetske baštine ).
	2 mil

	TRŽNICA ARTIZANSKIH PROIZVODA
	

	Koncept tržnice artizanskih proizvoda bazira se na činjenici da se na tržnici prodaju isključivo poljoprivredno-prehrambeni proizvodi poljoprivrednih gospodarstava s okolnog područja Grada i regije. Uz poljoprivredno-prehrambene proizvode na tržnici bi se prodavali i suveniri , tradicijski nakit, kruh, kolači itd. Tržnica bi sadržavala elemente i tržnice i manifestacije te bi se uz samu prodaju organizirale i popratne svečanosti i priredbe. 
	3 mil



Kada je riječ o gastronomiji, hrana je do nedavno bila samo sastavni dio turističke ponude, iako je jedan od bitnih elemenata cjelokupnog turističkog doživljaja. Tek posljednjih godina hrani se posvećuje veća pažnja. Među osnovnim motivima što potiču turiste da posjete određenu destinaciju jest želja da se upoznaju turističke i kulturne vrijednosti no sve više postaje zastupljen i gastronomski doživljaj. Razvojem gastronomije Tvrđe povećati će se potrošnja gostiju, otvoriti nova radna mjesta, te obogatiti cjelokupna turistička ponuda destinacije. 

Poticanje starih i tradicijskih zanata Grada kao što su postolari, krznari, urari, krojači važno je za Tvrđu iz dva razloga – poticanje ekonomske aktivnosti (otvaranje novih radnih mjesta, povećanje potrošnje) te održivi razvoj i očuvanje tradicije. Iako je Grad do sada davao potpore za očuvanje tradicijskih i umjetničkih obrta, iznosi sredstva potpore bila su relativno mala, međutim u okviru novog financijskog razdoblja Europske Unije do 2020. otvaraju se nove mogućnosti financiranja ovog oblika malog poduzetništva. 

· MOBILNOST UNUTAR TVRĐE

Održiva mobilnost ima veliku ulogu, a odnosi se na uspješan tok vozila, ljudi, dobara i informacija na ekološki i energetski održiv način. Mobilnost je osnova funkcioniranja svake gradske sredine koja utječe na sve sudionike u prometu, motoriziranom i nemotoriziranom, te zbog snage svog utjecaja pitanje održive mobilnosti jedno je od ključnih okosnica razvoja Tvrđe. 

Na prostoru Tvrđe adresirana su dva problema – problem transporta unutar same tvrđe te problem povezivanja Tvrđe s lijevom obalom rijeke Drave. U tom smislu predložena su dva projekta – najam električnih vozila i/ili električnih bicikala te izgradnja žičare kao poveznice Tvrđe s lijevom obalom rijeke. Poticanjem korištenja električnih automobila izravno bi se utjecalo na povećanje kvalitete života u Tvrđi s obzirom da električni automobili pridonose čišćem zraku jer  ne ispuštaju štetne tvari u okolinu, dok bi žičara omogućila efikasan, brz te za okoliš jednako tako prijateljski oblik prijevoza. 



	NAZIV PROJEKTA
	VRIJEDNOST (EUR)

	NAJAM MALIH ELEKTRIČNA VOZILA / ELEKTRIČNIH BICIKALA
	

	Turistima i posjetiteljima koji posjete Tvrđu na raspolaganju u vidu prijevoza će biti najam manjih električnih vozila, električnih rikši i električnih bicikala u svrhu smanjenja intenziteta klasičnog automobilskog prometa te poticanja eko prijevoza. Izgradnja električne punionice na frekventnoj lokaciji.  
	5 mil

	ŽIČARA PREKO RIJEKE
	

	Projekt izgradnje žičare  preko rijeke Drave koja bi spajala Krunsku utvrdu Kronenwerk sa Tvrđom.  Žičara će biti integralni dio javnoga prijevoza. Imati će dvije centralne postaje, na lijevoj i desnoj strani rijeke te četiri gondole pri čemu će kapacitet svake biti 5 osoba. 
	8 mil

	VODENI TAXI
	

	Otkup 10 –tak glisera / taxija koji bi prevozili posjetitelje s kruzera do pristaništa za taxije na Vodenim vratima. 
	5 mil





4.2. 2. REVITALIZACIJA I OBNOVA POVIJESNIH GRAĐEVINA I LOKALITETA – DONJI I GORNJI GRAD

Kao što je objašnjeno u trećem poglavlju, odabir prikladne namjene ključan je dio procesa obnove povijesne građevine. Mnogo je mogućnosti no sve moraju ispuniti dva uvjeta: novom namjenom što manje ugroziti izgled povijesne građevine, a istodobno omogućiti vraćanje velikih financijskih sredstava uloženih u obnovu. Obnovom graditeljske baštine kao kulturnog dobra te stavljanjem njenog korištenja u ekonomsku funkciju ostvaraje se niz pozitivnih učinaka – otvaranje novih radnih mjesta, generiranje prihoda, stvaranje dodane vrijednosti, povećanje vrijednosti same nekretnine te brojne nematerijalne koristi. U tom kontekstu aktualna je tema jednako tako i prenamjena zapuštenih zdanja industrijske arhitekture. U okviru revitalizacije profane graditeljske baštine na području cijeloga Grada šest je ključnih područja u kojima će biti razvijani strateški projekti: 
[image: eu avenija]

Poticanje energetske obnove zgrada i uređivanje pročelja

Jedinstveni projekt revitalizacije historicističko – secesijskih zgrada u Europskoj Aveniji
Visoko kvalitetni smještajni kapaciteti
Arheološka baština kao dio kulturno – turističke ponude



Prenamjena industrijske baštine


Otvaranje sakralnih objekata prema tržištu










Povijesne zgrade i industrijska baština neponovljivo je kulturno naslijeđe, a istodobno i gospodarsko-turističko bogatstvo Grada. Na popisu kulturne baštine Grada mnogo je zgrada u privatnom i javnom vlasništvu koje do sada nisu imale strateški i planski pristup njihovoj obnovi. Vlasnici kulturnih dobara često ne prepoznaju njihove potencijale, niti ih dovoljno koriste za unapređenje kvalitete života i gospodarsko korištenje. Međutim također izostaju i potpore i stimulacije vlasnicima povijesnih zgrada, ali i jačanje ukupne svijesti o značaju i vrijednostima baštine i kao društvenog kapitala. Osim nedostatka planskog pristupa obnovi i revitalizaciji, veliki problem je iznalaženje sredstava (javnih i privatnih) potrebnih za održavanje i obnovu građevina. U kontekstu osiguravanja financiranja u sljedećem poglavlju ovoga dokumenta objašnjeni su mogući izvori financiranja revitalizacije kulturnih dobara, uključujući i javno privatno partnerstvo. Valorizacija svih vrsta i slojeva baštine Grada i njegove okoline s kojom je povezana prostornim i funkcionalnim vezama, predstavlja polaznu točku za prepoznavanje potencijala i zaliha za oblikovanje plana obnove. U okviru ovoga poglavlja predloženi su strateški projekti revitalizacije i prenamjene pojedinačnih zdanja baštine Grada. Težište koncepta obnove nije na pojedinačnoj građevini, već na umrežavanju i povezivanju sadržaja i različitih ambijenata oko pojedinih građevina, revitalizacijom i ponovnim korištenjem napuštene arhitekture građevina, ali i pripadajućeg krajolika. 

4.2.2.1.  Jedinstveni projekt revitalizacije historicističko – secesijskih zgrada u Europskoj Aveniji

Secesija je u Osijeku ostavila značajna ostvarenja, i to ne isključivo u arhitekturi nego i u urbanizmu, umjetničkom obrtu, skulpturi i slikarstvu. U okviru secesijske arhitekture kao stilski najcjelovitiji secesijski urbanistički projekt ističe se Europska avenija - rezidencijalni potez jednokatnih i dvokatnih urbanih zgrada s predvrtovima. Prema Registru kulturnih dobara kao zaštićena kulturna baština upisano je dvanaest zgrada smještenih u Europskoj aveniji. Jedinstveni projekt revitalizacije secesijskih zgrada Europskoj aveniji obuhvaća uređivanje pročelja zgrada te prenamjena njihova sadržaja. Dio zgrada je u privatnom vlasništvu, dok je drugi dio u javnom vlasništvu (Republika Hrvatska, Muzej likovnih umjetnosti Osijek, Hrvatska gospodarska komora,Grad Osijek, Klinička bolnica Osijek, Gradska sveučilišna knjižnica Osijek).  

Dvije su predložene mogućnosti prenamjene zgrada – smještajni kapaciteti te prenamjena prostora za kulturne i kreativne djelatnosti. 

	NAZIV PROJEKTA
	VRIJEDNOST (EUR)

	REVITALIZACIJA NIZA SECESIJSKIH ZGRADA U EUROPSKOJ AVENIJI                                                    10 mil

	1. SMJEŠTAJNI KAPACITETI 

	Botique hoteli - postojeći zgrade u Europskoj aveniji svojom površinom su idealni za smještaj manjih stiliziranih boutique hotela. Butik hotel po definiciji predstavlja hotel malog kapaciteta koji odlikuje intimnija atmosfera od one u velikim hotelima. Nivo privatnosti i luksuza u ovakvim hotelima obično je na visokom nivou, a svim gostima poklanja se mnogo pažnje. Prenamjenom zgrada u  botique hotele posjetiteljima bi se  nudilo novo i drugačije iskustvo s obzirom da se u ovim hotelima inzistira na jedinstvenosti i modernom dizajnu te je svaka soba uređena drugačije. Obnova i prenamjena Vile ravnatelja „Union paromlina“ -  Vila Batory u Radićevoj ulici u boutique hotel.

	2. KULTURNE I KREATIVNE DJELATNOSTI

	Dio prostora zgrada namijenjen bi bio za MSP kreativne i kulturne industrije. U tom smislu u zgradama bi djelovali sljedeći sadržaji: 
· Kuća multimedije: multimedijalne prostorije kapaciteta 40 – tak sjedećih mjesta. Suvremena multimedijalna prostorija mora biti opremljena modernom tehnologijom -  razglasom, platnom, prezentacijskim projektorom, računalima namijenjenih održavanju edukativnih radionica i tečajeva. Prostorija bi predstavljala prostor za održavanje tribina, književnih susreta, promocija,manjih  koncerata, projekcije filmova i slično. 
· Mali glazbeni studio: ponuda 3 do 4 prostorije opremljene vrhunskom opremom.   Mogućnost iznajmljivanje glazbene opreme i rasvjete te iznajmljivanje prostora za svirke, zabave, koncerte i slično. 
· Dizajnerski studio: usluge grafičkog i web dizajna
· Trgovine hrvatskog dizajna: ponuda kvalitetnih proizvoda hrvatskih dizajnera i kreativnih pojedinaca - ručno izrađene i lokalno proizvedeni uporabni predmeti, originalni i kvalitetni modni dodaci, proizvodi za kuću i kreativne igračke za djecu kao alternativu masovno proizvedenim uvoznim proizvodima.
· Galerije i slikarski atelje: prostori namijenjeni profesionalnim i amaterskim slikarima na području Grada da izlože i prodaju svoja djela. 
· Moderna knjižnica: uloga knjižnica očituje se ponajprije u  unaprijeđeniju kvalitete života u gradovima kroz promoviranje čitanja te dostupnost knjižničnih usluga za sve. Opremljenošću tehnologijom te nudeći raznovrsne sadržaje i usluge, današnje moderne knjižnice postaju mjesta koja privlače turiste u nastojanju da bolje upoznaju kulture određene destinacije. Zahvaljujući opremeljnosti multimedijskom tehnologijom, knjižnica će svoje prostorije moći davati u najam privatnim korisnicama (tribine, prezentacije, manji seminari). 




4.2.2.2.  Prenamjena industrijske baštine 

· SKRETNICA 

Sadašnji napušteni prostor bivšeg željezničkog ranžirnog kolodvora ˝Skretnica˝ projektom revitalizacije i obnove prenamijeniti će se u fleksibilan multifunkcionalan prostor budućeg naziva Kulturno – obrazovni centar Skretnica. Glavni sadržaji centra biti će kultura, obrazovanje, umjetnost i novi mediji. 
[image: Skretnica]
Ključni koncept organizacije prostora počiva na ideji njegove maksimalne iskoristivosti – mogućnosti simultanog rada u različitim prostorima i mogućnosti korištenja istog prostora u različite svrhe. Kao korisnike očekuju se s jedne strane pojedinci, prije svega mladi, a s druge strane različite organizacije nezavisne kulture i mladih, ali i mala poduzeća s područja kulturnih i kreativnih industrija. 












	                                                                  NAZIV PROJEKTA                                        UKUPNA VRIJED. PROJEKTA

	KULTURNO – OBRAZOVNI CENTAR SKRETNICA
	10 mil 

	KULTURA I UMJETNOST

	Prostor namijenjen off teatru  - kazališne skupine koje djeluju van okvira institucija u svijetu su uglavnom važni nositelji kulture, no kod nas su one nepravedno zanemarene. Istraživanje kroz eksperimentiranje i poigravanje različitim elementima izvedbenih umjetnosti, miješanje žanrova i medija na apsurdne, začudne i počesto šokantne načine osnovne su značajke svakog off-teatra. Ovim projektom nastojati će se pojačati off umjetnička scena Grada te omogućiti nezavisnim umjetnicima da prezentiraju svoj rad i stvaralaštvo. 
Multimedijski prostor / dvorana - prostor opremljen suvremenom tehnologijom (100 sjedećih mjesta, računala s pristupom internetu, LCD projektori, CD/DVD player, surround zvučni sustav, kamera, pozornica, projektno platno) namijenjen za bendove, koncerte, modne revije, filmske projekcije, kulturne večeri, tematske zabave i slično. 
Osnivanje željezničkog muzeja – stalni postav željezničkih vozila te popratnog željezničkog sadržaja. U okviru muzeja djelovala bi manja stručna knjižnica, suvenirnica i manji ugostiteljski objekat. 
Dramsko - filmski studio - prostor namijenjen za dramske i filmske radionice: 
· u okviru dramskih radionica polaznici će biti upoznati s pojmom kazališta , primjeni kazališnih metoda u svakodnevnom životu te s dramskim metodama (osvješćivanje tijela, rad na glasu i pokretu, rad na dramskim situacijama i karakterima te kreiranje improvizacija, i rada na scenama iz dramskih tekstova). 
· Filmske radionice omogućiti će polaznicima da steknu znanje razlikovanja filmskih žanrova, pisanja scenarija, posebnosti filmske glume te da se upoznaju s različitim tehnikama snimanja filmova. 
Studio će predstavljati jednako tako i prostor za foto  i video snimanja, montažu, projekcije, probe i izvedbe kazališnih/plesnih predstava, te razne sastanke zainteresiranih skupina.  Cilj je po povoljnim cijenama omogućavati mladim umjetnicima da snimaju svoje radove te da ih prikazuju u neposrednom okruženju. 

	OBRAZOVNA INFRASTRUKTURA

	U posljednjih dvadeset godina u Europskoj uniji raste svijest o važnosti kreativnih industrija. Kreativne industrije su jedan od najdinamičnijih sektora gospodarstva Europske unije te se upravo u okviru njih nalazi budućnost zapošljavanja. U tom kontekstu Grad će pokrenuti obrazovnu djelatnost Centra cjeloživotnog učenja koji će, između informatičkiih i ostalih obrazovnih programa, nuditi i dva smjera kulturnih i kreativnih industrija – smjer multimedijskih djelatnosti i smjer dizajna.

1. Smjer multimedijskih djelatnosti – smjer bi obuhvaćao obrazovanje učenika i odraslih na području montaže, filmske i televizijske režije, produkcije, televizijskog snimanja, izvještavanja te izrada animacija. Obrazovni program predstavljao bi interdisciplinarni pristup u proučavanju i pripremama za stvaralački proces oblikovanja filmskih i televizijskih djela u raznim žanrovima, u ovladavanju određenih znanja i operativnih sposobnosti neophodnih za artikulaciju spomenutih sadržaja preko teorijske nastave sa praktičnim primjerima i vježbama. 

2. Smjer dizajna (modni, grafički, dizajn interijera) - znanjem i vještinama koje se stječu završetkom obrazovnog programa modnog dizajna učenici i odrasli se osposobljavaju za rad u dizajnerskim studijima tekstilnih i odjevnih poduzeća, u modnim studijima, kazalištima, u filmskoj industriji, televiziji, muzejima i srednjim školama te na drugim mjestima gdje je potrebno temeljito poznavanje i razumijevanje modnih kretanja, likovna senzibilnost i širina humanističkog obrazovanja. Dizajn grafičkih proizvoda osposobljava učenike i odrasle za rješavanje dizajnerskih problema vezanih uz različite vrste grafičkih proizvoda. Steći će znanja, sposobnosti i vještine koje će im omogućiti da uz pomoć različitih dizajnerskih metoda pristupe svakom komunikacijskom problemu. Znanja i vještine koje se stječu završetkom obrazovnog programa smjera dizajn interijera učenici i odrasli su osposobljeni za rad u dizajnerskim studijima, postaju stručnjaci koji će tijekom obrazovnog procesa naučiti prilagoditi prostor željenim uvjetima klijenta u okviru zadanoga budžeta, bilo da je riječ o životnom ili poslovnom prostoru.
 

	MALO I SREDNJE PODUZETNIŠTVO

	Inkubator za kulturne i kreativne industrije  - formiranjem inkubatora za poduzeća iz područja kulturnih i kreativnih djelatnosti te novih tehnologija cilj je potaknuti samozapošljavanje, tj. pokretanje mikro, malih i srednjih poduzeća. Poduzetnicima je bitno omogućiti korištenje poslovnog prostora po vrlo povoljnim uvjetima (bez najamnine ili uz smanjenu najamninu) na ograničen broj godina. Osim poslovnog prostora, korisnicima se mora osigurati na raspolaganje poslovna infrastruktura te intelektualne i poslovne usluge u razdoblju inkubacije nakon čega bi trebali postati samostalni i prepustiti mjesto u inkubatoru drugom poduzeću.

	UGOSTITELJSTVO

	Moderna kantina – u okviru Centra djelovati će minimalistički uređena kantina dizajnirana korištenjem prirodnih materijala, drva, kamena i željeza. Kao dio prostora kantine nalaziti će se i manja vinska galerija koji će služiti novom konceptu tj. degustaciji hrane i biranih vina u suvremenom ambijentu kantine. 
Projekt Zajedničko kuhanje – u prostoru kantine održavati će se večeri zajedničkog kuhanja na razne teme kao što su svjetske kuhinje te zdrava i uravnotežena prehrana. Zainteresirani stanovnici i drugi pojedinci mogu se uključiti na način da na bazi volonterskog rada jednu večer pripremaju večeru za korisnike kantine. U okviru događanja jela u kantini bila bi poslužena za simboličnu cijenu. Određeni postotak prihoda Kulturno – obrazovnog centra bio bi namijenjen za nabavu potrebnih namirnica. 





· Ostala zdanja industrijske baštine 

Iako posljednjih desetljeća jača svijest o revitalizaciji industrijske baštine te unatoč ogromnom potencijalu koji pruža i koji bi trebalo strateški razraditi s obzirom na mjesto koje industrijalizacija ima u materijalnoj, suvremenoj kulturi, ona često propada. Prenamjeni industrijske baštine potrebno je pristupiti planirano s jasnim programima, s ciljem njihove reintegraciju u suvremene urbane sadržaje. 

	NAZIV 
	MOGUĆI SADRŽAJI 

	Drava tvornica žigica
	· Centar s galerijama, muzejskim prostorom restoranima i klubovima. 

	Tvornička zgrada tvornice Povischil
	· Uredski  i poslovni prostori namijenjeni MSP s područja kulturnih i kreativnih djelatnosti 

	Zgrada stare tvornice sa zgradom vodotornja i zgrada skladišta kemikalija u kompleksu Osječke tvornice koža
	· Muzej  mode i tekstila  / Prostor za modne revije 

	Paromlin Union
	· Koncertni prostor / knjižnica / konferencijski centar

	Tvornički kompleks Osječke ljevaonice željeza i tvornica strojeva
	· Najam prostora umjetnicima, art – off sceni, MSP

	Kompleks Remize
	· Muzejski sdržaji – Tehnički muzej, ugostiteljski sadržaj – niz manjih tematskih restorana, suvenirnica,  shopping prostor. 

	Kompleks Munjare 
	· Botique hotel / hostel 



Na temelju primjera dobre prakse gradova Europske Unije, za revitalizaciju industrijske baštine koriste se sva područja kulturnih i kreativnih djelatnosti, izgradnja smještajnih kapaciteta jednako kao i moderno stanovanje.  Uz razvijenu viziju i strategiju upravljanja baštinom, namjera  je zaštititi, interpretirati i održivo upravljati industrijskom baštinom uzimajući u obzir socijalne promjene i transformacije Grada.


4.2.2.3.  Otvaranje sakralnih građevina prema tržištu 

Jednu od veza između turizma, kulture i religije čine brojne sakralne građevine i sadržaji koji kao predmet turističkog interesa čine resursnu i atrakcijsku osnovu turizma određene destinacije.  Sakralne građevine u funkciji turizma pojavljuju se u dvojakoj funkciji: kao lokacije u kojima turisti vjernici zadovoljavaju svoje religijske potrebe te kao zdanja kulturne, povijesne ili umjetničke vrijednosti u kojima se turistima vjernicima i turistima koji nisu vjernici pruža mogućnost uživanja u umjetničkim vrijednostima sakralnih građevina. Svjetovna funkcija sakralnih građevina koja omogućava uživanje u umjetničkim vrijednostima istih danas pokazuje tendenciju nadmašivanja izričito samo religijske funkcije sakralnih građevina. 

Na području Tvrđe nalaze se dvije sakralne građevine, dvije na području Donjega grada, četiri na području Gornjega grada te jedna na području gradske četvrti Retfala. U suradnji i dogovoru s nadležnom biskupijom / nadbiskupijom, Grad će pokrenuti inicijativu otvaranja sakralnih građevina prema  turistima (za one sakralne građevine koji nisu u funkciji turizma) u smislu naplaćivanja ulaska u iste. Ulazak u građevine bio bi besplatan dva sata tijekom dana, dok bi se u ostalo vrijeme naplaćivao. Na taj način omogućuje se priljev prihoda sakralnim zajednicama. Prihod koji bi župni ured ostvario od naplate ulaznica ulagati će se za restauraciju građevina – obnova pročelja, uređenje unutarnjeg interijera, uređenje okoliša. Pored ostvarenja prihoda, u pozitivne ekonomske učinke otvaranja sakralnih građevina prema tržištu ubraja se i otvaranje novih radnih mjesta, primjerice naplaćivanje karata te osposobljavanje turističkih vodiča specijaliziranih za sakralnu baštinu. 

Otvaranjem sakralnih građevina prema tržištu, crkvene zajednice  jednako tako imaju mogućnost izlaganja svoje bogate kulturne baštine – pokretnih kulturnih dobara zainteresiranim posjetiteljima prenamjenom određenih prostora u muzeje i galerije. U okviru muzeja i galerija otvaraju se suvenirnice. Navedene smjernice i aktivnosti imaju za rezultat ostvarenje ekonomskih učinaka od korištenje sakralne kulturne baštine. 


4.2.2.4.  Poticanje energetske obnove zgrada i uređivanje pročelja

[bookmark: OLE_LINK3]Sveobuhvatna revitalizacija nepokretnih kulturnih dobara Grad predviđa revitalizaciju zgrada i građevina u vlasništvu Grada, kao i revitalizaciju niza privatnih zgrada. Pored obnove zgrada u vlasništvu Grada (proračunska sredstva, EU fondovi), u narednom razdoblju Grad će poticati svoje stanovnike na energetsku obnovu zgrada, uređenje pročelja, zamjenu vanjske stolarije, krovova, povećanje učinkovitosti sustava grijanja i prozračivanja u okviru programa Ministarstva graditeljstva i prostornog uređenja - Program energetske obnove obiteljskih kuća za razdoblje od 2014. do 2020. godine. Vlada RH preko Fonda za zaštitu okoliša i energetsku učinkovitost bespovratnim sredstvima subvencionira energetsku obnovu zgrada.  Nakon što se zainteresirane JSL jave na javni poziv Fonda, s njima se sklapa ugovor te zatim JLS raspisuje natječaj na koji se mogu javiti privatni vlasnici. Nastoji li Grad unaprijediti kulturno – turističku ponudu, vizualan izgled zgrada imati će ključnu ulogu u privlačenju turista. Energetska obnova mora se provoditi uz prethodnu suglasnost Konzervatorskog odjela u Osijeku za svaku zgradu pojedinačno. Jedan od izvora sredstava za uređivanje pročelja te energetsku obnovu zgrada jest i spomenička renta. 

4.2.2.5.  Arheološka baština kao dio kulturno – turističke ponude

Arheološka nalazišta i arheološke zone, svjedoče o čovjekovoj prisutnosti u prostoru. Arheološki nalazi upućuju na to da na prostoru grada Osijeka tragovi prvog naseljavanja postoje još od mlađeg kamenog doba (5. ili 6.st.prije Krista), a potom je Osijek/Mursa postalo keltsko i rimsko uporište.  Posebno je bitno istaknuti sljedeće arheološke zone kao dio buduće kulturno – turističke ponude Grade: 

· Arheološka zona “Tvrđa – Gornji grad“ - arheološki lokalitet na kojem postoji prapovijesna, rimska, srednjovjekovna i novovjekovna faza. Lokalitet se nalazi u urbanoj zoni, pod zaštićeno kulturno – povijesnom i parkovnom cjelinom, te je potrebna koordinacija arheološke zaštite kroz zaštitu kulturno – povijesne cjeline. 

· Arheološko područje Mursa, Pristanište i Vijenac Ivana Meštrovića - Rimljani su tijekom 1. st. pr.n.e. na ovom prostoru osnovali manji vojni logor. Proces romanizacije u potpunosti se razvio za vrijeme cara Hadrijana, koji je Mursi i dodijelio status kolonije. Do sada su izvedene i objavljene tri rekonstrukcije plana rimske Murse.

· Arheološki lokalitet Hermanov vinograd u naselju Filipovica u Osijeku jedan je od najpoznatijih prapovijesnih arheoloških lokaliteta ovih prostora i jedan od temeljnih lokaliteta za poznavanje ranog neolitika u Hrvatskoj

Daljnjim istraživanja nastojati će se na sustavan način prikupiti, obraditi i predstaviti podatke o arheološkoj baštini Grada. U kontekstu obogaćivanja kulturne ponude Grada cilj je predstaviti zainteresiranim stranama arheološku baštinu kroz ograđivanje i zaštitu samoga nalazišta, rekonstrukciju nepokretnih nalaza i izradu replika načina življenja i gradnje, te digitalnu vizualizaciju lokaliteta (karte, digitalni interaktivni paneli, avatari, hologrami). Također je moguće organizirati manifestacije koje bi se vezale uz pojedino nalazište (primjerice dani rimske kuhinje, kulture, kazališta te rekonstrukcija značajnih bitki). 


[image: ]  [image: ] [image: 20130118140928567_00011]





4.2.2.6.  Visokokvalitetni smještajni kapaciteti 

Bogata kulturna baština te poticanje razvoja kulturnih i kreativnih djelatnosti uz razvoj visokokvalitetnog smještaja, bogate ponude sadržaja te vrhunske usluge omogućiti će Gradu da postane privlačan za suvremene turiste. 

Gradu trenutno nedostaje dovoljan broj visokokvalitetnih smještajnih kapaciteta. S ciljem postizanja konkurentnosti na međunarodnom turističkom tržištu, povećanju iskorištenosti postojećih smještajnih kapaciteta i povećanja potrošnje turista,  uz razvoj cjelovite kulturno – turističke ponude, potrebno je podići razinu kvalitete postojećih smještajnih kapaciteta, izgraditi nove te prilagoditi kriterije kvalitete međunarodnim standardima. 

Od ključne važnosti za poboljšanje kvalitete smještajnih kapaciteta jest poticanje dolaska privatnih investitora i njihovog know-how-a. U tom kontekstu Grad ima za cilj ulaganje u kvalitetnu promociju prema investitorima, sa ciljem privlačenja kvalitetnih investitora i renomiranih europskih/svjetskih tvrtki. Povećanje kvalitete smještajnih kapaciteta i proširenje ponude unutar smještajnih objekata jedini je način za postizanje veće iskorištenosti kapaciteta i veće potrošnje turista. 

Novi smještajni kapaciteti trebaju nastati primarno prenamjenom postojećih zgrada i vila koje danas nisu dio turističke ponude kako bi se optimalno koristio raspoloživi prostor i prvoklasne lokacije ili izgradnjom novih kapaciteta. 

	NAZIV 
	MOGUĆI SADRŽAJI 

	Vila ravnatelja Union paromlina
	· Botique hotel
· Tematski hotel 
· Apartmani 4* / 5*

	Stambena vila Mačkama
	· 

	Zgrada bivše gostionice Gradskog vrta
	· 

	Niz historicističko – secesijskih zgrada u Europskoj aveniji
	· 

	Hotel Royal, Hotel Central
	· Revitalizacija i podizanje razine kvalitete






4.2. 3.  OBNOVA  JAVNIH PROSTORA GRADA – ULICA, TRGOVA I ZELENIH POVRŠINA 

U okviru projekata uređenja javnih prostora bitno je istaknuti važnost usklađenosti planova izgradnje / obnove infrastrukture s planovima urbanog planiranja, programima konzervacije kulturne baštine, određivanjem funkcija pojedinih zdanja, organizacijom prometa, organizacijom javnih događaja u Gradu i slično.  

Obnova javnih prostora podrazumijeva činjenicu da vizualni identitet Grada predstavlja polazišnu osnovu za razvoj kulture i turizma. Sliku sadašnjeg i budućeg izgleda Grada možemo prikazati sljedećim - dotrajale fasade zgrada i ustanova, djelomično uređene zelene površine te relativno zastarjela urbana infrastruktura nasuprot uređenim perivojima i parkovima, suvremenoj urbanoj infrastrukturi te sve više zastupljenoj tzv. uličnoj umjetnosti u okviru koje gradovi postaju najveće galerije koje mogu postojati te iskorištavaju razne površine građevina kako bi privukli što više pažnje prolaznika. 

Uličnu umjetnost ne čine samo različite vrste crteža na zidovima zgrada, nego to mogu biti i instalacije, skulpture, originalne naljepnice, plakati velikih razmjera te projekcije laserom.

	NAZIV PROJEKTA
	VRIJEDNOST (EUR)

	KOMUNALNA UREĐENOST ULICA I TRGOVA
	

	Potpuno komunalno uređenje glavnih ulica na području Donjeg i Gornjeg grada,  kolnika te prometnica.  Obnova urbane opreme, uvođenje smart infrastrukture (pametni info stupovi, pametne klupe, free wifi spots). 
	4 mil

	UREĐENJE ZELENIH POVRŠINA
	

	Grad Osijek kao grad s najviše zelenila i zelenih površina u Republici Hrvatskoj posebnu pažnju mora posvetiti projektima uređenja parkova i perivoja - krajobraznom uređenju i rekonstrukciji zelenih površina, izvođenju radova niskogradnje (opločenja i rubnjaci) te uvođenju sustava odvodnje i navodnjavanja. 
	4 mil

	STREET ART  – GRAD KAO GALERIJA 
	

	Oslikavanje uličnih pumpi za vodu, dotrajalih fasada građevina, postave umjetničkih skulptura.  Uličnom umjetnošću cijeli gradski prostor pretvara se u galeriju. Na ovaj način potiče se rad nezavisne i inovativne umjetnosti koji diferencira grad kao sveukupnu kulturnu destinaciju. 
	2 mil

	PUBLIC VIEWING
	

	Postavljanje  javnih ekrana na ključna mjesta u Gradu za prikazivanje filmova (ljetno kino), prijenosa sportskih događanja, prikazivanja glazbenih događanja (opere, mjuzikli, balet).  Uređenje pratećeg sadržaja – sanitarije, pomične klupe, štandovi – street food. 
	2 ml





4.2. 4.  GRADSKI TRANSPORT

Gradovi se sve više suočavaju  s jednim od najvećih izazova današnjice: ovisnosti transportnog sustava o fosilnim gorivima, te zdravstvenim rizicima prouzročenim, direktno ili indirektno, od transportnog sustava. Potreba za povećanjem mobilnosti i sukladno tome prijevozne potražnje, uz prostornu, energetsku, ekološku i ekonomsku racionalnost zahtjeva novi pristup u rješavanju urbanih transportnih problema. 

Današnji uvjeti života zahtijevaju svakodnevnu prostorno vremensku distribuciju stanovništva, što producira prijevoznu potražnju. Porastom broja osobnih motornih vozila u gradovima pojavili su se učestali problemi prometne zagušenosti. Upravljanje prijevoznom potražnjom ima za cilj optimalno iskoristiti raspoloživu prometnu infrastrukturu urbane sredine, te racionalizirati i destimulirati putovanja osobnim automobilom kada upotreba osobnog vozila nije nužno potrebna. Kombinacijom strategija koje imaju za cilj smanjiti uporabu osobnih automobila i strategija koje imaju za cilj povećati atraktivnost korištenja ostalih načina putovanja (javni gradski prijevoz i nemotorizirani promet), postiže se poboljšanje transportnog sustava u cjelini.

	NAZIV PROJEKTA
	VRIJEDNOST (EUR)

	UVOĐENJE PARK & RIDE SUSTAVA
	

	Kao jedno od mogućih rješenja mobilnosti nameće se uvođenje Park&Ride sustava. Takav sustav kombinacija je korištenja osobnog vozila i javnog prijevoza. Osnovni princip funkcioniranja je ostavljanje osobnog automobila na parkiralištu izvan centra grada i nastavljanje putovanja javnim gradskim prijevozom.  Prvo se koristi automobil za vožnju od mjesta stanovanja do terminala javnog prijevoza, tamo se vozilo parkira i prelazi na sredstvo javnog prijevoza. Kako bi se povezali parkirališta i terminali koriste se zajedno povezani informacijski sustavi parkirališta i javnog prijevoza. Za povezivanje ta dva sustava moraju se povezati i  cijena odnosno primijeniti zajedničke tarife. Razlikujemo dva tipa sustava: 
· Uređeni „Park &Ride“ terminali s pratećim sadržajima i parkiranjem pod naplatom u koju je uključena cijena javnog prijevoza 
· Otvorene ili zatvorene parkirne površine uređene uz terminale javnog prijevoza bez naplate parkiranja
	5 mil

	EKO JAVNI TRANSPORT
	

	Obnova infrastrukture javnog gradskog prijevoza – nabava novih autobusa / mini buseva na prirodni plin / električni pogon. Izgradnja punionice stlačenog prirodnog plina / električne punionice.  Formiranje glavne linije prometovanja autobusa koja bi povezivala sve glavne punktove Grada. 
	15 mil

	UKLJUČIVANJE BICIKALA U SUSTAV JAVNOG GRADSKOG PRIJEVOZA 
	

	Uključivanje bicikala u sustav javnog gradskog prijevoza podrazumijeva omogućavanje stanovnicima / posjetiteljima Grada dnevni najam bicikala u okviru plaćene dnevne / mjesečne/godišnje karte javnog gradskog prijevoza.  Izgradnja centralnog parkirališta bicikala  (npr. kod  posljednje stanice tramvaja / okretišta). 
	5 mil



4.2.5.  PROJEKTI RAZVOJA ˝MEKANE INFRASTRUKTURE˝

Pod pojmom „mekana infrastruktura“   misli se na aktivnosti i inicijative koje direktno utječu na integraciju kapitalnih projekata te na dodatno podizanje razine kvalitete života u urbanoj sredini, a nositelji i provoditelji aktivnosti unutar tih infrastruktura su ljudi. 


	NAZIV PROJEKTA
	VRIJEDNOST (EUR)

	OSNIVANJE ˝NIŠNIH˝ MUZEJA
	

	Osnivanje muzeja različite tematike – tematika povezana s poviješću Grada, njegovom kulturom, industrijom, futuristički  muzej, gastronomska tematika, vojna tematika, iluzionistička tematika….
	2 mil

	OSNIVANJE FONDA ZA RAZVOJ MSP U CCI DJELATNOSTIMA
	

	Osnivanjem Fonda za razvoj malog i srednjeg poduzetništva s područja kulturnih i kreativnih djelatnosti omogućilo bi se davanje subvencija za otvaranje novih poduzeća i start up-ova te kao poticaj otvaranju novih radnih mjesta.  Kao podršku razvoju MPS Fond bi dio sredstva izdvajao i za besplatne  edukacije i radionice za poduzetnike. 
	3 mil

	OSNIVANJE GRADSKOG KAZALIŠTA
	

	Moguće sjedište kazališta bi bilo u Tvrđi  u prostorijama VIII. Bastiona. Kazališta se osnivaju  kao javna i privatna. Prema Zakonu o kazalištima  Republika Hrvatska te jedinice lokalne i područne (regionalne) samouprave osnivaju kazalište kao javnu ustanovu.  
	2 mil

	OSNIVANJE PODUZEĆA ZA MARKETING VELIKIH KULTURNIH DOGAĐANJA
	

	Specijalizirano poduzeće koje bi se bavilo osmišljavanjem, organizacijom i produkcijom velikih evenata, kulturnih i turističkih manifestacija, poslovnih konferencija i kongresa. 
	1 mil



Projekti mekane infrastrukture podrazumijevaju osnivanje muzeja kao podršku već postojećim kulturnim institucijama u Gradu te kao pokretač privlačenja turista temeljem inovativne muzejske tematike. Osnivanje Fonda za MSP u kreativnim i kulturnim djelatnostima direktno će pridonijeti ohrabrenju poduzetnika ili da započnu novi posao ili da prošire postojeće poslovanje te na taj način otvore nova radna mjesta znajući da imaju određenu financijsku potporu. 

S obzirom da u Gradu djeluju samo javna dva kazališta, a imajući u vidu viziju Grada kao grada kreativnih i kulturnih djelatnosti 2020. neizostavan projekt je upravo osnivanje gradskog kazališta koji će obogatiti kulturnu gradsku scenu. 

Nastoji li Grad privući veći broj turista, bit će potrebno uložiti napore za pokretanje većih kulturnih manifestacija i događanja međunarodne tematike koji će privući turiste cijele regije. U cilju koordinacije te organizacije takvih događanja Grad će osnovati poduzeće za marketing velikih kulturnih događanja. 

4.3. Koncept razvoja kulturnog turizma Grada

Koncept razvoja kulturnog turizma Grada temelji se prvenstveno na implementaciji strateških projekata predstavljenih ovim dokumentom koji obuhvaćaju uređenje kompletne infrastrukture, revitalizaciju i prenamjenu sadržaja kulturno – povijesnih dobara te industrijske baštine obuhvaćajući miks sadržaja kulturnih i kreativnih djelatnosti, gastronomije, shoppinga i obrazovanja jednako kao i rješenje pitanje mobilnosti i transporta Grada. Drugi korak očituje se u smislenom povezivanju kulturnih atrakcija , kulturnih ustanova te kulturno – turističkih događanja. U svrhu privlačenja posjetitelja kao zadnji korak nužno je izraditi marketinški plan. 


1. IMPLEMENTACIJA STRATEŠKIH PROJEKATA 
Implementacija strateških projekata predloženih ovim dokumentom ovisi ponajprije o partnerstvu kulturnog i turističkog sektora. Kulturno-turistička destinacija djeluje kao točka integracije kompatibilne kulturno-turističke ponude javnog i privatnog sektora. U tom smislu aktiviranje proizvoda kreativnog i kulturnog turizma u domeni je gradske uprave te poduzetnički orijentiranog privatnog sektora. Pri tome je zadatak Grada identificirati poduzetnike spremne za uključivanje u ovu inicijativu te pružiti im savjetodavnu pomoć te, eventualno, osigurati financijsku potporu. Međutim kao jedan od najuspješnijih modela implementacije projekata koristiti će se uspostavljanje javno – privatnih partnerstva. 















2. POVEZIVANJE KULTURNIH ATRAKCIJA, KULTURNIH USTANOVA I DOGAĐANJA 
Kulturni turizam može biti organiziran na dva načina: oko jednog kulturnog događaja, spomenika ili institucije ili pak oko cjelokupnog kulturnog života grada. Grad Osijek razvija se kao ukupna kulturno – turistička destinacija te je iz toga razloga nužno povezati djelovanje kulturnih  ustanova sa kulturnim atrakcijama Grada putem razvoja odgovarajuće tematike uz organizaciju velikih kulturno-turističkih događanja – koncerata, izložbi, konferencija, festivala…











3. MARKETING PLAN I PROMOCIJA DESTINACIJE 
Marketing planom definira se  niz mjera i aktivnosti kojima će se jačati imidž Grada kao destinacije bogatih kulturnih turističkih proizvoda na međunarodnom tržištu kao i jačati svijest o kulturnom turizmu kao vrijednom i važnom turističkom proizvodu.






4.4. Marketing plan 

Glavni cilj marketing plana jest da maksimira učinkovitost alokacije raspoloživog promidžbenog budžeta tako da se privuče najveći mogući interes kulturno motiviranih turista uz najmanje promidžbene troškove. Da bi bile učinkovite, konkretne marketinške aktivnosti trebaju, s jedne strane, biti prilagođene značajkama postojeće resursno-atrakcijske osnove te na njoj utemeljene kulturno-turističke ponude.[footnoteRef:34] S ciljem što učinkovitije tržišne komercijalizacije kulturne baštine Grada a time i učinkovitog privlačenja što većeg broja potencijalno zainteresiranih potrošača na ovo područje, preostaje utvrditi konkretna područja marketinških aktivnosti, odnosno konkretni plan marketinga koji će maksimalno pridonijeti realizaciji Strateškog plana upravljanja kulturno - povijesnom baštinom Grada. U tom smislu marketing planom bitno je obuhvatiti tri ključna područja aktivnosti – programe marketinške infrastrukture, sustav komunikacije s tržištem te sustav prodaje.  [34:  Institut za turizam – Akcijski plan razvoja kulturnog turizma RH 2015.] 

Tablica 4 -1: Marketing plan 
	Programi marketinške infrastrukture

	Kreiranje kulturno – turističkog brenda Grada

	Formiranje digitalizirane baze podatka

	Kreiranje banke fotografija i videozapisa

	Sustav komunikacije s tržištem

	Unaprijed pripremljen izbor tekstova, fotografija i videozapisa

	Publikacije (tiskane i elektronske)

	Sustav prodaje

	Prisutnost na turističkim sajmovima

	Direktni marketing

	Udruženi marketing

	Programi lojalnosti


Izvor: T&MC Group prilagodba / Institut za turizam 

1. Programi marketinške infrastrukture povezani su s problematikom kreiranja potrebnih organizacijskih i/ili tehničko-tehnoloških pretpostavki funkcioniranja cjelokupnog marketing sustava te bi trebali rezultirati povećanjem dostignutog stupnja učinkovitosti promidžbe. U okviru prve grupe aktivnosti bitno je kreirati kulturno-turistički brend Grada, bazu podataka te banku fotografija i filmova. 







Kreiranje kulturno – turističkog brenda Grada - iako Grad Osijek turističkom tržištu već i sada može ponuditi atraktivne kulturno-turističke proizvode, nedostaje osmišljen brend promocije revitalizacije kulturne baštine.  U tom smislu, uspostava koherentnog sustava brendiranja Grada kao zanimljive kulturno-turističke destinacije stvorit će preduvjete da svi relevantni dionici na strani turističke potražnje steknu uvid u kulturno-turističku te  resursno-atrakcijsku osnovu ovog područja te na njoj izvedenu kulturno-turističku ponudu.
Formiranje digitalizirane baze podatka kulturno-turističkih resursa i atrakcija te popis dionika kulturnog turizma jedan je od glavnih preduvjeta učinkovitog marketinga.  Baza bi, dakle, sadržavala sljedeće podatke:  popis resursa i atrakcija - lokacije, opis, dostupnost, otvorenost za posjete, cijena posjeta, podatke o turoperatorima - osnovni podaci o poduzeću, proizvodi/tržišta, destinacije, relevantne osobe, podatke o putničkim agencijama - osnovni podaci o agenciji, mreža poslovnica, proizvodi / tržišta, obujam prodaje, relevantne osobe, popis svih kulturnih institucija i/ili organizacije koje sudjeluju u kulturi i turizmu Grada, podatke o medijima - imena novinara, adrese, medij za koje rade, nezavisni ili zavisni novinari.

Kreiranjem banke fotografija i videozapisa stvorila bi se baza svih relevantnih kulturno-turističkih atrakcija, kulturne baštine, karakteristične urbane i ruralne cjeline, najznačajnija kulturno-zabavna događanja te sugestivne primjere kulture života i rada u Gradu. 
2. Sustav komunikacije s tržištem presudan je za kreiranje interesa za Gradom kao atraktivnom kulturno-kreativnom i turističkom destinacijom te bi, osobito u kratkom roku, trebao biti jedno od ključnih područja djelovanja u funkciji ostvarivanja Strateškog plana upravljanja kulturnom baštinom Grada.







U cilju učinkovitog formiranja kulturno-turističkog imidža Grada potrebno pripremiti izbor tekstova, fotografija i videozapisa koji ciljano promoviraju upravo one vrijednosti i značajke kulturno-turističkog proizvoda Grada koje u određenom trenutku i/ili određenoj prilici valja posebno istaknuti.
Publikacije (tiskane i elektronske) važno su sredstvo tržišne komunikacije i informiranja javnosti, ali i izgradnje destinacijskog imidža Grada kao kulturno-turističke destinacije. Da bi sustav komunikacije bio učinkovit, treba izbjegavati prevelik broj publikacija različitog formata, veličine i dizajna.  Stoga je bitno pripremiti manji broj publikacija vrhunske kvalitete (dizajn, sadržaj, koncepcija, način informiranja) koje će najbolje korespondirati s potrebama i željama potencijalno zainteresiranih tržišnih dionika te s potrebama razvoja željenog imidža. Jedan od glavnih elemenata sustava komunikacije s tržištem čini oglašavanje. Osim izabranih globalnih TV postaja (National Geographic, Discovery Channel, CNN), oglašavanje valja osigurati i u lifestyle časopisima, specijaliziranim turističkim časopisima i katalozima vodećih turoperatora.

3. Sustav prodaje stavlja naglasak na dobro osmišljen i proaktivan pristup prodaji vodećih kulturno – turističkih proizvoda Grada kao zaokružene i cjelovite kulturno-turističke destinacije. U funkciji unapređenja sustava prodaje i komercijalizacije bitno je promovirati Grad na turističkim sajmovima, koristiti se metodama direktnog i udruženog marketinga te programa lojalnosti. 








Prisutnost na europskim i izabranim (specijaliziranim) turističkim sajmovima vrlo je važna za komercijalizaciju relativno novih i ne toliko poznatih destinacija kao i za predstavljanje novih turističkih proizvoda već etabliranih destinacija. U slučaju kulturno-turističke Grada, prisutnost na dobro odabranim sajmovima prilika je da se predstave novosti u gradskoj kulturno - turističkoj ponudi, što će se pak pozitivno odraziti na postojeći destinacijski identitet i broj kulturno motiviranih dolazaka na ovo područje.

Direktni marketing podrazumijeva direktno kontaktiranje krajnjih potrošača putem posebno sročenih ponuda, usklađenih s njihovim interesima i/ili potrošačkim sklonostima. Direktni marketing uključuje i suradnju s putničkim posrednicima, udrugama specijalnih interesa (kulturno-umjetničke udruge, muzičke škole, amaterske folklorne udruge itd.) i drugim institucijama vezanim uz kulturno-turistički supstrat putovanja (fakulteti, umjetničke škole itd).

Udruženi marketing odnosi se na dogovore o suradnji s turoperatorima i drugim potencijalno zainteresiranim dionicima kulturnog turizma (avioprijevoznici, putničke agencije, kulturne institucije i/ili organizacije, jedinice lokalne samouprave i sl.) kako na emitivnim, tako i na domicilnom (lokalnom) tržištu u cilju provođenja zajedničkih promidžbenih aktivnosti radi postizanja sinergijskog učinka.

Programi lojalnosti odnose se na programe usredotočene na to da omoguće veću i/ili ponovljenu konzumaciju kulturno - turističkih proizvoda Grada. Program cilja na krajnje potrošače, posebno one koji već imaju određena iskustva sa Gradom i njegovim turističkim i/ili kulturno-turističkim proizvodima u želji da se potaknu na produljenje svog boravka, da povećaju potrošnju po danu boravka, odnosno da ponovno dođu. Kao neposredni alat u funkciji bolje tržište komercijalizacije kulturno-turističkih proizvoda povezan s ovim programom valjalo bi uvesti različite tzv. kulturno-turističke vouchere i/ili (skupne) ulaznice za pristup/posjetu određenom broju lokaliteta, atrakcija ili institucija povezanih s kulturno - -turističkim proizvodima Grada. 

4.5. Ocjena socio-ekonomskih učinaka

Implementacija strateških projekata u svrhu razvoja vizije Grada do 2020. kao kreativan i kulturan grad, zaštite i očuvanja kulturno – povijesne baštine te poticanja razvoja kulturno – turističke ponude Grada odrazit će se kroz niz pozitivnih socio – ekonomskih učinaka na sam grad, gradski proračun, stanovnike Grada te kvalitetu gradskog života.  U nastavku izdvajamo šest glavnih socio – ekonomski učinaka implementacije strateških projekata. 

1. Očuvana kulturna baština – strateški projekti temeljeni na obnovi i revitalizaciji kulturne baštine temelje se prije svega na konzervatorskim podlogama u smislu očuvanja njihove povijesne i kulturološke vrijednosti. Stavljanjem baštine u novu funkciju, pored stvaranja ekonomskih vrijednosti istovremeno se nastoji očuvati njen izvorni oblik i izgled te se sprečava njena devastacija. 

2. Otvaranje novih radnih mjesta - učinak obnove kulturno – povijesne baštine ne ogleda se samo u umjetnosti, estetici, čuvanju tradicije te socijalnom napretku društva već se direktno očituje u otvaranju novih radnih mjesta kroz razvoj malog i srednjeg poduzetništva temeljnih na kulturnim i kreativnim djelatnostima te na razvoju komplementarnih djelatnosti u kontekstu kulturnog turizma – otvaranja smještajnih kapaciteta, maloprodaje te ugostiteljstva. 

3. Povećanje gradskog proračuna – implementacija strateških projekata imati će direktan utjecaj na povećanje gradskog proračuna kroz otvaranje kvalitetnih novih radnih mjesta – porez na dohodak, povećan broj dolaska turista / posjetitelja – povećana potrošnja, ostvarivanje prihoda  od najma revitaliziranih / obnovljenih prostora, naplate novih oblika javnog gradskog prijevoza te organizacijom novih velikih kulturnih događanja i manifestacija. 

4. Povećanje kvalitete života stanovništva očitovati će se ponajprije kroz stvaranje pretpostavki za kvalitetno zaposlenje te kroz unošenje života u sam Grad u okviru proširenja kulturne, gastronomske i turističke ponude. Jednako tako poticanjem korištenja javnog prijevoza te električnih oblika prijevoza, smanjiti će se zagađenje zraka. 

5. Stvoreno poticajno okruženje za investitore – strateškim projektima komunalne uređenosti te revitalizacijom povijesnih građevina i industrijske baštine, Grad će stvoriti pretpostavke za najam/prodaju prostora/zgrada privatnim investitorima te za pokretanje javno – privatnih partnerstva. 

6. Rasterećenje gradskog automobilskog prometa – uvođenjem novih oblika javnog gradskog prijevoza - uključivanjem bicikala u ponudu javnog gradskog prijevoza, uvođenjem park & ride sustava, obnovom voznog parka eko autobusima, izgradnjom žičare te uvođenjem vodenih taxija - rasteretiti će se gradski automobilski promet. 


5. IMPLEMENTACIJA 

Za Grad je vrlo važno da se već danas prepoznaju strateški projekti koji će potaknuti ekonomski razvoj Grada temeljenog na obnovi kulturne baštine te poticanju kulturnih – kreativnih djelatnosti. Implementacija projekata odvijat će se kroz samostalno financiranje od strane Grada, kandidiranjem projekata na EU fondove te ulaskom u javno – privatna partnerstva. Proces implementacije razvojnih projekata sastoji se od nekoliko procesa u koji se uključuju različiti sudionici i zainteresirane strane. Nakon dovršetka dokumenta Strateških smjernica upravljanja kulturno – povijesnom baštinom Grada do 2020. dokument prolazi kroz proces političkog usuglašavanja i odlučivanja u okviru Gradskog vijeća. Temeljem Strateškog plana definiraju se glavni strateški ciljevi i prioriteti  implementacije. 

Slike 5.1.  Proces implementacije strateških projekata 

Nakon identifikacije projekata predloženih u okvira dokumenta Strateških smjernica upravljanja kulturno – povijesnom baštinom Grada 2020.  slijedi priprema glavnih strateških inicijativa – projekata. Prije same implementacije projekata potrebno je izraditi studije izvodljivosti s analizom troškova i koristi u okviru kojih se detaljno i po propisanoj metodologiji analiziraju sve koristi i troškovi projekta te se demonstrira njegova opravdanost za financiranje iz EU fondova. Analiza troškova i koristi financijski je instrument kojim se kvantificiraju svi troškovi i gubici s jedne, te svi očekivani prihodi i koristi nekog pothvata s druge strane. Dakle, u obzir se ne uzima samo financijsko-ekonomska analiza već se gleda širi društveni kontekst: utjecaj na okoliš, socijalna pitanja i sl. Cost-benefit analiza bi trebala biti temelj izračuna opravdanosti svakog javnog projekta kao i osnovni instrument kojim je moguće napraviti kvalitetnu usporedbu više različitih javnih projekata. Studije izvodljivosti s analizom troškova i koristi obavezan su dio projektne dokumentacije potrebne za sufinanciranje projekata iz strukturnih fondova EU, posebice infrastrukturnih projekata. Nakon izrade studije izvodljivosti, implementaciji projekta predstoji osiguravanje financiranja samog projekta – prezentacija projekta komercijalnim i razvojnim bankama te sklapanje javno – privatnih partnerstva.




5.1. Plan implementacije

Plan implementacije strateških projekata podrazumijeva prikaz vremenskog period tj.godišnjeg intenziteta implementacije predviđenog broja projekata. Pri tome izdvajaju se šest glavnih strateških prioriteta implementacije projekata kao podloge za daljnju implementaciju ostalih projekata, jednako važnih ostvarivanje vizije Grada 2020. kao Kreativnog i pametnog grada.  Implementacija prioritetnih strateških projekata: 

1. REVITALIZACIJA TVRĐE KAO POVIJESNE CJELINE – izrada integriranog programa obnove (komunalna infrastruktura, smart infrastruktura,  kulturne i kreativne djelatnosti, ugostiteljstvo, smještajni kapaciteti, shopping, mobilnost) te cjelovito urbanističko - arhitektonskog rješenja revitalizacije Tvrđe. 
2. IZGRADNJA NOVE FIZIČKE INFRASTRUKTURE ZA KULTURNE I KREATIVNE DJELATNOSTI (Kulturno - kreativni centar Osijek s multifunkcionalnim dvoranama)
3. OBNOVA JAVNIH PROSTORA GRADA
4. OSNIVANJE CENTRA CJELOŽIVOTNOG UČENJA (projekt kulturno – obrazovnog centra Skretnica)
5. REVITALIZACIJA POVIJESNIH GRAĐEVINA – Donji i Gornji grad (profana graditeljska baština i sakralne građevine)
6. REVITALIZACIJA INDUSTRIJSKE BAŠTINE – projekt obnove i revitalizacije  Skretnice 

Tablica  5.1.  Plan implementacije strateških projekata
	NAZIV PROJEKTA
	VRIJEDNOST  (EUR)
	PLAN IMPLEMENTACIJE

	
	2018. 
	2019.
	2020.
	2020.+
	

	REVITALIZACIJA TVRĐE                                                       88 mil
	

	INFRASTRUKTURA
	27,5 mil
	

	Uređenje javne komunalne infrastrukture 
	12,5 mil
	
	x
	
	
	

	Obnova urbane opreme
	3 mil
	
	
	
	
	

	Rekonstrukcija i uređenje vanjskog obrambenog prstena Tvrđe
	10 mil
	x
	x
	x
	x
	

	Uređenje javnih zelenih površina
	2 mil
	
	
	
	x
	

	Uređenje pročelja i krovišta zgrada
	5 mil
	x
	x
	x
	x
	

	Smart infrastruktura
	2 mil
	
	
	
	x
	

	Uređenje pristaništa za vodene taxije
	2 mil
	
	
	
	
	

	Parkiralište
	1 mil
	
	
	x
	
	

	KULTURNE I KREATIVNE DJELATNOSTI
	23,5 mil
	
	
	
	
	

	Obnova VIII. Bastiona tvrđe :  Konferencijsko-kongresna dvorana i kazališna dvorana
	4 mil
	
	
	x
	x
	

	Obnova rodne kuće F. K.:  galerijski prostor
	1,5  mil
	
	
	
	
	

	
	
	2018.
	2019.
	2020.
	2020.+
	2020. 

	Centar izvrsnosti kreativnih djelatnosti
	5 mil
	
	
	
	
	

	Obnova krunske utvrde Kronenwerk 
	10 mil
	
	
	x
	x
	

	Rekonstrukcija Barutane: zatvorena pozornica
	3 mil
	
	
	x
	x
	

	UGOSTITELJSTVO, SMJEŠTAJNI KAPACITETI I SHOPPING
	  19 mil

	Hotel 4* i botique hotel
	12 mil
	x
	x
	x
	x
	

	Poticanje gastronomije
	2 mil
	x
	x
	x
	x
	

	Tradicijski obrti i zanati
	2 mil
	x
	x
	x
	x
	

	Tržnica artizanskih proizvoda
	3 mil
	
	
	x
	
	

	MOBILNOST UNUTAR TVRĐE                                              18 mil

	Najam malih električna vozila / električnih bicikala
	5 mil
	x
	x
	x
	x
	

	Žičara preko rijeke ???
	8 mil
	
	
	
	
	

	Vodeni taxi
	5 mil
	
	
	
	
	

	REVITALIZACIJA I OBNOVA POVIJESNIH GRAĐEVINA – GORNJI I DONJI GRAD
	 75 mil

	REVITALIZACIJA ZGRADA EUROPSKE AVENIJE
	10 mil
	x
	x
	x
	
	

	PRENAMJENA INDUSTRIJSKE BAŠTINE                           30 mil

	 Kulturno – obrazovni centar Skretnica
	10 mil
	
	
	
	x
	

	OTVARANJE SAKRALNIH GRAĐEVINA PREMA TRŽIŠTU
	5 mil
	
	
	x
	x
	

	POTICANJE UREĐIVANJE PROČELJA
	5 mil
	x
	x
	x
	x
	

	ARHEOLOŠKA BAŠTINA KAO DIO KULTURNO – TURISTIČKE  PONUDE GRADA
	5 mil
	x
	x
	x
	x
	

	SMJEŠTAJNI KAPACITETI
	10 mil
	x
	x
	x
	x
	

	OBNOVA JAVNIH PROSTORA                                            12 mil

	Komunalna uređenost ulica i trgova
	4 mil
	x
	x
	x
	x
	

	Uređenje zelenih površina
	4 mil
	x
	x
	x
	x
	

	Street art  – grad kao galerija
	2 mil
	
	
	x
	x
	

	Public viewing
	2 mil
	
	
	
	
	

	GRADSKI TRANSPORT                                                         25 mil 

	Uvođenje park & ride sustava
	5 mil
	
	
	x
	x
	

	Eko javni transport
	15 mil
	
	
	x
	x
	

	Uključivanje bicikala u sustav javnog gradskog prijevoza
	5 mil
	
	
	x
	x
	

	PROJEKTI MEKANE INFRASTRUKTURE                        8 mil

	Osnivanje ˝nišnih˝ muzeja
	2 mil
	
	x
	x
	x
	

	Osnivanje fonda za razvoj MSP u CCI djelatnostima
	3mil
	
	x
	x
	x
	

	Osnivanje gradskog kazališta
	2 mil
	
	
	
	
	

	Osnivanje poduzeća za marketing velikih kulturnih događanja
	1 mil
	
	
	x
	
	

	UKUPNA VRIJEDNOST PROJEKATA
	208 mil



Ukupna procijenjena vrijednost planiranih projekata iznosi EUR 208 mil, pri čemu se jedinstveni projekt revitalizacije Tvrđe kao povijesne cjeline procjenjuje na iznos od EUR 88 mil. Projekti će se implementirati prema prioritetima Grada u razdoblju od pet godina. 

5.2. Financijski izvori

Dokumentom Strateške smjernice upravljanja kulturno – povijesnom baštinom Grada do 2020. predviđa se pribavljanje financijskih sredstva iz nekoliko potencijalnih izvora – financijskog tržišta i tržišta kapitala. Strateške smjernice predviđaju integrirane projekte obnove kulturne baštine koji će za cilj imati sveukupni ekonomski razvoj Grada te koji će biti financirani od strane Grada i privatnih investitora. Prikupljanjem sredstva na tržištu kapitala Grad će osnovati Fond za razvoj MSP s područja kulturnih i kreativnih djelatnosti koji će potpomagati i poticati male i srednje poduzetnike na ulaganja i investicije a u okviru integriranog programa obnove kulturne baštine.  U kontekstu financijskog tržišta izvori financiranja biti će mogući u okviru kredita od strane komercijalnih te institucionalnih banaka (HBOR, EIB, EBRD, SB). 

Slike 5.1.  Proces implementacije strateških projekata 

Jednako tako provedbu Strateških smjernica bit će moguće financirati i iz fondova Europske unije konkretno Europskog fonda za regionalni razvoj (EFRR) – Operativni program Konkurentnost i kohezija. Kulturna baština financirati će se u okviru Prioritetne osi 6. Zaštita okoliša i održivost resursa - poboljšanje sustava zaštite i upravljanja kulturnom baštinom u svrhu razvoja turizma (predviđena financijska alokacija 128.351.269,00 €). Cilj je obnova i revitalizacija kulturnih dobara u svrhu poboljšanja kulturne i turističke ponude. 

Kao model ulaganja u razvojne projekte bitno je izdvojiti model javno – privatnog partnerstva kao oblika zajedničkog, kooperativnog djelovanja javnog i privatnog sektora u svrhu izvođenja i implementacije projekata.  Način na koji funkcionira model javno – privatnog partnerstva na području zaštite kulturne baštine opisan je u nastavku dokumenta. 

5.2.1. Javno – privatno partnerstvo i zaštita baštine

Javno-privatno partnerstvo podrazumijeva suradnju tijela javne vlasti s privatnim sektorom s ciljem zadovoljavanja neke javne potrebe. Primjena ovakvog modela suradnje još uvijek nije zaživjela u potpunosti no realno potreba za ovakvim oblikom partnerstva postoji i u budućnosti će njegova primjena značajno rasti. Prvenstveno zbog nedostatke novca u proračunima javnopravnih tijela i potrebe da se unatoč toj nestašici zadovolje određene javne potrebe. Cilj suradnje javnog i privatnog sektora je u tome da se sredstva i znanje privatnog sektora stave na raspolaganje javnom i da na taj način privatni sektor doprinose realizaciji javnih projekata. Javna vlast određuje ciljeve zajedničkih projekata vodeći pritom računa o javnom interesu i kvaliteti usluga, a privatni partner zatvara financijsku konstrukciju, projektira i gradi ili obnavlja. Svoj interes privatni partner pritom vidi u naplati usluga od korisnika građevine / zdanja kroz koncesiju ili neki drugi oblik ugovorne naplate.

Slike 5.2.  Javno – privatno partnerstvo

Model financiranja kapitalnih projekata putem javno-privatnog partnerstva preporuka je Europske komisije pri financiranju kapitalnih projekata javnog sektora, a u Republici Hrvatskoj postoji institucionalni okvir kojim je definirana procedura ishođenja potrebnih suglasnosti kod nadležnih državnih tijela. Zbog složenosti modela financiranja, potrebno je angažirati konzultante za pripremnu fazu koja uključuje izradu studije s komparatorom javnih troškova i pripremu natječaja za izbor privatnog partnera. Javno privatno partnerstvo je u Republici Hrvatskoj uređeno sljedećim propisima (pravni okvir): 

· Zakon o JPP-u  (Narodne novine, br 78/12)
· Zakon o izmjenama i dopunama Zakona o JPP (Narodne novine, br. 152 / 14)
· Uredba i provedbi projekata JPP-a (NN 88/12 i 15/15)
· Pravilnik o projektima JPP-a male vrijednosti (NN 23/15)

Zakonom o JPP  uređuje se postupak predlaganja i odobravanja prijedloga projekata javno-privatnog partnerstva, praćenje provedbe projekata javno-privatnog partnerstva te sadržaj ugovora o javno-privatnom partnerstvu. Temeljem Zakona o JPP-u ustrojena je Agencija za javno-privatno partnerstvo (AJPP) kao središnje nacionalno tijelo i centar znanja zadužena za ocjenu, odobravanje i praćenje provedbe projekata JPP-a, vođenje Registra ugovora o javno-privatnom partnerstvu te primjenu najbolje međunarodne prakse i uspostavljanje sustava izobrazbe u području JPP-a.

Ugovor o javno-privatnom partnerstvu glavni je dokument u okviru kojega se utvrđuju prava i obveze, tj. pravila ponašanja javnog i privatnog partnera u duljem ugovornom razdoblju.  Ugovor o JPP-u sklapa se između javnog partnera i društva posebne namjene.

Društvo posebne namjene (u daljnjem tekstu DPN) je trgovačko društvo koje osniva privatni partner u svrhu sklapanja ugovora o JPP-u i provedbe projekta JPP-a.  DPN smije obavljati isključivo djelatnosti koje imaju za cilj provedbu projekta JPP-a za koji je osnovan.

Financiranje projekta JPP-a najčešće je zasnovano po načelima projektnog financiranja. Ključna razlika između projektnog i korporativnog (tradicionalnog) financiranja je da se kod projektnog financiranja izvori financiranja vežu uz DPN, a kod korporativnog financiranja uz matičnu tvrtku. [footnoteRef:35] [35:  Agencija za JPP : JPP Vodič kroz postupke odobravanja projekata u Agenciji za javno privatno partnerstvo namijenjen tijelima središnje i lokalne javne uprave] 


Iz pogleda stajališta Grada, najvažniji argument pokretanja projekata obnove i revitalizacije kulturne baštine korištenjem modela javno privatnog partnerstva jest zasigurno gradsko proračunsko ograničenje.  No JPP model za Grad nudi i niz drugih prednosti kao što su bolja alokacija rizika, učinkovitije upravljanje, brža izgradnja infrastrukture, brža provedba projekta, smanjuju se ukupni životni troškovi građevine, znatno manje prekoračenje rokova i troškova građenja, kapitalni troškovi javnih građevina se ne računaju u tekuće zaduženje javnog sektora, kvalitetnija usluga, efikasnija upotreba resursa i razvoj gospodarstva i privatnog poduzetništva.


[bookmark: OLE_LINK4][bookmark: OLE_LINK5]5.3. Plan implementacije i monitoring 

S ciljem uspješne provedbe Strateških smjernica upravljanja kulturno – povijesnom baštinom Grada potrebna je suradnja između gradske vlasti, ali i različitih tijela uprave, institucija i poduzeća s javnim ovlastima državne i lokalne razine, te svih drugih sudionika na lokalnoj razini – iz privatnog sektora i sektora civilnog društva. Naime Strateške smjernice su dokument ne samo uprave grada Osijeka već i svih sudionika koji sudjeluju u lokalnom razvoju. U tom smislu uspješnost provedbe Strateških smjernica ne ovisi isključivo o Gradu Osijeku i gradskoj upravi, nego jednako i o privatnoj inicijativi – investitorima. 

Strateške smjernice sastoje se od tri grupe razvojnih projekata koji pridonose izravno postizanju strateških ciljeva i ostvarenju vizije Grada 2020. godine. Institucionalna struktura za upravljanje i provedbu Strateških smjernica je Grad Osijek. Međutim u svrhu osmišljene provedbe Strateških smjernica nužno je osigurati kontinuitet u radu i djelovanju svih sudionika na izvršavanju razvojnih projekata definiranih Strateškim smjernicama. Upravo osiguravanje kontinuiteta zahtjeva adresiranje radnih tijela i projektnih timova, upravnih odjela, komunalnog poduzeća te svih ostalih institucija koje će imenovati Grad a koji će upravljati provedbom Strateških smjernica i implementacijom razvojnih projekata. Provedbu Strateških smjernica potrebno je voditi na načelima na kojima se temelji gradska kulturna politika, a osobito na načelima:

· otvorenosti i transparentnosti kada su projekti financirani javnim sredstvima,  
· financijske uravnoteženosti
· kontinuiranog razvoja kreativnog i pametnog identiteta Grada

Nadzor nad implementacijom razvojnih projekata te svih sudionika koji će sudjelovati u provedbi Strateških smjernica će obavljati će Gradsko vijeće s time da će se Gradonačelniku podnositi godišnja izvješća o provedbi Strateških smjernica s prijedlozima za daljnje korake u provedbi. Godišnja izvješća koja prihvate tijelo nadzora javno će se objavljivati na odgovarajući način. U okviru provedbe Strateških smjernica poticati će se svi zaduženi sudionici na pripremu i izradu projekata, programa ili druge potrebne dokumentacije nužne u procesu provedbe Strateških smjernica.

Upravljanje projektima primjenjuje određene postupke na pokretanje, planiranje, upravljanje, implementaciju i završavanje pojedinog projekta pokrenutog za postizanje određenih ciljeva. Upravljanje projektom uključuje tri elementa:

· upravljanje zadacima
· upravljanje resursima
· upravljanje vremenom

Strukture i sredstva upravljanja projektima iznimno su različite te njihov izbor ovisi o području, vrsti, veličini i kompleksnosti projekta. Pri tome konzultantske usluge su koristan oblik suradnje na implementaciji Strateškog plana, koje se realiziraju na zahtjev te predstavljaju oblik stjecanja znanja korisnika oko izbora modela upravljanja, izbora modela financiranja razvojnih projekata, provedbe koncepta javno-privatnog partnerstva, oblikovanja jedinstvene baze podataka, osiguranje informacijske osnovice upravljanja, informatizacije sustava i sl.  

Jednako tako u okviru provedbe Strateškog plana nužno je osigurati funkcioniranje sustava upravljanja kvalitetom implementacije razvojnih projekata te provoditi holistički marketing cjelokupne destinacije u skladu s marketing planom. 

Strateške smjernice upravljanja kulturno – povijesnom baštinom Grada tek su prvi korak nakon kojeg počinje ustrajan i ozbiljan rad na njegovoj implementaciji. Važno je stoga naglasiti da predviđeni monitoring mora prerasti u trajan kontrolni mehanizam. To je i potvrda da se izradom Strateških smjernica proces ne završava, već njegov razvoj postaje predmetom svih zainteresiranih javnih i privatnih subjekata, kao i stanovništva Grada. Time se ostvaruje trajno partnerstvo svih zainteresiranih strana, što je suvremeni trend i trajni interes Grada Osijeka. 

5.3.1. Mjerenje napretka 

Za mjerenje napretka ostvarenog kroz implementaciju Strateških smjernica upravljanja kulturno – povijesnom baštinom Grada mora biti razvijen poseban okvir. Pokazatelji napretka su usklađeni s vizijom i ciljevima, te su mjerljivi. U tom smislu Strateške smjernice pretpostavljaju u razdoblju do 2020. ubrzavanje ekonomskih aktivnosti Grada kroz sljedeće stavke: 

Rast BDP po glavi stanovnika – na temelju podataka Državnog zavoda za statistiku BDP po glavi stanovnika u Osječko – baranjskoj županiji iznosi EUR 7 539. Pokretanjem ekonomskih aktivnosti, otvaranjem novih radnih mjesta te povećanjem brojem dolaska turista u narednom razdoblju do 2020. projicira se rast BDP / stanovniku oko 9.000 EUR. 

Rast gradskog proračuna i povećanje broja zaposlenih – implementacija razvojnih projekata pokrenuti će otvaranje novih kvalitetnih radnih mjesta što će dovesti do porasta stope zaposlenosti te u konačnici u duljem periodu do povećane potrošnje. Procjenjuje se otvaranje oko 3.000 novih radnih mjesta u kulturnom i kreativnom sektoru te pratećim uslužnim djelatnostima (ugostiteljstvo, smještaj). Grad će ostvarivati prihode od najma i korištenja revitaliziranih / obnovljenih prostora, naplate novih oblika javnog gradskog prijevoza te organizacijom novih velikih kulturnih događanja i manifestacija

Povećanje ukupnog broja dolaska turista – razrađenim planom razvoja kulturnog turizma te povećanjem sveukupne kulturne i turističke ponude temeljnih na razvojnim projektima održivog upravljanja kulturno – povijesnom baštinom očekuje se povećan interes za Grad kako od strane domaćih tako i stranih turista. 

Povećanje broja dolaska turista u Tvrđu – projektom jedinstvene obnove Tvrđe kao povijesne cjeline kroz četiri grupe projekata (infrastruktura, kulturne i kreativne djelatnosti, ugostiteljstvo, smještajni kapaciteti i shopping te mobilnost) predloženih u okviru dokumenta očekuje se porast broj posjetitelja s očekivanih 75.000 (2016.) na 95.000 u 2020. uzimajući u obzir pretpostavku očekivanja porasta broja dolaska turista u Tvrđi na godišnjoj razini 5% do 2020. 
Povećanje broja noćenja – očekivanim povećanim brojem dolaska posjetitelja i turista te implementacijom projekata koji se odnose na povećanje broja i razine standarda smještajnih kapaciteta, očekuje se povećanje broja noćenja s prosječnih 90.000 na 120.000. 
Povećanje broja obrtničkih radnji i MSP – prema podacima iz 2014. godine u Gradu je djelovalo oko 1600 obrtničkih radnji, od kojih je 70 % uslužnog karaktera. Revitalizacijom Tvrđe te osnivanjem Fonda za razvoj MSP  očekuje se otvaranje oko 200 novih obrtničkih radnji te oko 25 novih malih / srednjih poduzeća u Tvrđi. 
Povećanje broja putnika u osječkoj luci – kombinacijom razvojnih projekata povećanja i unapređenja kulturno – turističke ponude Grada sa projektima uređenje pristaništa za kruzere te uvođenja vodnih taxija u svrhu efikasnije mobilnosti do željene točke, očekuje se povećanje broja putnika u osječkoj luci. 

Slike 5.3.  Izabrani pokazatelji napretka Grada 2020. 

Izvor: DZS / Institut za turizam / Strateški i akcijski plan obnove osječke Tvrđe 2014 – 2020. / Strategija razvoja Grada Osijeka od industrijskog do inteligentnog grada 2014.-2020. 

Grad planira značajne napretke i u svim ostalim pokazateljima koji označavaju ekonomski prosperitet i kvalitetu života. Proces praćenja progresa u ostvarivanju ciljeva razvoja će biti uspostavljen unutar gradske uprave. Isto tako, proces praćenja progresa trebao bi biti podržan sveobuhvatnom analizom ekonomije Grada i gradskog tržišta rada. 


6. ZAKLJUČAK 

Izradom dokumenta Strateških smjernica upravljanja kulturno – povijesnom baštinom Grada do 2020. namjera je bila ukazati na potrebu revitalizacije iznimno bogate kulturno-povijesne baštine na području Grada, ali i na aspekt njene gospodarske korisnosti. U okviru Strateških smjernica potvrđeno je stajalište da je kulturna baština jedan od najvažnijih resursa održivog razvoja Grada. Uključivanje kulturne baštine u gospodarski sustav osobito je značajan i važan čimbenik u ekonomskom i turističkom razvoju Grada. 

Vizija Grada u godini 2020. pozicionira grad Osijek kao kreativan i pametan grad koji svoj razvoj temelji na revitalizaciji kulturne baštine u svrhu kulturnog, kreativnog i turističkog razvoja. Danas pojam kulturnih industrija konvergira s pojmom kreativnih industrija. Interakcija kulture i  kreativnosti je neizbježna te rezultira nabojima koji povezuju kulturu i ekonomiju te mijenjaju karakter suvremenih zajednica i gradova. Kreativnost grada povezana je s načinom upravljanja, planiranja, ekonomijom, socijalnom uključivosti, kulturom i lokalnim identitetom, pružajući stratešku osnovu takvome okruženju. Međutim da bi grad postao kreativan mora prepoznati primjere dobre prakse i analizirati točne razloge njihova uspjeha, te (slijedeći istu logiku) detektirati najvažnije inozemne projekte i posjetiti te lokacije te naposljetku implementirati viđeno u vlastitoj sredini. 

S ciljem transformacije u pametan grad, Grad će razvijati ˝pametnu infrastrukturu˝ na temelju ˝Smart City˝ paradigme koja podrazumijeva društvenu odgovornost, ekološku osviještenost, orijentiranost na poduzetništvo, poticanje kulture i kreativnosti korištenjem ˝pametnih˝ tehnologija te povezivanje, usklađivanje i optimiziranje tehnološko-procesnih čimbenika svih sudionika koji čine grad. 

U smislu razvoja kulturnog turizma, oštra konkurencija na međunarodnom turističkom tržištu i sve veći broj sudionika s razvijenom i kvalitetnom ponudom omogućuju turistima veći izbor usluga. Iz toga razloga se turisti odlučuju za one turističke destinacije koje nude odgovarajuću kvalitetu i odabiru druge ako kvaliteta ne udovoljava njihovim očekivanjima. Suvremeni turisti donose odluke o izboru turističke destinacije ovisno o tome zadovoljava li ponuda njihove potrebe, pruža li im nezaboravan doživljaj. Oni žele upoznati lokalnu kulturu, informirati se o povijesti destinacije, posjetiti kulturno – povijesne znamenitosti, doći u kontakt s lokalnim stanovništvom, upoznati folklor, gastronomiju, posjetiti festivale, muzeje, galerije itd. Sve navedeno čini kvalitetu ponude. U tom kontekstu kulturno nasljeđe daje određenu autentičnost destinaciji, čini je prepoznatljivom i drukčijom i na njemu se često temelji konkurentska prednost u odnosu prema drugim destinacijama.

Aktivnim uključivanjem kulturno – povijesne baštine u gospodarsko - turistički sustav polučuju se direktne i indirektne koristi kao što su novi izvori prihoda, veći broj posjetitelja i alternativni izvori financiranja. Razvoj kulturnog turizma te poduzetništva temeljenog na kulturno – povijesnoj baštini i za stanovnike će značiti kulturno vibrantnije mjesto za život, podizanje životnog standarda,  te društvenu koheziju kroz interes koji posjetitelji pokazuju za lokalnu kulturu i povijest. Ekonomske koristi korištenja kulturno – povijesne baštine na cjelokupnoj zajednici  odrazit će se kroz ne samo kroz veću turističku potražnju, već i povezana potrošnju lokalnog stanovništva stimuliranu atraktivnijim mjestom za život i zabavu stvorenu razvojem kulturno – kreativnim i turističkim sadržajima. Atraktivnost Grada kao poželjne kulturne i turističke destinacije postići će se povećanjem vidljivosti kulturne baštine na domaćem i međunarodnom turističkom tržištu, a to se može ostvariti boljim informiranjem, marketingom i promocijom. 
 
Razvojni projekti predloženi u okviru Strateških smjernica temelje se na očuvanju, zaštiti, promicanju i razvoju kulturne baštine te povećanju zapošljavanja i turističkih izdataka kroz unaprjeđenje iste te obuhvaćaju tri glavne cjeline – cjelovitu obnovu kulturnih dobara, revitalizaciju povijesnih građevina / obnovu i izgradnju nove infrastrukture te razvoj mekane infrastrukture kreativne ekonomije. 

Ključan pokretač koncepta revitalizacije te gospodarskog korištenja kulturno – povijesne baštine Grada jest projekt jedinstvene obnove i revitalizacije Tvrđe kao povijesne cjeline. To konkretno podrazumijeva razvoj integriranog programa temeljenog na obnovi kulturne baštine koji će obuhvatiti sadržajno i tematski povezana ulaganja nužna za razvoj Tvrđe a koji će kroz valorizaciju kulturne baštine doprinijeti njenom društveno – gospodarskom razvoju. Koncept revitalizacije Tvrđe temelji se na četiri grupe strateških projekata – infrastruktura, kulturne i kreativne djelatnosti, ugostiteljstvo, smještajni kapaciteti i shopping te mobilnost unutar Tvrđe. Koncept naglašava stvaranje infrastrukturnih uvjeta koji se odnose na adekvatnu prometnu i smještajnu infrastrukturu u kombinaciji s razvojem kulturnih, kreativnih, ugostiteljskih i turističkih sadržaja kao razloge za izbor Tvrđe kao jedne od važnijih kulturno – turističkih atrakcija u Gradu. 

Održivost korištenja sveukupne kulturno – povijesne baštine direktno će utjecati na razvoj kulturnih, turističkih i kreativnih djelatnosti kao i sveukupne ekonomske aktivnosti na području Grada. Razmatrajući sadašnju kulturnu i kreativnu razvijenost grada Osijeka u hrvatskom kontekstu, Grad ima dobre predispozicije da postane pametan i kreativni grad, no u usporedbi s nekim europskim gradovima koji nose isti atribut, predstoji mu još mnogo unapređivanja.





I.   Pregled korištenih skraćenica i termina

	SKRAĆENICA
	PUNI NAZIV

	BDP
	Bruto domaći proizvod

	CII
	Cultural and Creative Industries / Kulturne i kreativne industrije

	CBA
	Cost–benefit analysis / Analiza troškva i koristi

	DPN
	Društvo posebne namjene

	EBRD
	European Bank for Reconstruction and Development / Europska banka za obnovu i razvoj

	EFRR
	Europski fond za regionalni razvoj

	EPFRR
	Europski poljoprivredni fond za ruralni razvoj 

	EIB
	Europska investicijska banka 

	IUDC
	Koncept integriranog urbanog razvoja IUDC - Integrated Urban Development Concept) 

	EK
	Europska komisija

	EKK
	Europska kulturna konvencija

	ESIF
	Europski strukturni i investicijski fondovi

	EU
	Europska unija

	HBOR
	Hrvatska banka za obnovu i razvitak

	JPP
	Javno – privatno partnerstvo

	MSP
	Malo i srednje poduzetništvo

	SAD
	Sjedinjene američke države

	SB
	Svjetska banka 

	TZ
	Turistička zajednica

	TOMAS
	Touristisches Marktforschungssystem Schweiz / Istraživanje turističkog tržišta Švicarska

	UN
	Ujedinjeni narodi 













II.  Proces upravljanja baštinom i glavne uloge

Proces upravljanja baštinom opisan je kroz 10 koraka temeljem kojih su izrađene Strateške smjernice upravlja kulturno – povijesnom baštinom Grada. 

	1. 
	Pregled postojećeg stanja  kulturno – povijesne baštine 

	2. 
	Prepoznavanje vrijednosti kulturno – povijesne baštine 

	3. 
	Adresiranje značaja kulturno – povijesne baštine za Grad

	4. 
	Definiranje metoda upravljanja kulturno – povijesnom baštinom

	5. 
	Definiranje javnih i privatnih interesa u procesima obnove i razvoja kulturno – povijesne baštine

	6. 
	Definiranje vizije i strateških ciljeva upravljanja kulturno – povijesnom baštinom

	7.
	Valorizacija kulturno – povijesne baštine kroz grupe razvojnih projekata

	8.
	Osiguravanje financiranja obnove i revitalizacije kulturno – povijesne baštine

	9.
	Implementacija razvojnih projekata

	10.
	Kontinuirano praćenje napretka temeljnog na implementaciji razvojnih projekata




U okviru procesa upravljanja baštinom glavne uloge pripadaju gradu Osijeku, privatnim investitorima te Konzervatorskom odjelu u Osijeku. 



	GRAD OSIJEK
	Izrada Strateških smjernica upravljanja kulturno – povijesnom baštinom Grada pokrenuta je na inicijativu gradske uprave. U tom smislu Grad je glavni inicijator i pokretač razvojnih projekata u suradnji s privatnim sektorom. 

	PRIVATNI INVESTITORI
	Privatni (poslovni) sektor glavni je pokretač razvoja i novih gospodarskih aktivnosti, novih načina korištenja razvojnih potencijala i otvaranja novih radnih mjesta. Zato je privatnom sektoru nužno omogućiti poticajno okruženje za ulaganje u održivo korištenje kulturne baštine putem odgovorne i učinkovite potpore Grada, koji na taj način povećava konkurentnost lokalnog gospodarstva. 

	KONZERVATORSKI ODJEL U OSIJEKU
	Implementacija razvojnih projekata podrazumijeva uključivanje konzervatorske struke u smislu očuvanja izvornih vrijednosti kulturne baštine kroz njeno održivo korištenje. 





III. Pregled i adrese  uključenih institucija i zainteresiranih strana

	NAZIV
	ADRESA

	Gradska uprava Osijek 
	Ul. Franje Kuhača 9, Osijek

	Agencija za obnovu osječke Tvrđe
	Ul. Franje Kuhača 29, Osijek

	Ministarstvo kulture / Uprava za zaštitu kulturne baštine / Konzervatorski odjel
	Ul. Franje Kuhača 27, Osijek

	Muzej Slavonije
	Trg Svetog Trojstva 2, Osijek

	Đakovačko – osječka nadbiskupija
	Strossmayerov trg 6, Đakovo

	Gradske Galerije Osijek
	Fakultetska 7, Osijek

	Hrvatski restauratorski zavod  
	Fakultetska ulica, Osijek

	Gradski prijevoz putnika d.o.o. Osijek	
	Ul. cara Hadrijana 1,Osijek

	Br. registraANEX 1. POPIS KULTURNIH DOBARA GRADA OSIJEKA 
Tablica 1. TVRĐA - Pojedinačna nepokretna kulturna dobra 


	Naziv
	Lokacija
	Površina
	Vlasništvo
	Kratki opis

	POJEDINAČNA NEPOKRETNA KULTURNA DOBRA

	Profana graditeljska baština

	Z-5602
	Bastioni sv. Karla i sv. Eugena s Vodenim vratima
	Tvrđa
	Bastion: 4950 m2
Restauratorska radionica:  996 m2
Vojna pekara: 4165 m2
Isusovačka gimnazija 4558 m2
Od Vodenih vrata do restorana:
3036 m2
Restoran: 1747 m2
Vodena vrata: 75 m2
	Grad Osijek
	Pod pojmom Prvog bastiona sv. Karla, Vodenih vrata i Osmog bastiona Sv. Eugena  podrazumijevamo dva, od njih ukupno osam, ponajviše izvorno očuvana bastiona osječke Tvrđe zajedno s Vodenim vratima. Smješteni su na samom njenom sjeveroistočnom dijelu čineći time svojevrsnu zasebnu cjelinu.

	Z – 6408
	Donja oružarnica
	Fakultetska 2
	
Prizemlje: 2089 m2
1. kat: 2809 m2
Krovište: 1445 m2 

	Grad Osijek
	Donja oružarnica je jednokatna četverokrilna građevina s unutrašnjim dvorištem.  Smještena je u istočnom dijelu osječke Tvrđe gdje zauzima jedan cijeli tvrđavski blok. Građena je i adaptirana u četiri graditeljske faze kroz cijelo 18. stoljeće, a odlikuju je stilske karakteristike skromnog i utilitarnog vojnog baroknog graditeljstva. 

	Z – 1664
	Zgrada Plemić
	Franjevačka 5
	Podrum: 62 m2
Prizemlje: 124 m2 
1.kat: 124 m2
Krovište: 62 m2
	Privatni vlasnici (9)
	Kuća Plemić, dvokrilna jednokatnica, građena u XVIII. st., ističe se bogatom obradom uličnog pročelja s baroknim i rokoko detaljima te predstavlja vrijedan primjer stambene građanske arhitekture 18. stoljeća u osječkoj Tvrđi. U unutrašnjosti, u središnjoj poprečnoj osi uličnog krila nalazi se hodnik koji vodi do dvokrakog stubišta smještenog u jugozapadnom uglu građevine. Prostorije prizemlja presvođene su češkim kapama, a hodnik češkim kapama s pojasnicama.

	Z – 1257
	Judenkaserne
	K. Firingera 1
	Podrum: 30 m2
Prizemlje: 1110 m2 
1.kat: 1110 m2
Krovište: 555 m2
	Državni arhiv, Osijek
	Jednokatna, slobodno stojeća dvokrilna građevina, L tlocrtnog oblika, jedna od niza vojarni izgrađenih u prvoj polovici 18. st., smještenih na obodu Tvrđe u Osijeku. Dimenzije građevine, obrada i tretman pročelja, izrazitih su baroknih stilskih karakteristika. Danas je u toj zgradi smješten Državni arhiv.

		Z – 5856 

	Konjička vojarna
	K. Firingera 3
	Podrum: 12 m2
Prizemlje: 1426 m2
1. kat: 1426 m2
Krovište: 713 m2
	Grad Osijek,  Ministarstvo obrane
	Konjička vojarna izgrađena je u prvim desetljećima 18. stoljeća kao jednokatna građevina za smještaj konjice u prizemlju i potrebe vojske na katu. Sredinom 18. stoljeća uz južna pročelja prigrađeni su joj trjemovi. Građena u duhu jednostavnog utilitarnog baroknog stila smještena je u niz vojarni koje su raspoređene uz južnu ovojnicu nekadašnjih bedema osječke Tvrđe. 

	Z – 1256
	Rodna kuća Franje Kuhača
	Kuhačeva 14
	Podrum: 88 m2
Prizemlje: 258 m2
1.kat: 258 m2
Krovište: 129 m2 
	Privatni vlasnici (9)
	Rodna kuća muzikologa F. Kuhača, jednokatnica je L tlocrta, izgrađena početkom 18. st., ali je tijekom 19. stoljeća doživjela brojne izmjene. Njezino glavno krilo ugrađeno je u gusti ulični niz glavne tvrđavske ulice, a dvorišno je prislonjeno uz istočnu granicu parcele. Njezino glavno ulično pročelje stroge je simetrične koncepcije s elementima mješavine baroknih i historicističkih arhitektonsko stilskih odlika.

	Z – 1255
	Zgrada Raith
	Kuhačeva 27
	Podrum: 122 m2
Prizemlje: 335 m2 
1.kat : 378  m2
Krovište: 189 m2
	Grad Osijek
	Kuća Raith, jednokatna četverokrilna uglovnica, orijentirana oko centralnog dvorišta, današnji izgled je poprimila prilikom adaptacije 1890. g., kada je poprimila historicističke karakteristike i promjenu gabarita - nadograđen je kat, a zapadno krilo je prigrađeno. U unutrašnjosti, komunikacija među etažama ostvarena je dvokrakim stubištem koje vodi na otvorenu galeriju kata.98


	Z – 1253
	Zgrada Glavne straže
	Trg Sv.Trojstva 2
	Podrum: 80 m2
Prizemlje: 692 m2
1.kat: 692 m2
2.kat (toranj): 23 m2
3. kat (toranj): 23 m2
Krovište: 345 m2
	Muzej Slavonije, Osijek
	Jednokatna uglovnica L tlocrtne osnove izgrađena je poč. 18. st. u središtu osječke Tvrđe. Kako u obradi pročelja tako i u konstrukciji svođenih prostorija i visokom krovištu odlikuje se stilskim karakteristikama skromnog i suzdržanog baroka svojstvenog utilitarnim vojnim građevinama. Ipak njezino skladno i slikovito pročelje rastvoreno arkadom u prizemlju i zaključeno izvidnim tornjem čini ju jedinstvenim primjerom barokne vojne arhitekture u Hrvatskoj. 

	Z – 1254
	Zgrada Generalkomande
	Trg sv. Trojstva 3
	Podrum: 1395 m2
Prizemlje: 2790 m2
1.kat: 2790 m2
2.kat: 2790 m2
Krovište: 1395 m2 
	Sveučilište J. J. Strossmayer Osijek
	Zgrada „Generalkomande“ je slobodnostojeća četverokrilna građevina, baroknih obilježja, smještena u samom središtu osječke Tvrđe. Ima bogato dekorirani portal koji se ubraja u vrsnu baroknu plastiku Hrvatske. Pretpostavlja se da je kao katnica izgrađena 1726 g., a da je u drugoj polovici XVIII. st. nadograđen drugi kat.

	Z – 1258 
	Trgovačka kuća
	Trg sv. Trojstva 5
	Podrum: 228 m2
Prizemlje: 600 m2
1.kat: 600 m2
Krovište: 300 m2
	Muzej Slavonije, Osijek
	Izgradnja Trgovačke kuće započela je u prvoj polovici 18. st., a u 19. st. probijanjem zida na katu spojena je sa zgradom Magistrata. Danas je trokrilna jednokatnica, ali je taj izgled poprimila postepeno. Pretpostavlja se da je njezino zapadno krilo izgrađeno prije zgrade Magistrata, a istočno kasnije. Treće krilo koje se nalazi uz sjevernu među parcele nastaje postepeno brojnim prigradnjama. Prizemlje je obogaćeno kvadrima stilizirane rustike, a od zone kata odijeljeno je razdjelnim vijencem dekoriranim meandrima. Danas je tu smješten Muzej Slavonije.

	Z – 1259 
	Zgrada Magistrata
	Trg sv. Trojstva 6
	Podrum: 219 m2
Prizemlje: 815 m2
1.kat : 849 m2
Krovište: 425 m2
	Grad Osijek
	Zgrada Magistrata, ugaona katnica s tri krila, izgrađena 1702. g., ima stilske karakteristike baroka, nalazi se u središtu osječke Tvrđe. Danas je u toj zgradi smješten Muzej Slavonije.

	Z-1665
	Kužni pil, Trg Presvetog Trojstva
	Trg Presvetog Trojstva
	-
	-
	Kužni pil zauzima središnji prostor Trga u osječkoj Tvrđi podignut 1729.-1730.g. od strane udovice generala Petraša u znak trajnog sjećanja i zavjeta na haranje kuge u Slavoniji i Osijeku. Kompozicija ovog baroknog spomenika izvedena je kamenom pješčenjakom u obliku obeliska na kružnom razvedenom podnožju položenom na pravokutnoj platformi s prilaznim četverostranim stubištem. Na vrhu obeliska je kompozicija koja simbolički prikazuje Presveto Trojstvo. Pored centralne figure kipa, u razini terena, na uglovima stubišta su figure svetaca na podnožjima. I u podnožju obeliska se nalaze kipovi četiriju svetaca. U razini ovih kipova, prema sjeveru, u ležećem stavu, nalazi se kip sv. Rozalije.

	Sakralna graditeljska baština

	Z – 1663    
	Novi samostan sv. Križa      
	Bosendorferova 2
	Podrum: 70 m2
Prizemlje: 1265 m2
1.kat : 1390 m2
 Krovište: 695 m2
	Grad Osijek
	Novi franjevački samostan sv. Križa sagrađen je na prostoru koji se u literaturi i povijesnim dokumentima označava kao teren Starog generalata ili Generalne komande, na gradskoj insuli koja se danas nalazi južno od franjevačke crkve sv. Križa. Raspored osnovnih volumena ove barokne građevine je četverokutan, u obliku nepravilnog trapeza, međutim sastavni dijelovi volumena ovog samostana su i svodovi s nadhodnicima od kojih zapadni svod povezuje samostan sa crkvom, a istočni svod povezuje dva dijela istočnog krila u jednu cjelinu spajajući ostatke starog samostana s novim. 

	Z – 1666
	Isusovački samostan
	Križanićev trg 1
	Podrum: 32 m2
Prizemlje: 549 m2 
1.kat: 549 m2
Krovište: 274 m2
	Županija Osječko-baranjska
	Isusovački samostan, izgrađen 1719.g, izduženog je pravokutnog oblika. Dvorišno pročelje razvedeno je nejednakim rizaltnim istacima (izvorno trima simetrično raspoređenim rizalitima) što je rezultat naknadnih intervencija tijekom 18.st. kada se slobodnostojećoj građevini, uz istočno pročelje, prigrađuje stambena jednokatnica. Ulaz polukružnog lučnog zaključka flankiraju pilastri od kamena pješčenjaka koji nose prekinutu lunetu. Na zaglavnom kamenu, na tjemenu luka iznad ulaza, uklesana je godina izgradnje samostana–1719.

	Z – 1252 
	Crkva sv. Mihaela
	Križanićev trg
	Podrum: 54 m2
Prizemlje: 863 m2 
Krovište: 432 m2
	/
	Crkva sv. Mihaela, građena od 1725. do 1768.g. od strane Isusovačkog reda, monumentalna je barokna građevina dvoranskog tipa, sa zaobljenim svetištem i dva masivna zvonika iznad glavnog pročelja, izvedena u duhu kasnog baroka kontinentalne Hrvatske. Vidljiv je utjecaj austrijskog baroka glede arhitektonske kompozicije.

	Z – 1698
	Crkva sv. Križa sa samostanom
	Trg V. Lisinskog 3
	Crkva
Podrum: 300 m2
Prizemlje: 725 m2
1.kat : 65 m2
Krovište: 365 m2 
Samostan
Podrum: 500 m2
Prizemlje: 990 m2
1.kat : 990 m2
Krovište: 445 m2
	Samostan O.O. Franjevaca
	Crkva sv. Križa podignuta je između 1705.-1732. g. Karakterizira ju jedinstveni dvoranski prostor s pravokutnim brodom, razvedenim parovima bočnih kapela te jednako široko poligonalno zaključeno svetište s kontraforama. Lađu presvođuje segmentno-bačvasti svod sa susvodnicama. Glavno ulično pročelje crkve zaključeno je zabatom volutastih kontura i u središnjoj osi rastvoreno kamenim profiliranim portalom zaključenim prekinutim zabatom Godine 1746., sjeverno, uz svetište podiže se zvonik. Samostan je smješten unutar kasnobarokne vojne palače sagrađene između 1770. – 1778. g. sjeverno uz crkvu.


	Arheološka  baština

	Z-4445
	Arheološka zona “Tvrđa – Gornji grad“
	Tvrđa – Gornji  grad 
	-
	-
	Riječ je o prostoru s dugotrajnim i složenom slikom naseljavanja tijekom prapovijesti, srednjeg i novog vijeka. Arheološko nalazište “Tvrđa – Gornji grad“ ukazuju na postojanje lokaliteta na kojem postoje prapovijesna, srednjovjekovna i novovjekovna faza naseljavanja i predstavlja kompleksnu cjelinu naseljavanja u svim povijesnim razdobljima.

	Br. registraTablica 2. GORNJI GRAD – Pojedinačna nepokretna kulturna dobra 

	Naziv
	Lokacija
	Površina
	Vlasništvo
	Kratki opis

	POJEDINAČNA NEPOKRETNA KULTURNA DOBRA

	Profana graditeljska baština

	Z-1264
	Zgrada bivše gostionice Gradskog vrta
	Divaltova 4
	Prizemlje 949 m2 
1., 2., 3 kat 
Krovište  475 m2 
	Grad Osijek
	Zgrada bivše gostionice Gradskog vrta izgrađena je u drugoj polovici 19.st., kao slobodnostojeća zgrada. Pravokutnog je tlocrta, građena ciglom i strogo je simetrično koncipirana. Specifičnošću oblika i ukrasa te detalja tvori rijedak primjer romantičarsko-historicističke arhitekture prve polovine 19.st.

	Z-2337
	Zgrade Hrvatske gospodarske komore
	Europske avenije 13
	Podrum 144 m2
Prizemlje 574 m2 
1. kat  574 m2
2. kat , 3. kat  
Krovište  287 m2
	Hrvatska gospodarska komora
	Jednokatna uglovnica Trgovačko-obrtničke komore za Slavoniju s pomoćnim objektom u dvorištu, izgrađena je na nepravilnoj parceli. Zgradu je projektirao 1893. godine arhitekt Engelsrath, a tehnički nadzor gradnje povjeren je graditelju Juliu Herrmannu. Jednokatna historicistička zgrada odlikuje se stilskom jasnoćom, centralno postavljenim rizalitom s velikim prozorima i bogato ukrašenim poljem timpanonona kao glavnim estetskim akcentom pročelja

	Z-2335
	Palača kraljevskog sudbenog stola
	Europska avenija  7
	Podrum 910 m2
Prizemlje 1819 m2
1. kat  1819 m2
2. kat  1819 m2
3. kat  -
Krovište  910 m2
	Republika Hrvatska
	Palača kraljevskog sudbenog stola sa zatvorskim zgradama u dvorištu, izgrađena je po nacrtima arhitekta Jana Holjca 1897. godine. Historicistička dvokatna zgrada longitudinalne tlocrtne dispozicije u obliku izduženog pravokutnika skošenih uglova izgrađena je kao slobodno stojeća zgrada. Palača sudbenog stola ima urbarhitektonsku i povijesnu vrijednost. Predstavlja reprezentativan primjerak javne arhitekture s kraja 19 st. Monumentalnošću i bogatom obradom pročelja ističe se kao jedna od najvrjednijih profanih historicističkih građevina u gradu i šire.

	Z-2336
	Zgrada Galerije likovnih umjetnosti
	Europska avenija  9
	Podrum 254 m2
Prizemlje 508  m2
1. kat  508 m2
2. kat  -
3. kat  -
Krovište  254 m2
	Muzej likovnih umjetnosti Osijek
	Vila Dr. Dragutina i Adele Neumann, danas Galerija likovnih umjetnosti izgrađena je po projektima arhitekta Josipa pl. Vancaša 1895. godine. U odnosu na ugaonu lokaciju i tlocrtnu razigranu dispoziciju atraktivnog položaja i stilske prepoznatljivost to je arhitektura koja posjeduje i kulturno-povijesnu vrijednost, kao kuća osječkog uglednog građanina i predsjednika hrvatskog sabora, a danas kao kulturna ustanova  s novom funkcijom Muzeja likovnih umjetnosti.  . Reprezentativni primjer arhitekture kasnog historicizma s neorenesansnim estetskim komponentama, odlikuje se skladnošću i čistoćom kompozicije fasade u kojoj je uravnoteženi raster otvora  dominantan.

	Z-2338
	Zgrada Sekulić-Plavšić
	Europska avenija 10
	Podrum 315 m2
 Prizemlje 625 m2
1. kat  625 m2
2. kat  625 m2 / 3. kat 
Krovište  310 m2 
	Republika Hrvatska i Grad Osijek
	Dvokatna uglovnica Sekulić-Plavšić nepravilnog je tlocrta, izgrađena kao najamna kuća s osam stanova i stanom domara u podrumu. Tlocrt je prilagođen položaju kuće s dobrim rasporedom unutrašnjih komunikacija sa sobama okrenutim prema ulici, a pomoćnim  prostorijama prema dvorištu. Urbanistička dispozicija i arhitektonska koncepcija naglašena je bogatstvom i snagom simboličkih ukrasa, kartuša, girlanda i floralnih ornamenata. 

	Z-2470
	Zgrada bivšeg Obrtničkog doma
	Europska avenija 11
	Podrum 143 m2
Prizemlje 285 m2
1. kat  285 m2
 2. kat  -
 3. kat  -
Krovište  143 m2 
	Republika Hrvatska
	Slobodnostojeća jednokatnica pravilnog tlocrta, kvadratnog gabarita i zatvorene forme izgrađena je 1896. godine s unutrašnjim rasporedom prostorija koje u prizemlju prema ulici otvaraju veliku dvoranu. Zgrada je svojom monumentalnošću i oblikovanjem odlično uklopljena u ambijentalni niz velebnih stambenih zgrada s predvrtovima u centru grada, a njezin mirni, zatvoreni kubni volumen i neoklasicistički izraz daju posebno mjesto toj zgradi unutar gradske stambene arhitekture kraja 19. stoljeća u Osijeku.

	Z-2339
	Zgrada Schmidt
	Europska avenija 12
	Podrum 263 m2
Prizemlje 573 m2
1. kat  573 m2
2. kat  -
3. kat  -
Krovište 263 m2
	Privatni vlasnik
	Jednokatna poluugrađena najamna kuća izgrađena za veleposjednika Franju Dragutina Schmidta s dvorištem i  predvrtom ograđenim ukrasnom ogradom od kovanog željeza na zidanom parapetu odlikuje se raščlanjenim pročeljem s izvijenim zabatom i atikom. Gradnju je izveo graditelj Franz Wybiral 1905. godine. Kuća ima složenu tlocrtnu dispoziciju. Raščlanjena struktura neobarokne, neorenesansne i secesijske morfološke dekoracije sintetizira u sebi elemente ukrasne i funkcionalne kvalitete plurarizma stilova kao što su mansardni krov, visoka atika, atlanti na pročelju, bočno postavljena altana, cvjetovi suncokreta na ukrasnoj željeznoj ogradi ili stilizirani prikazi ptica u interijeru.

	Z-2340
	Zgrada Spitzer
	Europska avenija 14
	Podrum 243 m2
Prizemlje 485 m2
1. kat 485 m2
2. kat  
3. kat 
Krovište 243 m2
	Klinička bolnica, Osijek

	Jednokatna ugrađena dvokrilna obiteljska «kuća Spitzer» s predvrtom i dva velika stana izgrađena je 1905. godine po narudžbi odvjetnika dr. Huge Spitzera. Predvrt je ograđen pletenom željeznom ogradom, koja se nalazi na niskom parapetu, između skulpturalno oblikovanih zidanih stupaca. Ulično pročelje je cjelovito sačuvano s loggiom, ostakljenom nadstrešnicom i atikom iznad zaobljenog rizalita. Građena u ozračju mađarskog tradicijskog graditeljstva prepunog metafora «kuća Spitzer» predstavlja raritetni primjer reprezentativne stambene arhitekture.

	Z-2467
	Zgrada Korsky
	Europska avenija 16
	Podrum 255 m2
Prizemlje  540 m2
1. kat  540 m2
 2. kat  
3. kat  -
Krovište  270 m2 
	Klinička bolnica, Osijek
	Jednokatna dvokrilna - obiteljska «kuća Korsky» nepravilnog je tlocrta. Kuću je projektirao mađarski arhitekt Ferenc Fischer 1904 godine. Ispred pročelja je predvrt  širok 5. m. Predvrt je ograđen željeznom ukrasnom ogradom na niskom parapetu. Ulično pročelje s rizalitima i balkonom detaljirano je secesijskom ornamentikom i plavim pločicama. Arhitektonsko-dekorativna koncepcija nadahnuće nalazi u specifičnom nacionalnom tradicijskom nasljeđu, narodnom graditeljstvu i primijenjenoj umjetnosti Mađarske.

	Z-2469
	Zgrada Sauter
	Europska avenija 18
	Podrum 220 m2
Prizemlje 440 m2
1. kat  440 m2
2. kat  440 m2
3. kat 
Krovište 220 m2
	Privatni vlasnici (5)
	Trokrilna ugrađena najamna dvokatnica izgrađena je 1905. godine prema projektu Ante Slavičeka, za odvjetnika dr. Ivana Sautera. Pravilne je tlocrtne dispozicije s bočnim dvorišnim krilima i centralno postavljenim ulazom. Rafiniranost i elegancija volumena, te obilje dekoracije na fasadi stiliziranim ornamentom u štuku i ukrasnoj bravariji daje posebnost i doprinosi reprezentativnom oblikovanju ove najamne zgrade rađenoj po uzoru na bečku secesiju.

	Z-2341
	Zgrada Nayer
	Europska avenija 20
	Podrum 225 m2
 Prizemlje 450 m2
1. kat  450 m2
2.  / 3. kat
Krovište  225 m2 
	Privatni vlasnici (5)
	Jednokatna trokrilna ugrađena secesijska obiteljska «kuća Nayer» ima tlocrt u obliku slova »E». Kuća je izgrađena prema projektima arhitekta i graditelja W. C. Hofbauera 1904. godine. Ispred kuće je predvrt širine 5. m. Pročelje je rustično naglašeno u prizemlju (kao kontinuitet historicističke gradnje). Ograda predvrta i balkona ukrašena je secesijskim elementima rađenim od kvalitetne stilizirane bravarije. Kuća ima visoku  vrijednost secesijske arhitekture koja arhitektonskom plastikom djelomično nastavlja historicističku tradiciju.

	Z-2342
	Zgrada Povischil
	Europska avenija 22
	Podrum 210 m2
Prizemlje 550 m2
1. kat  470 m2
2. kat  470 m2
3. kat
Krovište  235 m2 
	Grad Osijek
	Višestambenu dvokatnu najamnu kuću Europske avenije 22., sa šest velikih stanova dao je izgraditi Josef Povischil, vlasnik osječke tvornice pokućstva. Kuća je izgrađena 1904. godine po projektima osječkog graditelja Ante Slavičeka. Pročelje ima još uvijek historicističku shemu. Secesijski dekorativni scenarij prate historicistički ukrasi. Kao svjedočanstvo karakterističnog povijesnog razvoja prostora «kuća Povischil» predstavlja oznaku specifičnog prostornog  obilježja, a svojim izgledom i određeni stupanj atraktivnosti ugođaja.

	Z-2343
	Zgrada Gillming-Hengl
	Europska avenija 24
	Podrum 370 m2
 Prizemlje 740 m2
1. kat  740 m2
2. /3. kat
 Krovište  370 m2 
	Gradska i sveučilišna knjižnica Osijek
	Slobodnostojeća jednokatna uglovnica uklopljena je u veću zemljišnu česticu nekadašnje remize konjskog tramvaja. Godine 1906. izgrađena je u Chavrakovoj ulici (danas Europske avenije 24). Kuća je izgrađena po projektima bečkog arhitekta  Ernesta von Gotthilfa. Gradnju je vodio osječki graditelj Franz Wybiral. Artikulacija secesije geometrijskog smjera nositelj je ukupnog dojma cjelokupne građevine. Kao svjedočanstvo karakterističnog povijesnog razvoja kuća Gillming-Hengl predstavlja oznaku specifičnog prostornog obilježja, a svojim izgledom i određeni stupanj atraktivnosti ugođaja.

	Z-5896
	Silos Union paromlina
	Gundulićeva 5
	Prizemlje 1570 m2
1. kat  1000 m2
2. kat  170 m2
3. kat  -
Krovište  785 m2 
	Hrvatska regulatorna agencija za mrežne djelatnosti, Zagreb i Iličin Branislav
	Grandiozan kompleks Paromlina Union izgrađen je 1891. g na ondašnjoj periferiji grada Osijeka, danas uži centar grada. Njegovi su osnivači bili vodeći osječki veleposjednici i bankari: Pfeifer, Weissmayer, Sorge i Reisner. Kompleks se prvobitno sastojao od peterokatne građevine paromlina, silosa, gospodarskih zgrada, administrativne zgrade te nekoliko stambenih zgrada i secesijske vile s vrtom  namijenjene za stanovanje ravnatelja paromlina. Od proizvodnog djela danas su sačuvane dvije zgrade skladišta i Silos koji je vremenski i oblikovno sukladan i gubljenom paromlinu, slobodnostojeća je šesterokatna građevina pravokutne tlocrtne osnove

	Z-3097
	Zgrada Woger
	Gundulićeva 10
	Podrum 145 m2
Prizemlje 289 m2
1., 2., 3.  kat  -
Krovište 145 m2
	Republika Hrvatska i Grad Osijek

	Gđa. Ana Woger 1904. naručuje projekt za gradnju stambene prizemnice kod građevinskog majstora N. Dulihara. Kuća je ugrađena visoka prizemnica, U tlocrta. Središtem kuće prolazi hodnik do dvorišnih vrata, dok se sa strana kuće nižu sobe. Vrijednost kuće leži u izvrsnoj očuvanosti raskošne secesijske ornamentike pročelja, skupa sa stolarijom vrata i slijepog balkona, zatim u očuvanosti izvornog izgleda hodnika (secesijske profilacije i pločice) i rasporeda unutrašnjih prostorija. 

	Z-5890
	Vila Szincs
	Istarska 2
	Podrum
 Prizemlje
1., 2., 3. kat            Krovište 
	Televizija Slavonije i Baranje d.o.o.
	Godine 1942. Hans Kiefer izradio je projekt za obiteljsku vilu Szinicz. Radove je izveo Franjo Dlouhy, ovlašteni graditelj, a građevinski nadzor je vršio ing. Bartol Rubinstein.  S manjim odstupanjima od klasične tlocrtne simetrije, vila Szinicz oblikovana je kao kubus. Stambena katnica odlikuje se čistoćom stila. Pročelje čistih ploha i ravnih linija ima plitko aplicirane vijence koji stvaraju profinjeno oblikovane izdužene profilirane trake u kojima su smješteni prozori te simbolički naglašeni krovni vijenac. 

	Z-2332
	Zgrada Filozofskog fakulteta
	Jägerova 9
	Prizemlje 1477 m2 1. kat  1477 m2
2. kat  1477 m2
3. kat  
Krovište  738 m2
	Filozofski fakultet Osijek
	Pučka škola u Gornjem gradu (Jägerova škola – danas Filozofski fakultet, Jägerova 9) izgrađena je 1897. godine prema projektu arhitekta Maura Karla Hinterägera iz Beča. Dvokatna slobodnostojeća zgrada izgrađena je u mirnoj ulici u neposrednoj blizini centra Gornjeg grada. Školu od ulice dijeli predvrt ograđen pletenom željeznom ukrasnom ogradom na niskom zidanom parapetu. Arhitektura eklekticizma u ukupnosti pokazuje utjecaje renesanse i baroka. Može se uvrstiti među najvrjednija ostvarenja građevinske djelatnosti 19. stoljeća na području Slavonije.

	Z-3782
	Zgrada Gradske štedionice
	Kapucinska 29
	Podrum 340 m2
Prizemlje 680 m2
1. kat  680 m2
2. kat  680 m2
3. kat  271 m2
Krovište 

	Hypo Alpe-Adria-Bank d.d.,Zagreb
	Nacrte za dvokatnu palaču Gradske štedionice izradili su 1930. godine arhitekt Alfred Albini iz Zagreba i Ivan Domes, ovlašteni graditelj iz Osijeka. Zgrada izvanredno komunicira sa svojom okolinom, arhitektonski i urbanistički. Uvažavanjem ambijenta u koji ulazi i funkcionalnim ustrojem cijele zgrade, Albini je ostvario vrijedno djelo hrvatske moderne arhitekture između dva svjetska rata. Tijekom godina zgrada »Gradske štedionice« izgubila je dio svoje reprezentativnosti i izvornosti, ali 2003. godine pravilnom sanacijom i rekonstrukcijom restaurirana je prema Albinijevu projektu uz uvažavanje svih bitnih spomeničkih svojstava i izvornih vrijednosti

	Z-3448
	Hotel Royal
	Kapucinska 34
	Podrum 190 m2
Prizemlje 1330 m2
1. kat  720 m2
2. kat  720 m2
3. kat  75 m2
Krovište  665 m2

	Hotel Royal d.o.o.
	Reprezentativnu dvokatnu zgradu, projektirao je Ivan Eduard Domes 1904. – 1905. godine za hotelsku namjenu. Pročelje kasnog historicizma oblikovano je neobaroknim izrazom. Reprezentativnost same zgrade očituje se i u oblikovanju unutrašnjeg prostora koji je u prizemlju imao kasno historicističku kavanu s ljetnim vrtom, secesijsku kino dvoranu. Arhitektonska vrijednost zgrade je u proporcijama, ritmu masa i ploha, funkcionalnom oblikovanju prostora bogate dekorativnosti koje stvara scenski ugođaj s harmonično uklopljenim dekorativnim detaljima i arhitektonskim elementima. Tako naglašena reprezentativna funkcija zgrade pokazuje visoku razinu društvenog života Osijeka početkom XX. stoljeća.

	Z-6271
	Zgrada Muačević
	Kapucinska 42
	Podrum 30 m2
Prizemlje 250 m2
1. kat  250 m2
2. kat  115 m2	
 3. kat
Krovište  35 m2
	Privatni vlasnici (2)
	Naručitelj i investitor jednokatne poslovno-stambene zgrade Muačević bio je Joseph Fözmayer mlađi, a godina izgradnje 1862. upisana je na samom pročelju.  Kompoziciju zgrade čine dva volumena, reprezentativni orijentiran prema ulici, a pomoćni prema dvorištu. Kvalitetna i cjelovito sačuvana zgrada iz razdoblja romantizma s bogatim dekorativnim plaštom glavnog pročelja zgrade dolazi do punog izražaja u neogotičkim, tudorskim i islamskim elementima što se ogledaju u nazubljenoj krovnoj atici u obliku grudobrana, dekoraciji arabeske, kruništu erkera kao i u obliku i raspodjeli prozora u obliku bifora i centralnoj trifori s vitrajima.

	Z-2331
	Guttmannova stanica
	Kašićeva 3
	Podrum 244 m2
Prizemlje 488 m2
1. kat  488 m2
 2. kat  -
 3. kat  -
 Krovište  244 m2 

	-
	Vilim pl. Guttmann gradi 1895. godine uskotračnu željeznicu od Osijeka do Belišća. Koja je puštena u promet 1900. godine, a 1908. godine izgrađena je željeznička postaja (Guttmannova stanica). Jednokatna samostojeća (danas stambeno-poslovna) zgrada izgrađena je kao kolodvorska zgrada Guttmannove željeznice. Zgrada je građena od crvene fasadne opeke. Gradnja se odlikuje sigurnim osjećajem za proporciju i visokim ukusom ornamentalnih detalja. Zidna plastika fasadnom opekom razvija se u plitkom sloju koji grafički razdvaja opnu zida. Oblici su strogog obrisa i usprkos naglašenoj geometričnosti raspoznaje se da im je porijeklo u mnogo složenijem predlošku.

	Z-2468
	Vila Hoffman
	Keršovanijeva 4
	Podrum 
Prizemlje
1. , 2., 3. kat 
Krovište
	Grad Osijek
	Slobodnostojeća jednokatna vila obitelji Kate Hoffman podignuta je u rezidencijalnom dijelu grada. Ispred zgrade je predvrt s ogradom. Vila ima nepravilnu tlocrtnu dispoziciju uvjetovanu prostorom isturenog stepeništa iznad kojeg je balkon prvog kata. Pročelja su čista s uvučenim prozorima u plohu zida. Zgrada je izgrađena u duhu moderne, 1935. po nacrtima arhitekta Viktora Axmanna. Življu plastičku razvedenost čini slobodniji razmještaj otvora koji proistječe iz funkcije unutarnjeg prostora. Težnju za ekspresivnošću forme očituju razigrani volumeni i napete površine pročelja, što kući daje određeni stupanj atraktivnosti. Vila se odlikuje visokom kvalitetom realizacije.

	Z-3098
	Zgrada Vančura
	Keršovanijeva 5,
	Podrum 
Prizemlje
1. , 2., 3. kat 
Krovište
	Privatni vlasnici (8)
	Vlasnik parcele, Emil Vančura, od arhitekta Vladoja Aksmanoviča 1941. naručuje projekt za najamnu stambenu dvokatnicu. Kuća je ugrađena dvokatnica visokoga prizemlja. Nepravilnoga je U tlocrta. Raščlanjena je sa četiri prozorske osi unutar kojih su smještena ulazna vrata. Unutar druge i četvrte osi nalaze se balkoni prvoga i drugoga kata. Iako građena u stilu moderne, kuća Vančura je daleko od radikalizma stila, uvelike se oslanjajući na tradicijske materijale i oblike. Aksmanovićeva je kuća Vančura u Keršovanijevoj ulici vrijedan dokument njegova izraza pred kraj njegova života (umire 1945.), posebno stoga jer pokazuje arhitektovo promišljanje o stambenoj gradnji unutar stila moderne.

	Z-3044
	Zgrada Muačević
	Keršovanijeva 8
	Podrum 
Prizemlje
1. , 2., 3. kat 
Krovište
	Privatni vlasnik
	Slobodnostojeća jednokatnica pravokutne tlocrtne osnove smještena je u nizu vila okruženih vrtovima u Keršovanijevoj ulici u Osijeku. Izgrađena je 1937. g. prema projektu arhitekta Vladimira Potočnjaka, a radove su izveli ing. V. Aksmanović (V. Axmann) iz Osijeka i ing. Spiller i Kastl iz Zagreba. Građena je prema narudžbi dr. Branka Muačevića kao obiteljska kuća s ordinacijom. Potpuna funkcionalnost i jednostavnost u projektiranju unutrašnjeg prostora građevine, upadljiva čistoća pročelja kao i izmjenična igra punih i praznih volumena manifestno govore o stilskom opredjeljenju projektanta kuće te je upravo zbog tih svojstava kuća Muačević jedinstveni i vrijedan primjer osječke moderne.

	Z-5889
	Kuća Helfrich
	Keršovanijeva 10 a
	Podrum 123 m2
Prizemlje 247 m2
1. kat  265 m2
2. kat  252 m2
 3. kat  -
 Krovište  65 m2

	Privatni vlasnici (5)
	Jednokatnu stambenu uglovnicu projektirao je Ljudevit Pelzer, najznačajniji osječki arhitekt iz razdoblja moderne, za osječkog ljekarnika mr.ph. Franju Helfricha 1939./41. godine. Kvalitetno rješenje ugla postignuto je karakterističnim Pelzerovim uvlačenjem volumena orijentiranog na Vukovarsku ulicu i stvaranjem predvrta na samom uglu čija ograda obilježava susret ugaonog pravca Vukovarske i Keršovanijeve ulice. Kombinacijom jednostavno oblikovanih osnovnih volumena s detaljima ekspresionističkih elemenata, kompozicijom volumena u pokretu, obradom zidnih ploha izvučenih profiliranim horizontalnim i vertikalnim linijama logičnog i smislenog rastera Pelzer stvara zanimljivu i promišljenu, kompozicijski i likovno dinamičnu, umjetnički skladnu oblikovnu igru s kojom postiže osebujnost modernog izraza.

	Z-5823
	Kuća Mandić
	Keršovanijeva 10
	Podrum 
Prizemlje
1. , 2., 3. kat 
Krovište
	Privatni vlasnici (6)
	Godine 1940. Ljudevit Pelzer, najznačajniji osječki arhitekt iz razdoblja moderne, projektirao je samostojeću stambenu jednokatnicu za obitelj Mandić. Smještena je na zapadnoj strani Keršovanijeve ulice u nizu slobodnostojećih stambenih vila s predvrtovima. Kuća Mandić je slobodnostojeća katnica s vrtom i kolnim ulazom u dvorište, tlocrtne dispozicije nepravilanog pravokutnika. Pelcer koristi klasične elemente kao što su atika, lezene, vijenci, doprozornici, inovativnim jezikom moderne u službi pročišćavanja pročelja. Uvođenjem uskih prozora, svjetlarnika, lezena, gradiranjem volumena, atičkim završetcima naglašena je vertikalnost cijele kompozicije

	Z-3043
	Burza rada
	Kneza Trpimira 2
	Podrum 
Prizemlje
1. , 2., 3. kat 
Krovište
	-
	Tlocrtna dispozicija zgrade je u obliku skraćenog, nepravilnog slova H s natkrivenim ulaznim trijemom na južnoj strani. Strogi i autoritativan izgled zgrade jasno otkriva njegovu utilitarnu javnu namjenu. Princip neoklasicističkog i monumentalnog oblikovanja Jovana Korke ovdje je primijenjen u novom modernom ruhu. Zgradu odlikuje čistoća geometrijskih površina. Zgrada Burze oblikovana je u duhu modernog senzibiliteta klasičnog poimanja ritma i proporcija. Zgrada Burze iako dosta kasno izgrađena (40-ih godina prošlog stoljeća) vrijedno je djelo za Osijek u kontekstu arhitekture hrvatske moderne između dva svjetska rata.

	Z-2333
	Vila Nikole Klira
	Krežmina 5
	Podrum 
Prizemlje
1. , 2., 3. kat 
Krovište
	Zavod za ekonomiku, projektiranje i programiranje razvoja d.d., Osijek
	Vila Nikole Klira izgrađena je u rezidencijalnom dijelu grada prema projektima osječkog arhitekta Viktora Axmanna 1927. kao slobodnostojeća vila nepravilne tlocrtne dispozicije. Slobodna organizacija tlocrta ostvaruje intimni romantični karakter vile za stanovanje i odmor. Romantična osebujnost vile ogleda se u izbalansiranom ulazu i bočnom tornju, a formalnost secesijskog određenja evidentna je u slobodnom tlocrtu i asimetričnom rasporedu masa. 

	Z-3390
	Zgrada FINA-e
	L. Jagera 1
	Podrum 338 m2
Prizemlje 790 m2
1. kat  790 m2
 2. kat  565 m2
 3. kat  565 m2
Krovište  283 m2

	Republika Hrvatska
	Godine 1921. Hugo Ehrlich adaptirao je i nadogradio ugaonu katnu zgradu Weiszmayer i Sorger u kojoj je u 19. st. bila smještena Hrvatska zemaljska banka. Zgrada je adaptirana za potrebe Jugoslavenske banke, a danas je u njoj smještena FINA. Zgrada banke ima ulični ugaoni L tlocrt. Zgrada svojom oblikovnom koncepcijom čini prijelaz prema arhitekturi modernog izraza s izrazitim senzibilitetom za suvremeno pri oblikovanju prizemlja i pojedinih konstruktivnih elemenata interijera. Ehrlichovu zgradu Jugoslavenske banke u Osijeku svrstavamo u iznimne primjere gradnje koji označuje nacionalnu baštinu prijelaznog razdoblja historicizma prema moderni.

	Z-5520
	Zgrada
	P. Pejačevića 9
	Podrum 85 m2
Prizemlje 260 m2
1. , 2., 3. kat 
Krovište  130 m2

	Privatni vlasnik
	Kuća u Pejačevićevoj ulici 9 smještena je unutar stare jezgre Gornjeg grada Osijeka, u blizini Velike crkve. Obostrano je ugrađena, čineći dio uličnog niza prizemnica koji se proteže u smjeru istok-zapad. Izgradio ju je 1901. godine arhitekt Wilim Carl Hofbauer kao svoju obiteljsku kuću. Važnost nekoć privatne kuće arhitekta Wilima Carla Hofbauera nije samo u izvorno očuvanom rasteru prostorija koji očitava stremljenja secesijskog načina poimanja obiteljskog prostora s pratećom dekoracijom i njezinim promjenama, već i u tome što zajedno s još njegovih desetak postojećih zgrada čini u potpunosti sačuvani opus gradnje jednog arhitekta, koja kao takva pridonosi opstanku gradske jezgre arhitektonske ostavštine Osijeka. 

	Z-2327
	Zgrada Maksimović
	Radićeva 20,
	Podrum 175 m2
Prizemlje 1338 m2 
1. kat  140 m2
2. kat  -
3. kat  -
Krovište  669 m2
	Lobing d.o.o., Zagreb
	Kuća dr. Maksimovića izgrađena je 1896. godine, po projektima arhitekta Vladimira Nikolića. Ugaona visokoprizemna kuća izvedena je pod nadzorom uvaženog  osječkog projektanta i graditelja W. C. Hofbauera. Kuća ima bogato razigrano neobarokno pročelje koje je orijentirano na tri ulice. Tlocrt kuće je u obliku slova «U» s gospodarskim zgradama u dnu dvorišta. Danas je cijela kuća pretvorena u Ugostiteljsku školu. Ispod cijele kuće je podrum.

	Z-6272
	Vila ravnatelja Union paromlina
	Radićeva 23
	Podrum 259 m2
Prizemlje 519 m2
1. kat  380 m2
2. kat  -
3. kat  -
Krovište  140 m2
	Klinička bolnica Osijek
	Izgradnja Vile ravnatelja »Union« paromlina datira prije 1906. godine kada je dokumentirana na umjetničkoj slici autora Koszkolja. Vila je adaptirana u kirurški sanatorij 1928. godine, a kasnije je dograđena, prema nacrtima uvaženog osječkog graditelja Franje Dlouchya, također kao sanatoriji Dr. J. Batorya i dr. K. Weissmana. Jednokatna urbana vila složenog, nepravilnog tlocrta kao slobodnostojeća zgrada okružena parkom, s ogradom odvojena od ulice predstavlja jednu od najreprezentativniju stambenih secesijskih građevina u Osijeku.

	Z-3279
	Zgrada Lucić
	Reisnerova 59a i 61
	Podrum 
Prizemlje
1. , 2., 3. kat 
Krovište
	Privatni vlasnici (6)
	Sačuvani su projekti dvaju osječkih projektanata. Ranije datirane projekte potpisuje Julijo Löffler, a potječu iz 1906. Kasnijega datuma su projekti Ante Slavičeka, iz 1908. god. Svi su naslovljeni na istu vlasnicu, Olgu Lucić. Preinake koje u Löfflerov projekt unosi Ante Slaviček tiču se razlika u oblikovanju pročelja i unutrašnjeg rasporeda prostorija. Kuća Lucić ugrađena je katnica visokoga prizemlja, rađena u secesijskom stilu. 

	Z-2586
	Zgrada Solarskog ureda
	Solarski trg 1
	Podrum 130 m2
 Prizemlje 260 m2
1. kat  520 m2
2. kat 
3. kat  -
 Krovište  260 m2 
	Privatni vlasnici (3)
	Jednokatna zgrada Solarskog ureda izgrađena je u 18. stoljeću na padini terena uz rijeku Dravu na Solarskom trgu, u starom centru Gornjeg grada. Ima tlocrt u obliku pravokutnika orijentiranog po dužini sjever – jug. Dio zgrade je katnica, a dio je prizemnica ugrađena u teren. Kraljevska solara je sagrađena u duhu baroknog klasicizma, monumentalnih je razmjera za tu vrstu arhitekture. Arhitektura strogih dimenzija oblikovno je koncipirana kao vojna zgrada jednostavnih linija bez naglašenog portala. Ima cjelovito sačuvano jednostavno i simetrično barokno pročelje . 

	Z-2325,
	Zgrada procesualnog suda
	Strossmayerova 33
	Podrum 100 m2
Prizemlje 310 m2
1. kat  310 m2
2. kat / 3. kat 
Krovište 155 m2
	Privatni vlasnici (2)
	Ugrađena jednokatna stambena građevina, nekadašnja zgrada Procesualnog suda tlocrtno pokazuje zatvorenu formu s manjim traktom prema dvorištu, u kojemu je drveno stubište za kat i tavan. Kasnobarokna zgrada s uličnim pročeljem raščlanjenim jednoličnim ritmom dvokrilnih prozorskih otvora s plitko ožbukanim  doprozornicima ima bočno smješten kolni ulaz s drvenim dvokrilnim vratima.
	
	

	Z-3099
	Zgrada Schönwald
	Šetalište kardinala Franje Šepera 7
	Podrum 150 m2
Prizemlje 300 m2
1. kat  300 m2
2. kat  150 m2
3. kat 
Krovište  150 m2
	Privatni vlasnici (5)
	Prvotni vlasnici Schönwald 1904. god. naručuju projekt za stambenu najamnu zgradu kod osječkog projektanta i graditelja Wilchelma Carla Hofbauera. Već 1906. isti investitori naručuju drugi projekt kod projektanta Ante Slavičeka, po čijem je rješenju kuća izvedena. To je jednokatna secesijska kuća visokoga prizemlja, pravokutnog tlocrta. Ulično je pročelje bogato ukrašeno secesijskom ornamentikom. Osim estetsko-arhitektonske vrijednosti kuće Schönwald, koja se ponajviše ogleda u razradi arhitektonskih elemenata i secesijskih detalja pročelja, kuća posjeduje i ambijentalnu vrijednost određivanja vizure na Šetalište kardinala F. Šepera, kao i vizure prema kinu Urania i Sakuntala parku.

	Z-5760
	Kino Urania
	Šetalište kardinala Franje Šepera 8,
	Podrum 
Prizemlje
1. , 2., 3. kat 
Krovište
	G TRI d.o.o., Zagreb
	Projekt za kino »Urania« izradio je Viktor Axmann 1911. – 12. godine po narudžbi tvrtke »Urania i kino d.d.«. Kino Urania ima nepravilan tlocrt. Izdužena pravokutna osnova kino dvorane s konveksno naglašenim ulazom na pročelju flankirana je hodnicima koji završavaju konkavnim oblikovanim izlazima na pročelju. Uz sjeverni hodnik prislanjaju se poslovne prostorije kina L-tlocrta.  izgrađeno kao cjelovito djelo urbanizma, arhitekture i zanatstva. Zgrada svojim umjetničkim oblikovanjem predstavlja malo remek djelo arhitekture secesijskog stila. Pokazuje punu zrelost Viktora Axmanna koji je do detalja projektirao sve, pa i svjetiljke u interijeru.

	Z-5759
	Kino Korzo, danas kino Europa
	Šetalište Petra Preradovića 2
	Podrum  76 m2
Prizemlje 408 m2
1. kat  254 m2
2. kat  87 m2
 3. kat 
 Krovište  20 4 m2


	G TRI d.o.o., Zagreb / Kinematografi Osijek
	Kino »Korzo« na Šetalištu P.Preradovića br. 2 smatra se najboljim projektom Ljudevita Pelzera, najznačajnijeg osječkog arhitekta moderne. 
Uspješnom, osebujnom koncepcijom dvokatnog ugaonog kina »Korzo«, koja je bila u vrijeme svoga nastanka aktualna hrvatska arhitektura, Pelzer lomi ulični ugao stvarajući ispred manji trg naglašavajući tako javnost funkcije. U osnovi pravokutan tlocrt koji se sastoji iz dva spojena pravokutnika, ulaznog i same kino dvorane, riješen je s prednje strane zaobljenom linijom. Velika armiranobetonska greda nosi balkon galerije u interijeru, raspona cca 17,50 m, što je za ono vrijeme predstavljalo značajan inženjerski zahvat. Zgrada kina »Korzo« svojim likovnim bogatstvom osigurala je gradu raznovrsnost doživljaja i kao takva ima važnu ulogu u promociji kulturne atmosfere grada. Prva predstava u kinu održana je 14. 08. 1940. godine.

	Z-3783
	Zgrada Čačinović
	Šetalište Petra Preradovića 3
	Podrum 255 m2
Prizemlje 510 m2
1. kat  510 m2
 2. kat  510 m2
 3. kat  -
Krovište  255 m2

	Privatni vlasnici (2)
	Vladoje Čačinović, upravitelj Biskupskih dobara u Đakovu, prvi je na Lučkom polju između grada i luke sagradio ugaonu kuću. Nacrte za kuću Čačinović izradio je Viktor Axmann 1906. godine. Pročelja su komponirana po principima secesije. Asimetrični tlocrt, izvijeni polukružni balkon koji naglašava ugao, kao i efektni toranj elementi su koji daju osebujnost toj kući. Kuća Čačinović je prvi realizirani projekt rješenja ugla budućeg bloka, gdje se Viktor Axmann predstavio i potvrdio kao vrstan urbanist i arhitekt. Oblikovanjem kuće Čačinović nastojao je svladati prostorne odnose u cjelini, ali i uvažiti već formiranu izgrađenu Europsku aveniju i ugaone zgrade u neposrednoj blizini.

	Z-2466
	Zgrada Granum
	Šetalište Petra Preradovića 5
	Podrum 209 m2
Prizemlje 418 m2
1. kat  418 m2
2. kat  418 m2
3. kat  -
 Krovište  209 m2 
	Privatni vlasnici (8)
	Ugrađena najamna dvokatnica „Granum“ izgrađena je za činovničke stanove poduzeća Granum, koje se bavilo trgovinom žitaricama, 1922. g. prema projektu arhitekta Viktora Axmanna. Jedinstvena po svom oblikovnom izričaju, kuća oprezno slijedi eklektički govor svog vremena uz naglašenu rustiku prizemlja, s mediteranskim detaljima prezentiranim u četiri lođe. Kuća predstavlja specifičnu prostornu i funkcionalnu cjelinu u ovom dijelu grada, a po svom izgledu sadrži i visoki stupanj atraktivnosti vizualnog ugođaja.

	Z-3389
	Zgrada Pilpel
	Šetalište Petra Preradovića 7
	Podrum 
Prizemlje
1. , 2., 3. kat 
Krovište
	Republika Hrvatska, privatni vlasnici (5)
	Dvokatna uglovnica smještena na jugozapadnom dijelu Preradovićevog šetališta projekt je Vladimira Šterka iz 1932. godine. Vlasniku gradilišne parcele ing. Pilpel Vjekoslavu izdana je građevinska dozvola dana 25. svibnja 1932. godine. Gradnju su izvodili građevno poduzeće Dlouhy i Fulla, a nadzor je vršio ing. Mudrovčić Dragoljub. Kuća čini dio značajnog urbarhitektonskog sklopa Preradovićevog šetališta gdje obilježava sam ugao i sudionik je u skladnoj raznolikosti arhitektonskih oblikovanja prve polovice XX. stoljeća.

	Z-3452
	Zgrada
	Trg A. Starčevića 1
	Podrum 179 m2
Prizemlje 358 m2
1. kat  358 m2
 2. kat  358 m2
 3. kat  -
Krovište  179 m2
	Županija Osječko-baranjska, Sreća i spas d.o.o., Antunovac; Grad Osijek
	Dvokatna stambeno poslovna zgrada, pravokutnog tlocrta smjestila se na južnoj strani glavnog gradskog trga. Ima važnu ambijentalnu vrijednost zbog svog položaja na glavnom osječkom trgu i smještaju između građevina koje imaju važnu povijesno umjetničku vrijednost (historicistička zgrada Prandau Normann i barokna kapucinska crkva Sv. Jakova). Umjetnička vrijednost zgrade je u stilskom određenju historicizma koji je danas vidljiv po dekorativnim elementima kao što su vijenci, friz s reljefima u štuku i ornamenti potprozornika

	Z-2334
	Zgrada Županijskog poglavarstva
	Trg A. Starčevića 2
	Podrum 360 m2
Prizemlje 1257 m2 
1. kat  738 m2
2. kat  -
3. kat  -
Krovište  628 m2 

	Županija Osječko-baranjska
	Palača grofa Gustava Normanna izgrađena je 1891. godine na glavnom trgu. Zgradu  je dao izgraditi kao gradsku rezidencijalnu palaču Grof Gustav Normann Ehrenfelski vlastelin iz Valpova po nacrtima arhitekta Josipa pl. Vancaša, a graditelj je bio Franz Wybiral. Danas je u toj zgradi sjedište Osječko–baranjskog župana. Jednokatna zgrada pravokutnog tlocrta građena je masivno s primjereno snažnim proporcijama. Zgrada ima urbanističku i stilsku vrijednost historicističke palače 19. stoljeća izgrađene u duhu neorenesanse.


	Z-3451
	Zgrada
	Trg A. Starčevića 4
	Podrum 240 m2
Prizemlje 480 m2
1. kat  480 m2
 2. kat  / 3.kat
Krovište  240 m2
	Republika Hrvatska, Grad Osijek, Knobloch Krsto
	Jednokatna uglovnica izgrađena je za F. Thürnera u drugoj polovini 19. stoljeća na jugozapadnom uglu glavnog trga. U prizemlju je rastvorena otvorima dućana i izloga s ulaznom vežom na istočnom pročelju. Izvorni nacrti nisu pronađeni tako da nam i projektant ostaje nepoznat. Zgrada objašnjava urbarhitektonski razvoj trga i kao takva osim ambijentalne ima i povijesnu vrijednost jer je dio povijesnog kontinuiteta razvoja trga.

	Z-3450
	Zgrada
	Trg A. Starčevića 5
	Podrum 266 m2
 Prizemlje 532 m2
1. kat  532 m2
2. kat  532 m2
3. kat  -
Krovište  266 m2 

	Republika Hrvatska
	Stambeno poslovna dvokatna zgrada dio je niza zgrada koje formiraju zapadnu stranu glavnog osječkog trga. Izgrađena je sredinom 19. stoljeća, nepravilnog tlocrtnog oblika slova U. Zidana je punom ciglom, pročelja su žbukana i bojana. Po stilskom određenju pripada arhitekturi historicizma s geometrijskim motivima i orijentalnim elementima koji karakteriziraju romantičarski zanos ranog historicizma što pridonosi umjetničkoj vrijednosti zgrade. Arhitektonsku vrijednost potvrđuje nepravilan tlocrt, rješenje dvorišnih pročelja s dugačkim balkonima postavljenih na konzole, raspored otvora na pročeljima, koncepcija unutrašnjeg prostora, prirodno osvjetljenje putem prozora i slično.

	Z-3449
	Zgrada
	Trg A. Starčevića 8
	Podrum 55 m2
Prizemlje 140 m2
1. kat  140 m2
 2. kat  -
 3. kat  -
  Krovište  70 m2
	Locat leasing Croatia d.o.o., Zagreb
	Jednokatna zgrada izgrađena je na sjevernoj strani glavnog gradskog trga. Zgrada je građena u 18. stoljeću u duhu barokne arhitekture. Jedna je od tri sačuvanih zgrada na trgu koje se razlikuju morfologijom. Svojim oblikom i dimenzijama predstavlja raritet i daje nam uvid o kulturnom životu Osijeka u 18. stoljeću. Ima nešto niže krovište što je karakteristično za barokne zgrade druge polovine 18. stoljeća, na kojima se već pomalo osjeća pojava historicizma.

	Z-3781
	Zgrada prve hrvatske štedionice
	Trg A. Starčevića 12
	Podrum 705 m2
Prizemlje 1410 m2 
1. kat  1410 m2
2. kat  1410 m2
3. kat  1410 m2
Magazin 222 m2
Krovište  800 m2
	Republika Hrvatska, Grad Osijek
	„Palača prve Hrvatske štedionice“ izgrađena je na parceli barokne prizemne zgrade „Piler“ na sjeveroistočnoj strani glavnog osječkog trga. Zgrada je izgrađena 1910. godine u duhu secesije po projektima arhitekta Dioniza Sunka. Zgrada ima visoko prizemlje s mezaninom i tri kata. Građena je kao uglovnica sa složenim krovom i krovnim kućicama. Arhitekt Dioniz Sunko nalazi uzor u Hoffmannovim interijerima (npr. kvadratni stup obložen mramornim pločama) te talijanskoj renesansi (zaobljen ugao i ulaz).

	Z-6099
	Kuća Berger
	Ulica Hrvatske Republike 9,
	Podrum 170 m2
Prizemlje 337 m2
1. kat  337 m2
2. kat  -
 3. kat  -
Krovište  168 m2 
	Grad Osijek
	Jednokatna stambena najamna ugrađena kuća građena je krajem 19.st. u historicističkom stilu. Tlocrt kuće je u obliku slova „L“. Kolni ulaz smješten je u lijevom dijelu. Pročelje je ukrašeno geometrijskim elementima, rustika, a nad prozorima I. kata nalaze se trokutasti zabati. Ispod cijele kuće nalazi se podrum. Rizaliti s lijeve i desne strane završavaju atikom. Izgradnja kuće Berger bitno je utjecala na formiranje najstarijega dijela urbanističke osnove osječkoga Gornjeg grada čineći integralni dio građevinskoga bloka uličnoga rastera Ulice Hrvatske Republike, Ulice L. Jagera, Kapucinske ulice, glavnog osječkog gornjogradskog Trga A. Starčevića i Županijske ulice.

	Z-2326
	Sokolski dom
	Ulica kralja Zvonimira 5
	Podrum 
Prizemle 512 m2
1. kat  -
 2. kat  -
 3. kat  -
 Krovište  256 m2
	Grad Osijek
	Zgrada Sokolane izgrađena je po projektima arhitekta Viktora Axmanna 1927. godine. Slobodnostojeća zgrada ima pravokutnu tlocrtnu osnovu. Pročelje je obrađeno u duhu novog klasicizma. Ulaz je koncipiran kao fronta grčkog hrama. Historicistička fasada s pilastrima nosi krovni vijenac na kome je visoki mansardni krov. Zgrada sadrži veliku dvoranu i pomoćne prostorije. U zadnjem dijelu nalaze se garderobe, tuševi i spremišta.

	Z-3101
	Zgrada Doma mirovinske zaklade
	Ulica kralja Zvonimira 11
	Podrum 
Prizemlje
1. , 2., 3. kat 
Krovište
	HZMO, Zagreb; privatni vlasnici (12)
	Kuća Doma mirovinske zaklade građena je 1932. g., u stilu moderne arhitekture. Kako je zgrada uglovnica, projektantski tim Aksmanović i Malin morao je voditi računa o dvije gradske cjeline u koje njegova arhitektura ulazi. Vrijedan je primjer osječke arhitekture između dva rata, kada se preuzimaju stilske tendencije moderne arhitekture, no u potpunosti se ne napušta dekoracija pročelja, što se na ovome primjeru posebice ogleda u dekorativnim doprozornicima i u istaknutoj lezboskoj kimi ispod krovnog vijenca..

	Z- 5781
	Tvornička zgrada tvornice Povischil
	Vinkovačka cesta
	Podrum 
Prizemlje
1. , 2., 3. kat 
Krovište
	Baptistička crkva Osijek
	Prva osječka tvornica za preradu drva Rudolfa Keisera, osnovana je 1865. godine. Tvornica Keiser izgrađena je na Čepinskoj cesti (poslije na istoj lokaciji nastaje Obnova) te tvornica Povischil na lokaciji uz Vinkovačku cestu, kasnije tvornica Mobilia »Ivo Marinković« registrirana kao tvornica industrije drva s parnom pilanom, tvornica parketa, oruđa, stolarskog i tapetarskog, tokarskog te bravarskog alata, tvornica pokućstva i dr. Od cijelog kompleksa tvornice Povischil od tvorničkih zgrada danas je ostala sačuvana samo jedna zgrada skladišta. 

	Z-3388
	Zgrada Rohregger
	Vukovarska 27
	Podrum 
Prizemlje
1. , 2., 3. kat 
Krovište
	Grad Osijek
	Dvokatnu uglovnicu nepravilnog tlocrta izgradio je Ivan Kloda za Blanku Rohregger  koja je upisana kao tadašnja vlasnica. Kuća je izgrađena 1941. godine, a uporabnu dozvolu dobila je 29. siječnja 1942. godine. Reminiscencija ranijih stilova je prisutna u dekorativnim detaljima doprozornika i potprozornika. Zgrada predstavlja jedan od boljih primjera stambene arhitekture 40-ih godina u gradu. Stilsko-umjetnička vrijednost odlikuje se u arhitektonskom izrazu moderne, dok ambijentalna vrijednost proizlazi smještajem u sklopu najznačajnijeg urbarhitektonskog bloka stambenih zgrada i vila moderne.

	Z-2329
	Učenički dom „Hrvatskog radiše“
	, Zagrebačka 2a
	Podrum 300 m2
Prizemlje 595 m2
 1. kat 595 m2
  2. kat -  
  3. kat  -
Krovište 295 m2
	Učenički dom "Hrvatskog radiše", Osijek
	Zgrada Učeničkog Doma „Hrvatskog Radiše“ izgrađena je prema projektima osječkog arhitekta Viktora Axmanna 1926. godine. Slobodnostojeća jednokatnica simetrične tlocrtne dispozicije. Prva zgrada u  Osijeku izgrađena kao suvremeno boravište za učenike Obrtne škole po funkcionalnoj koncepciji i obradi pročelja sadrži opće prihvaćene likovne i estetske vrijednosti vremena u kojemu je nastala i čini sastavni dio vrijednog ansambla osječke moderne nastale između 1920. i 1939. godine.

	Z-2330
	Đački dom
	Zagrebačka 5,
	Podrum 152 m2
Prizemlje 304 m2
1. kat  304 m2
2. kat 
 3. kat 
Krovište 152 m2
	Dom za djecu "Klasje", Osijek
	Slobodnostojeća jednokatna zgrada Đačkog doma izgrađena je 1929. godine po projektima arhitekta Viktora Axmanna. Ispred zgrade s ulične strane nalazi se vrt odijeljen žičanom ogradom na niskom parapetu. Zgrada je nepravilne tlocrtne dispozicije. Ulaz u  zgradu je s dvorišne strane. Zgradu Đačkog doma projektirao je suvremeno Viktor Axmann u duhu novog klasicizma s jakim jonskim pilastrima na pročelju koji determiniraju njenu stilsku pripadnost. 

	P-5193
	Zgrada
	Ul. kralja Zvonimira 1b
	Podrum 
Prizemlje
1. , 2., 3. kat 
Krovište
	Republika Hrvatska
	Zgrada je izgrađena 1949. godine za potrebe Jugoslavenske Narodne Armije, kada je bila poznata pod nazivom Dom JNA. Monumentalna zgrada dominira kao slobodnostojeća zgrada interpolirana u ambijent južno od Tvrđe na mjestu nekadašnjih obrambenih fortifikacija. Svojom kompozicijom i prostorno-urbanističkom dispozicijom zgrada uspostavlja harmoničan odnos s prirodnim okolišem koji postaje njezin važan integralni dio.

	Z-3455
	Zgrada
	Županijska 1
	Podrum 197 m2
Prizemlje 632 m2
1. kat  414 m2
2. kat -  
3. kat  -
Krovište 316 m2
	Privatni vlasnici (13)
	Jednokatna stambeno-poslovna zgrada izgrađena je 1860. godine u historicističkom nizu Županijske ulice. Zgradu je vjerojatno projektirao graditelj Alois Flembach kao i većinu zgrada u Županijskoj ulici. Prizemlje je otvoreno dućanskim izlozima i portalima. Kat je razveden s devet prozorskih osi od kojih je jedan balkonski prozor. Tlocrtna dispozicija je u obliku nepravilnog, skraćenog slova U. Izgrađena je u duhu građanskog stila, historicizma koji je prilagođen skromnom ambijentu ondašnjeg Osijeka. Njena jednostavnost i jasnoća u dekoraciji pročelja upućuju nas više na suzdržani historicizam kojem se ne može osporiti harmonija proporcija i odnosa elemenata zgrade.

	Z-3456
	Zgrada
	Županijska 3
	Podrum 179 m2
Prizemlje 656 m2
1. kat  446 m2
 2. kat – 
3. kat  -
Krovište 328 m2
	Republika Hrvatska , Dicta d.o.o., Osijek Privatni vlasnici (2)
	Jednokatna stambeno-poslovna zgrada izgrađena je za Heinricha Füllera prema nacrtima Alois Flambacha iz 1866. godine. Ova zgrada zauzima važno mjesto iz razloga praćenja njegova opusa u Osijeku. Raspored prozora na pročelju, dekoracija, rizalitno istaknut središnji dio s kolnim ulazom daju zgradi reprezentativan izgled. Posebno je zanimljivo oblikovano pročelje dvorišta sa stupovima koji nose lukove i tvore trijem.

	Z-1263
	Palača Virovitičke županije,
	Županijska 4,
	Podrum 470 m2
Prizemlje 2176 m2 
1. kat  2176 m2
2. kat  195 m2
 3. kat  -
 Krovište 1088 m2
	-
	Klasicistička palača Virovitičke županije izgrađena je 1834. – 1836. godine po nacrtima arh. N. Hilda. Palača je tlocrtne dispozicije u obliku izduženog pravokutnika. Glavno pročelje je simetrično koncipirano s naglašenim centralnim dvokatnim rizalitom. Palača Virovitičke županije svojom monumentalnošću, bogatom obradom arhitektonskih detalja i interijera ističe se među najvrjednijim profanim kasno klasicističkim zgradama u široj regiji Slavonije

	Z-3784
	Zgrada Baumgartner
	Županijska 8
	Podrum 
Prizemlje
1. , 2., 3. kat 
Krovište
	Privatni vlasnici (2)
	Uvaženi osječki arhitekt, Ante Slaviček, 1911. godine projektirao je i izgradio osebujnu jednokatnicu secesijskog stila za Alexandra Baumgärtnera, trgovca šivaćih i ostalih strojeva. Zgrada ima tlocrt u obliku nepravilnog slova U s dužim južnim krakom. U vrijeme izgradnje u prizemlju su bile prostorije za trgovačko – obrtničke potrebe, a kat je bio namijenjen stanovanju. Danas se u njoj nalazi kavana i hotel Waldinger. 

	Z-1265
	Hrvatsko narodno kazalište
	Županijska 9
	Podrum 804 m2
Prizemlje 2435 m2 
1. kat  2135 m2
2. kat  905 m2
3. kat  -
Krovište 1218 m2 
	Hrvatsko narodno kazalište, Restoran grand d.o.o.,Osijek; Rukavina Danijel
	Trokrilna katnica koja je ugrađena u ulični niz Županijske ulice, izgrađena je 1886. godine po projektu Karla Klausera. Ubraja se u skup javnih kazališnih kuća nastalih tijekom 19. stoljeća i nosi odlike romantičarskog historicizma. Nije podignuta samo kao “hram umjetnosti” već je zamišljena i izgrađena kao kompleksan društveni, kulturni i zabavni centar s restoranom, kavanom, dvoranom za biljar, kasinom, plesnim podijem, prodavaonicama itd.

	Z-3454
	Zgrada (Kuća Dreibholz)
	Županijska 15
	Podrum 376 m2
Prizemlje 752 m2
1. kat  752 m2
 2. kat  752 m2
 3. kat  -
Krovište 376 m2

	Spin informatički inžinjering d.o.o.,Nacionalna zaklada za razvoj civilnog društva,; Ustanova za zdravstvenu njegu i rehabilitaciju u kući Vesne Veger, Pr.vlasnici (15)
	Ugaonu dvokatnu, poslovno-stambenu zgradu projektirao je Richard Berner 1906. godine za Gospodina Dreibholza, trgovca drvetom i drvenom građom. Po svojoj urbanističkoj dispoziciji i secesijskom stilskom određenju zgrada se ubraja među reprezentativnije zgrade u gradu izgrađene početkom XX. stoljeća i kao takva ima značajnu urbarhitektonsku  vrijednost. Pripada djelima ranog secesijskog razdoblja u Osijeku. Njezino kompozicijsko oblikovanje, nepravilan tlocrt, različita veličina pročelja odaje nam početak secesijske kreativnosti prisutne na još uvijek stidljiv način. Svojom reprezentativnošću ugaona kompozicija naglašena poligonalnom kupolom predstavlja jedan od repera užeg centra grada.

	Z-3453
	Zgrada (Zgrada Nossan)
	Županijska 38
	Podrum 
Prizemlje
1. , 2., 3. kat 
Krovište
	Privatni vlasnik
	Stambeno poslovna katnica, izgrađena 1903. godine, svojom urbanističkom dispozicijom, veličinom i ljepotom nameće se ovom dijelu ulice kao tranzitne prometnice u 19. stoljeću. Projekt je naručio osječki trgovac Ivan Nossan kod uvaženog osječkog arhitekte Ante Slavičeka. U prizemlju su bile prostorije za dva lokala. Tlocrt prvog kata je nepravilnog pravokutnog oblika s polukružnim volumenom u kojem je stubište. 

	Z-1660
	Zgrada Glavne pošte
	Europska avenija 5
	Podrum 528 m2
 Prizemlje 1057 m2
1. kat  1057 m2
2. kat  1057 m2
 3. kat  1057 m2
Krovište  529 m2

	HP- Hrvatska pošta d.d. Zagreb; Hrvatski Telekom d.d. zagreb
	Zgrada Glavne pošte u Osijeku izgrađena je oko 1912. godine. Zgrada je građena na tri kata sa širokom kamenom stupom (soklom) i visokim prizemljem. Glavni ulaz nalazi se na središnjem ugaonom dijelu, a veliki kolni ulaz na zapadnom pročelju u Ulici A. Stepinca. Pročelje ima secesijski karakter u rasteru, oblikovanju otvora i obradi zidnog plašta. Centralna dvorana za prijem stranaka rađena je bogato i dekorativno. Glavna poštanska palača bila je jedna od najsuvremenije opremljenih poštanskih zgrada u ovom dijelu Europe te predstavlja reprezentativni primjer zrele mađarske secesije s atributima herojskog stilskog određenja.

	L-36
	Grafit "Osijek - nepokoreni grad"
	Divaltova 2
	- 
	-
	- 

	ROS-0389-1973
	Mjesto strijeljanja komunista i ostalih rodoljuba (spomen mjesto NOB-a)
	Gradski vrt
	- 
	-
	- 

	ROS-0375-1973
	Kuća u kojoj je bio smješten "Radnički dom" od 1913. do 1921. g.
	Ilirska 16
	- 
	-
	- 

	Z-6126
	Niz radničkih kuća tvornice Povischil
	Jadranska ulica 2, 3, 4, 5, 6, 7 i 8
	- 
	-
	Tvornica Povischil je krajem 19. stoljeća registrirana kao tvornica industrije drva s parnom pilanom, tvornica parketa, oruđa, stolarskog i tapetarskog, tokarskog te bravarskog alata, tvornica pokućstva i dr. Josip Povischil je stvorio uglednu veleindustriju koja je imala svoje zastupnike po cijelom svijetu. Od cijelog kompleksa tvornice Povischil od tvorničkih zgrada danas je ostala sačuvana samo jedna. Iako izgrađena za utilitarnu industrijsku namjenu, tvornička zgrada svojim artikuliranim pročeljem i dekorativnim elementima odlikuje se naznakama stilskih elemenata art decoa. 

	Z-3100
	Zgrada Zimmer
	Krežmina 11
	- 
	-
	Vlasnici Dragutin i Marija Zimmer naručuju kod Ante Slavičeka projekt za visoku prizemnicu s mansardnim krovom. Neke je dijelove projekta potpisao Julije Löffler. Gradnju je izvelo građevinsko poduzeće Piry i Pelzer. Datum izgradnje kuće je između 1923. i 1925. godine. Kuća je slobodno stojeća vila s okućnicom i kovanom ogradom. Slaviček daje veliku pažnju obradi materijala. Građena u stilu Domestic Revivala, kuća Zimmer posjeduje ambijentalnu vrijednost te  čini reprezentativnu gradsku cjelinu visokog stanovanja.

	ROS-0402-1973
	Bivša gostionica "Zelena žaba" u kojoj je održan tečaj za SKOJ-evce Osijeka
	Tvrđavica 83 i 85
	- 
	-
	- 
	-

	Z-3871
	Spomenik palim vojnicima Šokčevićeve pukovnije ("Umirući vojnik")
	Park kralja Držislava
	- 
	-
	Na poticaj pukovnika Auffenberga, podignut je spomenik Umirući vojnik u spomen palim vojnicima i časnicima austrijsko pruskog rata 78. pješadijske pukovnije u Osijeku (Šokčevićeve pukovnije) 1897. g. Autor spomenika je Robert Frangeš Mihanović (1872.-1940.), kipar koji se školovao na umjetničkoj akademiji u Beču. Kip, izliven u svijetloj nepatiniranoj bronci, postavljen je na visoko kameno postolje. Autor je oblikovao skulpturu u pokretu, dinamične kompozicije. 
	

	Z-2328
	Zgrada Okružnog ureda za osiguranje radnika,
	Perivoj kralja Petra Krešimira IV 6
	- 
	-
	Dvokatna zgrada, Okružnog ureda za osiguranje radnika je izgrađena nakon raspisanog natječaja 30-ih godina prošlog stoljeća po prvonagrađenom projektu arhitekata Bele Auera i Zvonimira Vrkljana. Okružena je zelenilom. Ima oblik skraćenog slova «H» s trokatnim centralnim traktom i ravnim krovom. Jasnim sustavom čistog funkcionalizma dominira naglašeni volumen i ploha. Visoke prostorne i likovne vrijednosti postignute su bez dekora prošlosti i bez lažne maske na pročelju.  Danas se u toj zgradi nalazi Dom zdravlja.
	

	ROS-0427-1973
	Spomen-kosturnica i spomenik palim borcima NOR-a
	Perivoj kralja Tomislava
	- 
	-
	-
	

	Z-1662
	Secesijski zdenac
	Šetalište kardinala Šepera
	- 
	-
	Secesijski zdenac izgrađen je 1903.g. Poklon je grofa Pavla Pejačevića Virovitičkog, slobodnom i kraljevskom gradu Osijeku, o čemu svjedoči i zapis uklesan u granitne stupove zdenca. Zdenac je bio postavljen u gradski park - Gradski vrt, gdje je zauzimao centralno mjesto. Zbog promjene namjene Gradskog vrta zdenac je premješten 1967. - 1968.g. na novu lokaciju u Gornji grad na Šetalištu kardinala Šepera. Ovo vrsno djelo vrtne arhitekture solidne arhitektonsko - tehničke izvedbe krasi niz ukrasa od kovanog željeza koji su kombinirani s granitnim poliranim stupovima.
	

	Z-5940
	Židovsko groblje
	Ulica Sv. Leopolda Bogdana Mandića 23
	- 
	-
	Židovsko groblje u Osijeku smješteno je uz jugozapadni izlaz iz grada prema Čepinu, s lijeve strane. Osnovano je1850. godine i još je danas u funkciji. Grobna arhitektura-spomenici umrlih na Židovskom groblju obilježeni su imenima umrlih i tekstovima posvete pisanim na hebrejskom i hrvatskom jeziku, a oblikovanjem i primjenom izrazito židovskih ornamentalnih motiva vežu se na tradicijsku židovsku ikonografiju. Od ulaza do mrtvačnice “male sinagoge“ vodi drvored čempresa. Mrtvačnica je izgrađena u historicističkom stilu u kojem je bila sagrađena gornjogradska sinagoga, spaljena u vrijeme holokausta.
	

	Z-5843
	Groblje sv. Ane
	Ulica sv. Ane
	- 
	-
	Groblje sv. Ane u Osijeku, prema podacima kanonske vizitacije iz 1754.g. je tih godina u funkciji s obzirom da mu je prethodila izgradnja lazareta 1748.g. zbog haranja kuge. Današnji raspored groblja baziran je na osnovi prikaza grobnih polja kakav se očitava na planu iz 1922. g. Izdvojene su dvije skupine grobnih spomenika po svojim dostignućima bitnim za očuvanje kulturne baštine. Prvu skupinu čine grobni spomenici kojih većinu karakteriziraju stilske oznake zrelog historicizma i secesije sa skulpturama poznatih umjetnika tvoreći time arhitektonsko-umjetničku cjelinu. Drugu skupinu čine pojedinačni nadgrobni spomenici izdvojeni poradi vrstnosti obrtničkog rada anonimnih autora koji je očitavan u kvaliteti vrste odabranog materijala i stilskim karakteristikama koje oblikovanjem, dekoracijom i jednostavnim izričajem korespondiraju bogato izdjelanim grobnim spomenicima prve skupine doprinoseći time povijesnoj, dokumentarnoj i umjetničkoj vrijednosti groblja.
	

	Z-6579
	Zgrada stare tvornice sa zgradom vodotornja i zgrada skladišta kemikalija u kompleksu Osječke tvornice koža
	- 
	-
	- 
	Malo obrtno (rukotvorno, manufakturno) poduzeće u Donjem gradu za preradu kože u Osijeku osnovao je 1824.godine Martin Gillming. Godine 1870. Gillming je prodao rukotvorno kožarsko poduzeće Josipu Bartoloviću. Krajem 19. stoljeća Bartolovićeva tvornica postaje dioničko društvo pod nazivom „Osječka tvornica kože tzv. „Kožara“. Kompleks „Kožare“ izgrađen je u Donjem gradu, u neposrednoj blizini rijeke Drave, formirajući dva urbana bloka tvorničkim zgradama koje zauzimaju istočnu stranu Trga Nikole Tesle (nekad Ribarskog trga). Unutar kompleksa „Osječke tvornice kože“ u Osijeku najreprezentativnije zgrade koje se ističu u svojoj posebnosti i nose povijesnu, ambijentalnu, urbanističku i arhitektonsko – umjetničku vrijednost su Zgrada „Stare tvornice“ sa zgradom Vodotornja i Zgrada skladišta kemikalija.
	

	Sakralna graditeljska baština

	Z-1267
	Crkva sv.Petra i Pavla
	Trg pape I. Pavla II
	Podrum 96 m2
Prizemlje 2085 m2
1. kat  388 m2
2. kat  110 m2
3. kat  64 m2
4. kat 29 m2
Krovište  1043 m2
	Rimokatolička župa sv. Petra i Pavla.
	Konkatedrala sv. Petra i Pavla, sagrađena 1898. g., graditelja F. Langenberga, koncipirana je kao trobrodna bazilika s transeptom, visoka glavna i niže bočne lađe presvođene su križno-rebrastim svodom. Građevina ima neogotičke stilske karakteristike a dominantni akcent daje joj 90 m visoki, stepenasto oblikovani zvonik iznad glavnog ulaza. Crkva prezentira graditeljstvo neogotičkog stila s kraja 19. st.

	 Z-1661
	Kapela sv.Roka
	Solarski trg
	Podrum 140 m2
Prizemlje 45 m2
1. kat  15 m2
2. /3.kat
Krovište  70 m2 
	Rimokatolička župa Sv.Petra i Pavla
	Kapela sv. Roka na Solarskom trgu, svojom prostornom dispozicijom sudjeluje u formiranju malog baroknog gornjogradskog trga. Jednobrodna građevina s poligonalnim svetištem ima uz glavno pročelje prigrađen zvonik, u prizemlju otvoren u trijem. Kapa zvonika ima oblik stiješnjene barokne lukovice s piramidalnim tornjićem iznad kojeg je križ. Kapela je izgrađena 1742.g. u baroknom stilu.

	Z-1699
	Crkva sv. Jakova sa samostanom
	Kapucinska 41
	Podrum 191 m2           Prizemlje crkve 594 m2
1. /2./3. kat crkve
Krovište 297 m2    
	Samostan Kapucina Osijek
	Crkva je jednobrodna građevina s ravnim zaključkom kvadratičnog svetišta s istočnim pročeljem prigrađena uz samostan. Glavno pročelje na kome je glavni ulaz u crkvu ranijom regulacijom ostalo je uvučeno od ulice. Vezu s ulicom čini zidana ograda sa željeznim rešetkama i ulazni otvor s dvije skulpture redovnika. Pročelje crkve jednostavno je obrađeno, s visokim jednostavno oblikovanim zabatom i nekoliko otvora. 

	Arheološka baština 

	 Z-4960
	Arheološko nalazište "Filipovica-Hermanov vinograd"
	Gornji Grad
	- 
	-
	Arheološko nalazište Hermanov vinograd nalazi se na Filipovici, jugozapadnom dijelu Osijeka. Smješten je na gotovo pravilnom kružnom humku, gradini tell tipa, u nekada močvarnom okolišu, a danas okružen obiteljskim kućama, poljima i vrtovima. Prvo istraživanje provedeno je još 1897. godine pod vodstvom Vjekoslava Celestina, tadašnjeg kustosa Muzeja.

	Z-5500
	Arheološko nalazište "Mađarska Retfala"
	Gornji Grad
	- 
	-
	Arheološki lokalitet „Mađarska Retfala“nalazi se u zapadnom dijelu grada, na niskom ovalnom brežuljku. Za ovo značajno višeslojno naselje saznalo se kada su prilikom iskopa kanala za postavljanje plinskih instalacija otkriveni mnogobrojni i raznovrsni arheološki nalazi, koji prema dosadašnjim analizama, upućuju na naseljavanje u ranom neolitiku, eneolitiku, brončanom dobu, antici i srednjem vijeku.

	Z-6380
	Arheološka zona "Mursa, Pristanište i Vijenac Ivana Meštrovića"
	Gornji Grad
	-
	-
	Rimski kastrum Mursa, nalazio se na rimskoj granici – limesu kao jedan u nizu vojnih utvrda obrambenog sistema južne Panonije.Mursa je od rimskog cara Hadrijana 133.g dobila status kolonije - Colonia Aelia Mursa. Građena na važnom strateškom položaju cestama je bila povezana s mnogim gradovima Panonije i ostalog rimskog carstva.Uz Dravu na terenu "Pristaništa" nađeni su artefakti mlađeg željeznog i rimskog doba. Na području južno od Tvrđe -"Vijenac Ivana Meštrovića", nalazi se treće ranosrednjovjekovno groblje na redove. Prilozi u grobovima - slavenske "S" naušnice od bronce, prstenje, keramika - pripadaju bjelobrdskoj kulturi 10. - 11. stoljeća.

	Br. registraTablica 3. DONJI GRAD – Pojedinačna nepokretna kulturna dobra 


	Naziv
	Lokacija
	Površina
	Vlasništvo
	Kratki opis

	POJEDINAČNA NEPOKRETNA KULTURNA DOBRA

	Profana graditeljska baština

	Z-3096
	Zgrada
	Crkvena 30
	-
	Privatni vlasnici (3)
	Kuća je jednokatnica, pripada jednom donjogradskom arhitektonskom tipu kuća koji odlikuje naglašena horizontalnost pročelja, visoko krovište, bočno smješten kolni ulaz, duboko dvorište, građansko–barokno oblikovanje i dekoracija pročelja. Barokna stilistika prepoznaje se kako u arhitektonskoj koncepciji i oblikovanju, tako i u izvrsnom proporcioniranju visina i dužina kuće. 

	Z-1262
	Kuća Kragujević (Mitrović)
	Gojkovićeva 1
	Podrum: 57 m2
Prizemlje: 224 m2
Krovište: 112 m2

	Privatni vlasnik
	Kuća Kragujević, izgrađena oko 1760. g., slobodnostojeća je prizemnica, tlocrtne osnove u obliku izduženog pravokutnika. Iz tlocrtnog rješenja vidljivi su sastavni elementi građevine čiji prostor je dvonamjenski organiziran – za stanovanje i obrt. Kuća ima stilske karakteristike gradnje iz doba baroka. Osebujnost njene arhitekture čini slikovito oblikovanje pročelja s natkrivenim lučno otvorenim trijemom čije segmentne lukove nose valjkasti stupovi između kojih prostor popunjava transparentna, od željeza kovana, ograda.

	Z-3182
	Zgrada vjeroispovjedne škole
	Gojkovićeva 12
	Podrum : 91 m2
Prizemlje : 250 m2
Krovište : 125 m2

	Srpska pravoslavna crkvena općina, Osijek
	Današnja zgrada vjeroispovjedne škole pravoslavne općine Osijek, sagrađena je 1782. g. na temeljima starije, uništene te iste godine u požaru. Zgrada je prizemnica, visokog krovišta, „L“ tlocrtne dispozicije te ima atrij s otvorenim arkadama dužinom dvorišnog pročelja. Građevina je primjer kasnobarokne arhitekture Osječkog grada.

	Z-1658
	Zgrada Aksman (Kuća na brigu)
	Huttlerova 1
	Podrum: 230 m2
Prizemlje: 1019 m2
Krovište: 509 m2

	Privatni vlasnici (5)
	Kuća se u arhivskim podacima s kraja XVIII. st. spominje kao „Kuća na brigu“. Izgrađena je u drugoj polovici XVIII. st. kao visoka ugaona kasnobarokna prizemnica. Tlocrtna dispozicija je u obliku nepravilnog slova U. Dekorativne prozorske željezne rešetke rađene su u duhu klasicizma. U smjeru dvorišta je trijem koji služi kao komunikacijski element s drugim prostorijama zgrade. Dvorišno pročelje rastvoreno je sa šest arkada. 

	Z-1659
	Zgrada Živanović
	Krstova 20
	Podrum: 239 m2
Prizemlje: 478 m2
Krovište: 239 m2
	Privatni vlasnik
	Stambena prizemna uglovnica obitelji Živanović u Donjem gradu u Osijeku izgrađena je na prijelazu l8. u l9. stoljeće u duhu arhitekture kasnog baroka. Tlocrtna dispozicija zgrade je u obliku slova "L" glavnim dužim pročeljem orijentirana Krstovoj ulici, gdje je i ulaz u zgradu, dok je kraća strana okrenuta ulici Z.J. Jovanovića. Zgrada je zidana opekom, natkrivena visokim dvostrešnim krovištem i pokrivena biber crijepom. Ispod zgrade je podrum presvođen bačvastim svodom. Raspored unutarnjeg prostora gotovo u cijelosti je izvorno očuvan. 

	ROS-0369-1973
	Kuća obitelji Jovana Bertića
	Gupčeva 55 i 55-a
	-
	-
	-

	ROS-0372-1973
	Kuća Franje Nola
	Sarajevska 35
	-
	-
	-

	Z-6547
	Židovsko groblje
	Ulica Rastanka na Jugu II
	-
	-
	Židovsko groblje u Osijeku, na području današnje gradske četvrti Jug II, osnovano 1888. g. i danas u funkciji, nalazi se uz jugoistočni izlaz iz grada. Osnovu tlocrta čini pravokutnik izduženog oblika. Groblje je ograđeno žičanom ogradom. Glavni ulaz, smješten na sjevernom dijelu parcele, čini prilaz glavnoj uzdužnoj komunikacijskoj liniji – zemljanom, travnatom prilazu, oivičenom drvoredom čempresa koji završava na južnoj strani pred zgradom mrtvačnice, izgrađene 1927. g. Iza nje, na južnoj strani, nalazi se groblje. Raster pojedinačnih grobnih spomenika odražava planski pristup organizacije prostora. 

	Sakralna graditeljska baština

	Z-1260
	Crkva sv. Marija
	Crkvena 34
	Prizemlje : 598 m2
1. kat : 120 m2
 2. kat : 36 m2
 Krovište : 29 9 m2 
	Rimokatolička župa u Osijeku
	Župna crkva sv. Marije izgrađena je sredinom 18.st. (1758. - 1760.) u baroknom slogu. Jednobrodna građevina s trostranom apsidom orijentirana sjever-jug, s prigrađenom sakristijom uz istočno pročelje. Iznad ulaza izdižu se zvonik na dva kata koji pokriva barokna lukovica s lanternom. Stubovi, polupilastri vijenci i volute raščlanjuju pročelja. Crkveni brod zasveden je bačvastim svodom, a svetište zatvoreno polukupolom.

	Z-1261
	Kapela sv. Roka
	Trg Nikole Tesle
	-
	Rimokatolička župa u Osijeku
	Kapela sv. Roka u Osijeku, građena između 1748. i 1754.g. u duhu kasnobarokne arhitekture, jednobrodna je građevina s trostranom apsidom i malim drvenim zvonikom koji čini dio pročelja. Zidana je opekom, pokrivena dvostrešnim krovištem i biber crijepom. Brod kapele zasveden je češkom kapom, a svetište polukupolom. 

	Arheološka baština

	 Z-4973
	Arheološko nalazište Ciglana - Zeleno polje
	Donji Grad
	- 
	-
	Arheološko nalazište Ciglana i Zeleno polje nalazi se na području osječkog Donjeg grada na povišenom položaju, riječnoj terasi Drave. Pretpostavlja se da je to bila sigurna visina do koje nije dosezao ni najveći vodostaj rijeke. Prvi puta se lokalitet spominje kada su na mjestu Tvornice mlijeka u prahu, 1941.g. otkriveni konjanički grobovi. Od priloga su bile sačuvane samo pojasne garniture izrađene od bronce te zlata ili pozlate, koje su, nažalost nestale tijekom Drugog svjetskog rata.







	Br. Registra
	Naziv
	Lokacija
	Površina
	Vlasništvo
	Kratki opis

	POJEDINAČNA NEPOKRETNA KULTURNA DOBRA

	Profana graditeljska baština

	Z-3043
	Stambena vila Mačkama
	Drinska 2
	Podrum 85 m2
Prizemlje 350 m2
1. kat  216 m2
2.kat   / 
3.kat   / 
Krovište  108 m2
	Grad Osijek
	Jednokatna prostrana stambena vila izgrađena početkom 20. st. smještena je u hortikulturno oplemenjeni park, stilom gradnje, visokim mansardnim krovištem te elementima dekoracije prezentira arhitekturu historicizma, dok u oblikovanju volumena arhitekture i vizualnom doživljaju asocira na ladanjsku vilu nekog zapadnog podneblja. Značaj ove stambene vile uz kulturnu povijest vezanu za naziv «Mačkamama» svakako potencira i učešće poznatog osječkog graditelja Ota Struppija u njenom preoblikovanju i adaptaciji

	Z-2324
	Mauzolej Pejačević
	Retfala
	Podrum 10 m2
Prizemlje 40 m2
1. kat  
 2. kat  
 3. kat  
Krovište  20 m2

	Grad Osijek, Ort d.o.o., Osijek; privatni vlasnici (2)
	Mauzolej plemićke obitelji Pejačević izgrađen je 1891. godine jugozapadno od dvorca Pejačević na Retfalačkom groblju. Temeljne su značajke ove raritetne memorijalne građevine elipsoidni tlocrt, mansardni krov s kupolom i bogata obrada interijera. Mauzolej obitelji Pejačević ima nacionalni značaj jer predstavlja izuzetno umjetničko, arhitektonsko i graditeljsko djelo koje pripada značajnom razdoblju nacionalne povijesti.

	Z-3045
	Spomenički kompleks Dvorca Pejačević
	Strossmayerova 141
	Podrum 995 m2
 Prizemlje 1990 m2 
 1. kat  390 m2
 2. kat  -
  3. kat  -
 Krovište  995 m2 

	Družba marijinih sestara čudotvorne medaljice, Osijek; RH, privatni vlasnici (2)
	Spomenička cjelina dvorca Pejačević-Pejačevićev dvorac u osječkoj Retfali izgrađen je 1801. godine kao izdvojeni kompleks u neposrednoj blizini Osijeka. To je trokrilna, prizemna građevina, s izrazito monumentalnim središnjim katnim rizalitom. Dvorac je građen u stilu baroknog klasicizma, karakterističnog za dvoračku arhitekturu zapadne i srednje Europe tog vremena koja se očituje i u strukturi i organizaciji njegove unutrašnjosti. Danas je preostao samo mali dio bivšeg perivoja s ulaznim dvorištem, ogradom i monumentalnim ulaznim portalom koji je ukrašen kamenim kipovima lavova, a na ogradnim stupovima su postavljeni kipovi puta i ukrasnih vaza. Ogradu tvore visoki zidani stupovi povezani punim parapetima i kovanim ispunama.

	Sakralna graditeljska baština

	Z-1266
	Reformirana kršćanska crkva
	Š. Petefija 78 (Retfala)
	Podrum crkve
Prizemlje 220 m2
1. kat  60 m2
2. kat  20 m2
3. kat  
Krovište  110 m2 
	Reformirana kršćanska kalvinska crkva u Hrvatskoj, Crkvena općina Osijek
	Reformirana kršćanska crkva u Osijeku (Retfala) jednobrodna je građevina s poligonalnom apsidom, izgrađena 1823.g. u duhu arhitekture kasnog baroka. Crkva je izgrađena na blagoj lesnoj uzvisini, orjentirana istok-zapad. Uz južno pročelje iznad glavnog ulaza u crkvu prigrađen je narteks, a ispred zapadnog pročelja ugrađen je zvonik koji je u prizemlju otvoren trijemom s lukovima. Građena je opekom, pokrivena dvostrešnim krovištem i biber crijepom. Lađa i apsida imaju ravan strop. Vrijednost građevine upotpunjuje kor koji je oslikan u duhu narodne ornamentike koje je izradio Astaloš Botoš Janoš.


Tablica 4.  DRUGE LOKACIJE GRADA - Pojedinačna nepokretna kulturna dobra 



	Br. registra
	Naziv
	Kratki opis

	KULTURNO – POVIJESNE CJELINE

	Z-4341
	Kulturno-povijesna cjelina grada Osijeka
	Osijek je grad koji kontinuirano postoji gotovo dvije tisuće godina. Zanimljivo je da se tijekom dugovjekog opstanka grad “premiještao”: rimska Mursa prostirala se na području današnjeg Donjeg grada, srednjovjekovni Osijek formirao se na posve novoj lokaciji, koji kilometar zapadnije, gdje je nastavio egzistirati i turski Osijek, a postturski Osijek razvija se do današnjih dana kako na područjima antičkog, srednjovjekovnog i turskog grada, tako i na posve novim ranije neizgrađenim prostorima. Ipak, treba istaknuti da se urbanistička organizacija i struktura današnjeg Osijeka temelji najvećim dijelom na urbanističkom rješenju nastalom ubrzo nakon izgona Turaka, dakle s kraja 17. i početka 18. st. i od tada do danas grad raste i razvija se prema ustanovljenom ishodištu. U toj se urbanističkoj strukturi danas mogu izdvojiti sljedeće kulturno-povijesne cjeline:1.Tvrđa: koju danas čini dobro sačuvana urbana jezgra, dio bedema prema Dravi s djelomično očuvanom, ali ruševnom Krunskom utvrdom na lijevoj obali Drave i parkovni pojas na mjestu porušenih utvrda i glasija. Zapadno od Tvrđe je 2.


Tablica 5. Kulturno povijesne cjeline -  nepokretna kulturna dobra 






	Br. registraTablica 6. Pokretna kulturna dobra


	Naziv
	Lokacija
	Kratki opis

	MUZEJSKA GRAĐA I ZBIRKE

	Z-3801
	Muzej likovnih umjetnosti - muzejska građa
	Europska avenija  9
	Muzej likovnih umjetnosti Osijek kao samostralna ustanova djeluje od 1954. godine, a bavi se skupljanjem, čuvanjem, istraživanjem i prezentiranjem umjetničke baštine: slika, crteža, grafika, skulptura i medalja, u rasponu od baroka do recentnog stvaralaštva. U sklopu Muzeja zaštićene su slijedeće zbirke: Zbirka slika 18. i 19. stoljeća, Zbirka kiparstva 19. i 20. stoljeća, Zbirka plaketa i medalja, Zbirka slikarstva prve polovice 20. stoljeća (do 1945. godine), Zbirka slikarstva druge polovice 20. stoljeća (od 1945. do danas), Zbirka crteža i grafika 18. i 19. stoljeća, Zbirka crteža i grafika prve polovice 20. stoljeća (do 1945. godine), Zbirka crteža i grafika druge polovice 20. stoljeća (od 1945. godine do danas) i Zbirka novih medija (video, DVD, digitalna grafika, instalacije).

	Z-3808
	Muzej Slavonije - muzejska građa
	Trg Svetog Trojstva 6
	Muzej Slavonije jedna je od najstarijih, a po veličini fundusa i najznačajnijih muzejskih ustanova u Hrvatskoj. Ministarstvo kulture je donijelo rješenja o utvrđivanju svojstva kulturnog dobra za Zbirku grčkog, grčko – kolonijalnog i keltskog novca, Filatelističku zbirku, Zbirku slavonskih banovaca, Zbirku predmeta iz starog franjevačkog samostana, zbirku Računska tehnika , zbirku Radijska tehnika i radioprijemnici , Zbirku osmrtnica, Egipatsku zbirku, Zbirku grčkih vaza, Zbirku zastava, Zbirku turskog perioda, Zbirku nakita, Zbirku keramike, Zbirku svetih sličica,Zbirku satova, Zbirku tradicijskih vunenih prostirki i prekrivača, Zbirku uskrsnih jaja, Zbirku tikvičarstva, Zbirku kalendara, Zbirku lutaka u narodnim nošnjama i Zbirku molitvenika, Zbirku srednjovjekovnoga novca iz ostave Vladislavci, Zbirku slika i okvira, Zbirku stakla, Zbirku metala, Zbirku tradicijskih oglavlja, marama i nakita, Zbirku tradicijskog uporabnog tekstila, Zbirka lončarstva, Zbirku rimskog zlatnog nakita i gema, Zbirku numizmatike Rudolfa Normanna grofa valpovačkog, Zbirku ambalaže i reklamnih predmeta, Zbirku glazbenih instrumenata, Zbirku plesnih rasporeda, spomenara, straničnika i sl., Zbirka dekorativnih predmeta, Zbirka tradicijskih glazbala, Zbirka tradicijskog rukotvorstva, Zbirka tradicijskog gospodarstva i Zbirka odora.

	ROS-109
	Muzej Slavonije Osijek - Arheološka zbirka
	Trg Svetog Trojstva 6
	Arheološki odjel s arheološkom zbirkom osnovan je 1877. godine, kao jedan od prvih odjela Muzeja. Sačinjavaju ga tri velike cjeline: prapovijesna, antička i cjelina seobe naroda i ranog srednjeg vijeka. Arheološka zbirka Muzeja Slavonije zaštićena je kao kulturno dobro 1982. godine.

	ROS-113
	Muzej Slavonije Osijek - Etnografska zbirka
	Trg Svetog Trojstva 6
	Etnografska zbirka Muzeja Slavonije, zaštićena kao kulturno dobro 1982. godine, obuhvaća materijalna dobra narodnog stvaralaštva vezana za slavonsku regiju. U Zbirci se posebno ističu vrijedne nošnje iz šokačkih sela Slavonije.

	ROS-111
	Muzej Slavonije Osijek - Povijesna zbirka
	Trg Svetog Trojstva 6
	Povijesna zbirka Muzeja Slavonije daje nam uvid u kulturno – povijesni presjek zbivanja od srednjeg vijeka do danas na području Slavonije. Zbirka je zaštićena kao kulturno dobro 1982. godine.

	 ROS-112
	Muzej Slavonije Osijek - Zbirka umjetničkog obrta
	Trg Svetog Trojstva 6
	Zbirka umjetničkog obrta Muzeja Slavonije daje nam presjek življenja i stanovanja građanskog sloja Osijeka i Slavonije od 17. stoljeća do današnjih dana. Zbirka je zaštićena kao kulturno dobro 1982. godine.

	ROS-114
	Muzej Slavonije Osijek – zbrika NOB
	Trg Svetog Trojstva 6
	-

	LIKOVNA UMJETNOST

	Z-3958
	Javna plastika "Ljudi"
	-
	Javna plastika „Ljudi“ rad akad. Kipara Branka Ružića,  akademski kipar, diplomirao je ALU – kiparstvo u klasi Frane Kršinića i Ivana Lozice, i slikarstvo u klasi Marina Tartaglie. Skulptura „Ljudi“ izrađena je u bronci i tematski je vezana za ljudsku figuru, primarnu Ružićevu umjetničku preokupaciju. Kompozicijski skulptura predstavlja skupinu ljudi, muškaraca, žena i djece koji sjede poredani u krug. Na okrugli niski postament postavljena je grupa samostalnih sjedećih figura koje su u sažetim formama povezane u jedinstveni volumen. Ljudski likovi sjedinjeni su u skulpturalni znak, koji u jedinstvenom ritmu pokreće volumene u prostoru.

	GLAZBENI INSTRUMENTI

	Z-3725
	Orgulje u crkvi sv. Jakova Apostola
	-
	Orgulje sa 11 registara, manualom i pedalom Franje Fabinga iz Osijeka iz 1870. godine., pregradila je tvrtka Lindauer i Majdak 1934. godine. Opseg manuala je C-f3, a pedala C-d1. Svirale principala 8 i 4, rekvirirane su u Prvom svjetskom ratu, a nove je postavila tvrtaka Angster iz Pečuha 1920. godine. M. Majdak je stavio 1940. godine Gambu 8, mjesto Gedeckt 4. Orgulje su gotovo identične s Fabingovim orguljama u Aljmašu.

	Z-3724
	Orgulje u crkvi sv. Mihaela
	-
	Na orguljama u župnoj crkvi sv. Mihaela sačuvali su se dijelovi kojih su autori trojica graditelja. Od orgulja Kaspara Fischera iz Apatina iz 1830., preostao je samo vrlo lijepo kućište. Od orgulja iz 1890. graditelja Lorenza Fabinga nešto svirala, sve ostalo je rad Franca Jenka iz 1937. g., graditelja iz Šentvida. Orgulje danas imaju 27 registara, 2 manuala i pedal. Bidermajerskom elegancijom kućište orgulja likovni je ukras crkve, a kvalitetom raskošnog zvuka doličan glazbeni korelat umjetnički i stilski vrijednom inventaru crkve.

	Z-3723
	Orgulje u crkvi sv. Petra i Pavla
	-
	Koncertne orgulje sa 62 registra, 3 manuala i pedalom djelo su tvrtke „Hans Mauracher“ iz 1933. g. koji djeluju u ranom 20. st. između Salzburga, Linza i Osijeka. Veliko neogotičko kućište pruža se u cijeloj širini pjevališta na visokom, bogato dekoriranom postolju. Prospekt je komponiran u pet polja slobodno stojećih svirala koje se stepenasto uspinju prema centralnom tornju uokvirenom s dvije neogotičke fijale. Pored tipično vegetabilnim motiva javlja se, na podnožju unutrašnjih polja svirala gotička dekoracija „ribljeg mjehura“ virtuozno izrezbarena. Kućište je rad vješta graditelja. Iza đakovačke katedrale ovu su orgulje druge po veličini u čitavoj regiji i pravi koncertni instrument.

	Z-6593
	Pozitiv orgulja u župnoj crkvi Preslavna Imena Marijina
	-
	Pozitiv u donjogradskoj župnoj crkvi sagradio je izvjesni Joseph Aurum (?) u Grazu, 1674.g. Izvorno je pripadao obitelji Hilleprand – Prandau te je nekada stajao u valpovačkoj dvorskoj kapeli. U drugoj polovici 19. st. Pozitiv je poklonjen župi Preslavna imena Marijina u osječkom Donjem gradu. Dimenzije pozitiva su 1,30 m širine, visine 1,80 m, dubine 0,80 m. Prospekt pozitiva je ukrašen baroknim motivima rezbarenog, pozlaćenog lišća. Orgulje su mehaničke. Ostaci kožnih remena i kolotura za ručno pokretanje mjehova još se nalaze u pozitivu.

	ARHEOLOŠKA GRAĐA

	ROS-85
	Rimski nadgrobni spomenik s prikazom vučice
	Nolova 15a
	Vrlo oštećen fragment nadgrobnog spomenika sa reljefnim prikazom vučice kako doji Romula i Rema s lišćem i valovitom viticom, te vrlo oštećenim natpisom D.M. / ….Felix vivus/ …T? M?. Prema motivima i natpisu spomenik se okvirno može datirati u razdoblje kraja I i početka II stoljeća n.e.

	ROS-131
	Kasnobrončanodobni mač iz Nemetina
	Strossmayerova ulica 197
	Potpuno očuvan brončani mač izvađen iz moravskog šljunka prilikom radova. Mač pripada tipu Sprockhof Ia i česti su na područjima Kulture žarnih polja. Vremenski se može smjestiti u vrijeme završnog stupnja Br C do Ha A2 tj od završetka 14. pr.n.e. do 1000. godine Pr. n. e.

	ROS-130
	Rimska ara
	Vijenac I.Meštrovića 22
	Ara ili žrtvenik od bijelog mramora, standardnog oblika sa profilacijama gornjeg i donjeg dijela i uokvirenim natpisnim poljem te reljefima orlova na bočnim stranama. Žrtvenik je posvećen bogu Jupiteru što se vidi iz natpisa, a također je vidljivo da je dedikant Grčkog ili orijentalnog porijekla (Artemidorus), sa ženom domaćeg porijekla (Brutula).

	ZBIRKE

	Z-2782
	Cjelina arhivskih fondova i zbirki u posjedu Državnog arhiva u Osijeku
	-
	Arhivsko gradivo Državnog arhiva u Osijeku kao cjelina za koju je Rješenjem Hrvatskog državnog arhiva od 16. rujna 2011. (klasa: UP-/I-612-06/11-27/06, ur. broj: 565-08/3-11-5) utvrđeno da ima svojstvo kulturnog dobra – sveukupno 1.530 arhivskih fondova i zbirki: - u ukupnoj količini od 7.996,50 dužnih metara, 816 zemljišnih karata, 763 mapa katastarskih karata i indikacijskih skica, 187 mapa planova i projekata, 425 mikrofilmskih svitaka te 36.328 fotografskih snimaka, - nastala u razdoblju od 1697. do 2006. godine, - čuva se u spremišnim prostorima u Osijeku - Kamila Firingera 1, J. Bösendorfa 2, Prolaz J. Leovića 7 - 9 i V. Jagića 2.

	P-4664
	Dio zbirke (11 knjiga) iz Franjevačkog samostana sv. Križa
	-
	Knjižnica Franjevačkog samostana potječe iz godina dolaska Franjevaca u Osijek i izgradnje samostana na prijelazu 17. u 18.st. U svom bogatom fundusu koji broji oko 20000 knjiga treba posebno istaknuti fond knjiga vezan za domaće autore i djela te franjevačku tiskaru koja je prva u Slavoniji djelovala do 1774.g. što je ostavilo traga u bogatstvu ukupnih fondova. U knjižnici se nalaze i vrlo vrijedne strane knjige, oko 40 svezaka, štampane u 16.st., stare hrvatske knjige iz 17.st., knjige s područja hrvatske leksikologije te knjige zagrebačkih tiskara iz 18. i 19.st. Ovim rješenjem obuhvaćeno je 11 knjiga.

	 P-4789
	Dio zbirke (11 knjiga) iz Franjevačkog samostana sv. Križa
	-
	Knjižnica Franjevačkog samostana potječe iz godina dolaska Franjevaca u Osijek i izgradnje samostana na prijelazu 17. u 18.st. U svom bogatom fundusu koji broji oko 20000 knjiga treba posebno istaknuti fond knjiga vezan za domaće autore i djela te franjevačku tiskaru koja je prva u Slavoniji djelovala do 1774.g. što je ostavilo traga u bogatstvu ukupnih fondova. U knjižnici se nalaze i vrlo vrijedne strane knjige, oko 40 svezaka, štampane u 16.st., stare hrvatske knjige iz 17.st., knjige s područja hrvatske leksikologije te knjige zagrebačkih tiskara iz 18. i 19.st. Ovim rješenjem obuhvaćeno je 11 knjiga.

	ROS-118
	Gradska i sveučilišna knjižnica
	-
	Gradska knjižnica Osijek osnovana je 1949. godine. Od 1975. godine dio svoje djelatnosti ona udružuje sa Sveučilištem u Osijeku i postaje Gradska i sveučilišna knjižnica Osijek. Njezin fond ima kulturne, povijesne i obrazovne značajke.

	Z-4747
	Inventar crkve sv. Mihaela Arkanđela
	-
	Inventar župne crkve sv. Mihaela datira u 18. i dijelom u 19. stoljeće i ima stilske karakteristike barokne umjetnosti i klasicizma. Monumentalne oltarske pale radovi su bečkih slikara iz 18.st. Inventar čine Glavni oltar sv. Mihaela, dva manja oltara sv. Terezije i Majke Božje Auxiliatrix, bočni oltari Blažene Djevice Marije Immaculate, sv. Križa, sv. Otilije i sv. Ivana Nepomuka te propovjedaonica i krstionica.

	ROS-36
	Inventar kapele sv. Ane na groblju
	-
	Inventar je izrađen u retardiranom baroknom stilu s početka 19. st., sastoji se od: glavnog oltara (oltar-jednostavni zidani stipes, drveni retabl, pala-jednostavni, višestruko profilirani okvir, kompozicija klasicizam s elementima naivnog i nevještog u crtežu), klupe za vjernike (jednostavna klecala iz 19.st u retardiranom rocaille stilu). Relativno skromni inventar je izrađen u kasnobaroknoj retardaciji s elementima klasicizma čija je skromnost opravdana s obzirom na primjenu u funebralne svrhe te predstavlja stilski sklad 19.st.

	ROS-33
	Inventar kapele sv. Roka
	-
	Inventar kapele sv. Roka je iz prijelaznog stilskog razdoblja baroknog klasicizma s kraja 18. i početka 19.st. Inventar čine: 1. glavni oltar 2. plastika sv. Roka 3. plastika sv. Sebastijana 4. plastika sv. Ivana Nepomuka 5. škropionica ( 2 kom ) 6. nadgrobna ploča 7. kadionica 8. okvir vrata s reljefom usnulog svetitelja

	Z-4746
	Inventar kapucinske crkve sv. Jakova sa samostanom
	-
	Inventar crkve sv. Jakova datira u 18. i početak 19. stoljeća. Karakterizira ga stilski izraz od kasnobaroknih i rocailla formi do klasicizma i bidermajera. Glavni oltar sv. Jakova, 1727.g., kasni barok s elementima rocaillea i klasicizma.Bočni oltari, (sv. Josipa, Presvetog Srca Isusovog, sv. Antuna Padovanskog, Blažene Djevice Marije, Orgulje, Klupe za vjernike, Škropionica, Na zidovima kora je četrnaest ulja na platnu s prikazima života sv. Franje Asiškog. U sakristiji je namještaj baroknog stilskog izraza s kraja 18. i početka 19. stoljeća (Četiri ormara i ispovjedaonica). Misno posuđe: monstranca, ciborij i dva kaleža, Dva raspela,Grb, Skulpture ispred Crkve, Sv. Ivan Nepomuk i Sv. Franjo.

	ROS-141
	Keramičke posude i brončane narukvice iz Kopačeva
	-
	-

	ROS-151
	Povijesni  arhiv - zbirke
	-
	Povijesni arhiv u Osijeku osnovan je 1947. godine. Počeci rada osječkog arhiva sežu u 1. polovinu 19. stoljeća. Arhivska građa iz ovog arhiva predstavlja važne izvore za proučavanje gospodarskog, političkog i kulturnog života Slavonije i Baranje. Arhivska građa objedinjena je prema temama, vrstama, formi, materijalu i sl.

	ROS-108
	Biblioteka Muzeja Slavonije
	-
	Biblioteka muzeja Slavonije osnovana je 1877. godine, od poklonjenog fonda knjiga stručne literature osječkog veletrgovca Franje Sedlakovića. Vrijedna građa, od koje izdvajamo Zavičajnu zbirku Essekiana koja obuhvaća sve osječke tiskovine od 1784. do 1981. godine, Zavičajnu zbirku Slavoniana i Zavičajnu zbirku Baraniensia, kao i brojne raritetne stare knjige, zaštićena je kao kulturno dobro 1982. godine. U tijeku je postupak ispitivanja i usklađivanja rješenja iz 1982. s s odredbama Zakona o zaštiti i očuvanju kulturnih dobara.




Tablica 7. Popis pokretnih i nepokretnih kulturnih dobara

ANEX 2. POPIS KULTURNIH DOBARA U NASELJIMA 

	Br. registra
	Naziv
	Naselje
	Kratki opis

	KULTURNO – POVIJESNE CJELINE

	Z-2534
	Sabirni logor 3000 Židova
	Tenja
	Memorijalno kulturno – povijesna cjelina. 

	NEPOKRETNA KULTURNA DOBRA

	Z-3812
	Arheološko nalazište "Klisa - Ekonomija"
	Klisa
	Prilikom oranja na površinu tla zbačena velika količina ulomaka keramike, kamenih artefakata i drugih predmeta. Otkrivena keramika pokazuje dugački kontinuitet naseljavanja. Nađeni su ulomci grube badenske keramike i kvalitetne kostolačke keramike. Znatan dio ulomaka keramike, kućnog lijepa i plosnatih glinenih pršljenova može se pripisati sopotskoj kulturi. Od nalaza brončanog doba prisutna je keramika vatinske kulture. Glavninu nalaza čini dubovačko – žutobrdska keramika. Karakterističan je nalaz jednog fragmentiranog idola koji ima zvonolik oblik, a ukrašen je s prednje i stražnje strane kružićima i linijama. Lokalitet je naseobinskog karaktera u vremenu od neolitika do brončanog doba.

	Z-6400
	Arheološko nalazište "Suvatovo"
	Nemetin
	Tijekom 1962. g. prof. M. Bulat iz Muzeja Slavonije Osijek, u okviru topografskih istraživanja limesa (rimske vojne granice) u Slavoniji i Baranji, otkrio je mnogobrojne komade rimskih opeka na dijelu terase stare Drave, pa pretpostavlja da je kod Suvatova prelazila limeska rimska cesta dravske močvare i Dravu. Cesta je vjerojatno bila podignuta na drvenom kolju pa prof. M. Bulat to povezuje i s rimskim nazivom "AD LABORES". Površinski nalazi sitnih ulomaka srednjovjekovne keramike govore o daljnjem razvoju nekog manjeg naselja i tijekom srednjeg vijeka. Ovo nalazište pruža nam podatke o razvoju naselja kroz prapovijest, antiku i srednji vijek, pa ga s obzirom da do sada nisu vršena arheološka istraživanja možemo uvrstiti u interesantnija nalazišta sjeverne Hrvatske.

	Z-1271
	Dvorac Adamović
	Tenja
	Jednokatni barokno-klasicistički dvorac Adamović izgradio je Ivan Kapistran I. pl. Adamovich potkraj 18. i početkom 19. stoljeća. Izvorno je dvorac bio dvokrilna građevine L tlocrtnog oblika, no naknadnim skraćenjem bočnog krila, poprimio je pravokutni tlocrt s krnjim jugoistočnim krilom koji se doima poput rizalita na dvorišnom pročelju. Slobodnostojeća jednokatna građevina dvorca izgrađena je u kasnobarokno-klasicističkom stilu. Okružuje ju park s egzotičnim drvećem. Kasnobarokni dvorac Adamović u Tenju jedan je od najreprezentativnijih dvoraca u Slavoniji.

	Z-1671
	Crkva sv. Ivana Krstitelja
	Sarvaš
	Jednobrodna građevina s četvrtastim svetištem, sakristijom prigrađenom uz istočni zid svetišta te zvonikom ukomponiranim u glavno pročelje. Izgrađena je od 1810-1813. g. u duhu skromnog kasnobaroknog klasicizma. Višestruko napadana i razarana od strane JNA tijekom Domovinskog rata postala je simbolom kulturocida.

	Z-6142
	Arheološko nalazište Gradac
	Sarvaš
	Arheološko višeslojno nalazište, najniži sloj čini neolitičko naselje sa zemunicama starčevačke i köros kulture, iznad njega su redom neolitičko naselje sopotske kulture, badenska utvrda – s nalazom kalupa za lijevanje bronce, vučedolska utvrda – s dva građevna sloja i pokopima, naselje brončanog doba, naselje mlađeg željeznog doba – keltski oppidum zaštićen jarkom, vjerojatno i nekropola, antika – rimska keramika, terra sigillata s pečatom «M. Dernici» i novac, i na kraju srednjovjekovni sloj s ulomcima avarske i slavenske keramike. Artefakti s nalazišta Gradac ukazuju na postojanje kompleksnog višeslojnog naselja od prapovijesti do srednjega vijeka.

	POKRETNA KULTURNA DOBRA

	Z-2502
	Inventar crkve sv. oca Nikolaja
	Tenja
	Inventar Parohijske crkve Sv.oca Nikolaja u Tenji čini ikonostas na kome je 26 ikona, koje su raspoređene na jednostavnoj drvenoj pregradi. Ikonostas iako nije u cijelosti sačuvan predstavlja značajno djelo baroknog ikonopisa. Danas sačuvane ikone, ukupno 26 komada, slikali su Janko Halkozović i Jovan Isajlović 1777.g. poznati slikari srpskog baroknog ikonopisa. U parapetnoj zoni su prikazani svetitelji: Sv. Kuzman, Sv. Ilija, prorok Avram i prorok Jezekijel. Na prestonim ikonama su prikazani: Sv. Nikolaj, Bogorodica, Hrist i Sv.Jovan Preteča. Na sjevernim đakonskim dverima je arhanđel Mihailo, na južnim dverima je prikaz Sv.arhiđakona Stefana, a na vratnicama Carskih dveri Blagovjest.


INDUSTRIJSKA BAŠTINA NEUPISANA U REGISTAR KULTURNIH DOBARA

	Naziv
	
	
	
	

	Industrijska baština

	Skretnica 

	Drava tvornica žigica

	Tvornički kompleks Osječke ljevaonice željeza i tvornica strojeva

	Kompleks Remize

	Kompleks Munjare 

ANEX 3. PRIMJERI NAJBOLJE PRAKSE REVITALIZACIJE POVIJESNIH GRADSKIH JEZGRI 
[image: Lublin_uokvireno]
[image: Lublin 2]

	POLJSKA – Grad Lublin 

	Grad Lublin je deveti najveći grad u Poljskoj oko 150 km udaljen od glavnog grada Varšave. Od njegovih ukupno 345.000 stanovnika, njih 12. 000 živi u staroj jezgri grada koja obuhvaća 120 ha. Od 1990-ih, jedan od glavnih gradskih prioriteta bio je obnoviti i revitalizirati gradsku povijesnu jezgru.Glavni cilj gradske uprave bio je stvoriti integrirani razvojni plan te poticati privatne vlasnike na ulaganja. 

Stvaranje integriranog razvojnog plana obnove gradske jezgre bilo je snažno podržano od strane samih građana. Plan je bio usmjeren na podizanje kvalitete živote u samoj jezgri – uređenje zelenih površina, uređenje infrastrukture, lakoća dostupnosti sadržajima, adaptacija povijesnih zgrada.  Danas je gradska jezgra Lublina poznata po svojim živim festivalima i uličnim sajmovima koji pružaju živu neprestanu zabavu što je rezultiralo nominacijom grada za titulu 2016. Europske prijestolnice kulture.




[image: Vilnius 1]

	LITVA – Grad Vilnius[image: Vilnius 2]


	Vilnius glavni je i najveći grad Litve. Ukupno broji 555.613 stanovnika te je 2009. godine nosio titulu  Europske prijestolnice kulture. U povijesnoj jezgri grada koja se nalazi na popisu UNESCO svjetske baštine živi 20.000 stanovnika. 

Grad Vilnius i država Litva potpisali su 1997. godine sporazum o zajedničkom upravljanju investicijama u smislu razvoja i očuvanja povijesnih zgrada u starom gradu. Izrađeni integrirani plan upravljanja gradskom jezgrom temeljio se na zakonima, te je bio usklađen sa nacionalnim i gradskim strategijama. Kao potpora izradi integriranog plana upravljanja sudjelovalo je i Ministarstvo financija. Integrirani program obnove jezgre sastojao se uglavnom od formiranja  turističkih i gradskih prijemnih centara te od financijske podrške privatnim vlasnicima za održavanje i obnovu kulturne baštine.  Vilnius se može pohvaliti velikim brojem festivala koji se održavaju svake godine, koncerata klasične i moderne glazbe, modernih kino-dvorana, internacionalnih filmskih festivala te događanja na temu modernih plesova. 

	NJEMAČKA – Grad Regensburg[image: Regensburg]
[image: Regensburg 2]


	Grad Regensburg je grad u njemačkoj saveznoj pokrajini Bavarskoj.  Stari dio grada nalazi se na popisu UNESCO-ve Svjetske baštine od 2006.godine te u njemu živi 15.000 stanovnika. Iako je većina spomenika u  gradskoj jezgri pažljivo očuvana, glavni izazov gradske uprave bio je postaviti ravnotežu između očuvanja baštine i gospodarskog razvoja. U tom smislu izrađen je integrirani plan upravljanja na temelju šesti prioritetnih aktivnosti revitalizacije gradske jezgre - baština, turizam, ekonomski razvoj, pitanja okoliša, zelenih površina i komunikacija.

Regensburg je danas najbolje očuvan srednjovjekovni grad Njemačke. Tijekom cijele godine Grad organizira razne festivale i događanja te privlači veliki broj turista, kako domaćih tako i stranih. 




	MAĐARSKA – Grad Pečuh[image: Pečuh 3]
[image: Pečuh]


	 "Grad bez granica", Pečuh, Europska prijestolnica kulture 2010. godine nalazi se na obronku planine Mečeka u blizini granice s Hrvatskom. Pečuh je najstarije sveučilišno središte u Mađarskoj s oko 30.000 studenata. 
Grad je u potpunosti revitalizirao povijesnu gradsku jezgru te je svoj razvoj usmjerio na razvoj kulturnih i kreativnih djelatnosti.  Pečuh je grad moderne umjetnosti, sa brojnim muzejima i galerijama, čak sa ulicom muzeja u centru grada u kojoj se može provesti cijeli dan.  Jednako tako u Pečuhu se održavaju brojni festivali. Glavna festivalska sezona počinje sa kazališnim festivalom, a nastavlja se sa raznim tematskim festivalima, od rock glazbe do lutkarskog kazališta, od folklora do vina.   [image: Pečuh 2]

Četvrt  Žolnay u potpunosti je revitalizirana uključujući i revitalizaciju industrijske baštine te sada nosi naziv ˝kulturna četvrt˝. Žolnayeva kuturna četvrt, iako se temelji na tradiciji, je moderno – kompleksna tvorevina.  Ovdje je izgrađen najbolji salon za izložbe moderne umjetnosti.  E78 zgrada, sama po sebi je građevina multifunkcionalne prirode, gdje koncerti, kazališne predstave, izložbe i manje komorne predstave dobivaju značajno mjesto.  Žolnoyeva kuturna četvrt je ujedno i životni prostor - ulica obrtničkih dućana,  radionice za pravljenje rukavica i porculana, ugostiteljski objekt te ponuda luksuzno-komfornih apartmana. 

Godine 2010.  izgrađeni su novi smještajni kapaciteti te su  mnogi su hoteli obnovljeni na visokoj razini. 

	ITALIJA – Grad Sirakuza [image: Siakuza 2]
Anex 4. PRIMJERI NAJBOLJE PRAKSE REVITALIZACIJE POVIJESNIH GRAĐEVINA I INDUSTRIJSKE BAŠTINE
[image: Sirakuza]


	Grad Sirakuza  je grad na istočnoj obali Sicilije i glavni grad provincije Siracuse. U Sirakuzi postoje dva dobra primjera prenamjena povijesnih zgrada kulturne baštine. 

Prvi primjer je prenamjena drevnog samostana i crkve San Francesco da Paola u kulturne svrhe – izložbe i kulturna događanja. Projekt prenamjene uključivao je jačanje same strukture građevine, obnova fasade i krovišta te ostale popravke.  
Drugi primjer jest prenamjena Palače Impellizzeri, jedne od glavnih gradskih znamenitosti, u Palaču kulture. Cilj projekta bio je očuvati zgradu te ju prenamijeniti  u dinamičan centar za kulturu i stručno obrazovanje. Danas se u Palači kulture nalazi Škola arhitekture (1000 polaznika, 120 profesora i 20  administrativnog osoblja), konferencijski centar (150 događaja godišnje) te prostor za kulturne udruge. 



[image: Gasometer]s

	AUSTRIJA – Grad Beč 

	 Grad Beč je glavni i najveći grad Austrije, i jedna od devet austrijskih saveznih zemalja. U istočnom dijelu Beča, u 11. okrugu, nalazi se stambena četvrt koja sa secesijskim pročeljima većeg dijela austrijske prijestolnice i bečkom atmosferom ima malo toga zajedničkog. Iza fasada od opeke starih spremnika plina smješteno je trenutačno jedno od najpoželjnijih bečkih stambenih naselja - Gasometer. Revitalizacijom četiri nekadašnja spremnika plina očuvana je industrijska baština, a njihovom prenamjenom oživljena je i cijela bivša industrijska četvrt Simmering, negdašnja gradska periferija. Spremnici su građeni od 1896. do 1899. pokraj Gaswerk Simmering plinare, a služili su za opskrbu gradskim plinom. U vrijeme građenja spremnici su bili najveći u cijeloj Europi. Spremnici su zatvoreni 1984., ali su već prije zaštićeni kao povijesna znamenitost, a sačuvan je samo vanjski zid od opeke i dijelovi krova. [image: Gasometer 2]

Danas je naselje Gasometer atrakcija grada Beča te često mjesto snimanja filmova i glazbenih spotova. Gradska je uprava poduzela mjere za preoblikovanje i restauraciju zaštićenih spomenika te je raspisan natječaj za njihovu novu uporabu. Svaki je spremnik bio unaprijed podijeljen na nekoliko posebnih zona: stanovanje (apartmani na vrhu), posao (uredi u sredini), zabava i shopping (trgovački centri u prizemljima). Sva su četiri Gasometra spojena posebnim shopping mallom, čiji se središnji ulaz nalazi u Gasometru A, dok se između Gasometra B i C nalazi stakleni most koji ih povezuje. U sklopu Gasometra B nalaze se i koncertna dvorana i studentski dom, za koji se priča da je jedan od najboljih u cijelom Beču jer ima vlastitu saunu, teretanu i prostoriju za pokuse. 115


	AUSTRIJA – Grad Beč [image: Ankerbrot fabrik 2]
[image: ankerbrot fabrik]


	Ankerbrot Fabrik u Beču je stara tvornica kruha koja je pretvorena u središte za deset institucija moderne umjetsnoti. U ovoj se zgradi pekao kruh prije desetak godina. Danas ova industrijska građevina u 10.okrugu Beča, sagrađena početkom 20.stoljeća, predstavlja prostor za djelovanje i izlaganje likovnih i konceptualnih umjetnika te glazbenika. 

Ovdje je također smješteno nekoliko izložbenih i prodajnih prostora s umjetničkim namještajem i rasvjetom, kao i prostora za djelovanje hendikepiranih kreativnih ljudi.  Jednako tako dio prostora namijenjen je malim i srednjim poduzećima s područja kulturnih i kreativnih djelatnosti.  U kontekstu ugostiteljstva uređena je moderna kantina s raznovrsnom ponudom jela i pića. [image: kantina]

